সত্যমেৱ জয়তে – ধীৰাজ দাস – ফটাঢোল\nসত্যমেৱ জয়তে – ধীৰাজ দাস\nপ্ৰাচীন কালৰ ভ্ৰমণকাৰী সকলৰ টোকাসমূহ এখন দেশৰ অনুসন্ধিৎসু সকলৰ বাবে অমূল্য সম্পদ। এনে এক সম্পদেই হ’ল মেগাস্থিনিচৰ টোকা। সেই টোকাত মেগাস্থিনিচে লিখি থৈ গৈছে যে, ভাৰতীয় সকলে মুখে মুখেই চুক্তি কৰিছিল আৰু সেই চুক্তি মনে-প্ৰাণে পালন কৰিছিল আৰু কোনো ভাৰতীয়কে মিছা কথা কোৱা বুলি অভিযুক্ত কৰা হোৱা নাছিল। আলেকজেণ্ডাৰে ভাৰত আক্ৰমণ কৰিবলৈ আহি ভাৰতীয় ৰজাসকলৰ সৈন্য শক্তি কিমান ডাঙৰ তাৰ তথ্য আগতীয়াকৈ সংগ্ৰহ কৰোঁতে ভাৰতীয়সকলৰ সত্যবাদিতাই গ্ৰীক সৈন্যবাহিনীক প্ৰভূত সহায় কৰিছিল।\n‘প্ৰাণ যায়ে পৰ বচন না যায়ে’ এনে প্ৰবাদ তাহানিৰ পৰাই প্ৰচলন হৈ আহিছে।\nভাৰতৰ মহাকাব্য ‘ৰামায়ণ’ৰ মূল কথাটোৱেই হ’ল সত্যৰক্ষা। ‘পিতৃসত্য মানি চলিল’ৰে’ জাতীয় গীতৰ প্ৰচলনে ইয়াৰ যথাৰ্থ প্ৰমাণ। ৰামচন্দ্রই পিতৃ দশৰথে কৈকেয়ীক দিয়া প্ৰতিশ্ৰুতি মৰ্মে ৰাজ সিংহাসনৰ মোহ ত্যাগ কৰি বনবাস আকোঁৱালি লোৱা কথা কোনে নাজানে? অৱশ্যে আজিকালিৰ ৰামভক্ত সকলে তেনে পিতৃসত্য ৰক্ষা কৰিব পাৰে বুলি ভাবিব পাৰে বুলি ভাবিব নোৱাৰি। এতিয়া তেওঁলোকৰ বাবে নিজ বাক্য পালন কৰাটোৱে অসম্ভৱ হৈ পৰিছে।\nগান্ধীৰ অহিংস আন্দোলনৰ লগত জড়িত সত্যাগ্ৰহ অৰ্থাৎ সত্যৰ প্ৰতি পিছলৈ সত্যতকৈ অসত্যৰ প্ৰতি মোহৰ জৰিয়তে মাজে সময়ে উজুটি খোৱাটোও সত্য। দোস্ত হবিবুৰ ৰহমানৰ ‘মই এটি নিশাচৰ’ গীতৰ মাজত থকা ‘চুৰ কৰি যদি নেতা হ’ব পাৰি মজা যে লাগিব বৰ’ কথাষাৰ বৰ তাৎপৰ্যপূৰ্ণ।সত্যৰ প্ৰতি আগ্ৰহী গান্ধীজীয়েও কৈছিল ‘ভাৰতবৰ্ষ যদি দ্বিখণ্ডিত হয়, মোৰ মৃতদেহৰ ওপৰত হ’ব লাগিব’। কিন্তু দুৰ্বিপাকত গান্ধীজী জীয়াই থাকোঁতেই দেশ দ্বিখণ্ডিত হ’ল আৰু সেই স্বাধীনতা উৎসৱৰ পৰা গান্ধী নিজেই আঁতৰি থাকি নোৱাখালিচ সাম্প্ৰদায়িক সংঘৰ্ষত ক্ষতিগ্ৰস্ত সকলৰ মাজত সুৰক্ষা বটগছ হিচাপে থিয় দিলে। অৱশ্যে সেইখন ভাৰতবৰ্ষই অশোক চক্ৰক ৰাষ্ট্ৰীয় প্রতীকৰূপে লৈ তাৰ তলত থকা ‘সত্যমেৱ জয়তে'(যি এষাৰ অমৃতবাণী মুণ্ডক উপনিষদৰ পৰা গ্ৰহণ কৰা হৈছে)ৰ জয়গান গাই থকাৰ স্বীকাৰোক্তিৰে আগবঢ়াৰ প্ৰতিশ্ৰুতিৰে প্ৰতিশ্ৰুত হৈছে যদিও সম্প্ৰতি হোহোকা-পিছলা খোজেৰে আগবঢ়াৰ দিশত গতি কৰা ধৰাহে পৰিলক্ষিত হৈছে। অতি সম্প্ৰতি নিৰ্বাচনী প্ৰতিশ্ৰুতিবোৰ হৈছে মিছা কথাৰ মালা আৰু নিৰ্বাচনত জয়যুক্ত হোৱাৰ পিছৰ কথাবোৰৰ লগত খাপ নোখোৱা বিধৰ। এই ধৰণে সজাই পৰাই কথাৰ চলাহি মাৰিব জনা সকলেই আজিকালি নেতা হোৱাৰ যোগ্যতা অর্জন কৰিছে।অৰ্থাৎ মেগাস্থিনিচৰ দিনৰ সত্যৰ প্ৰতি আগ্ৰহী লোক লগ পোৱা আৰু পৰ্বতত কাছ কণী বিচৰা একে কথা হৈ পৰিছে।\nপ্ৰকাশিত সত্য আৰু অন্তৰ্নিহিত সত্য বুলিও দুটা কথা ৰাজনীতিক সকলে আওঁৰাবলৈ লৈছে। চালাকি ৰাজনীতিৰ যুগত ৰাইজেও কথাবোৰ চালনীৰে চালি-জাৰি চাব লাগে। সেয়েহে আন এটা প্ৰকাশিত সত্য আৰু অন্তৰ্নিহিত শত্ৰু প্ৰকট কৰাৰ প্ৰয়োজন হৈছে। ১৯৪৭ চনৰ ভাৰত বিভাজনৰ ফলত অসম নামৰ ভূখণ্ড এটা পৰিত্যক্ত অঞ্চল হৈ পৰিছিল।পূৱ-পশ্চিম-উত্তৰ-দক্ষিণ চাৰিওফালৰ পৰা সংযোগবিহীন। ৰে’লপথ বন্ধ, জাহাজ চলাচলো সীমিত। উত্তৰবংগেৰে তেতিয়ালৈকে পথ পৰিবহন বা ৰে’লপৰিবহনৰ সুবিধা তৈয়াৰ হোৱাই নাই। ২য় মহাযুদ্ধৰ সামৰণিত ডিব্ৰুগড় চহৰ ক’বলৈ গ’লে যুদ্ধ পৰিত্যক্ত ঠাই।ষ্টিলৱেল পথ অব্যৱহৃত হৈ পৰিল। পূব সীমান্তৰে ৰেংগুনলৈ কোনো নাযায়, দক্ষিণ পশ্চিম সীমান্ত পূব-পাকিস্থানত পৰিণত হ’ল, সেয়েহে ঢাকা- ৰাজশাহীলৈ যোৱাটোও অসম্ভৱ। উত্তৰ ফালৰ ভূটানসহ উত্তৰ-পূৱ সীমান্ত অঞ্চল তেতিয়া পাণ্ডৱ বৰ্জিত। ৰাস্তা-ঘাটটো নায়েই সেয়েহে সেইফালে নেচেল।\nতাৰ পিছত কোনোমতে উত্তৰ বংগেৰে ৰে’ল যাতায়ত আৰু পথ যাতায়তৰ ব্যৱস্থা কৰাতহে ৬০ৰ দশকৰ আৰম্ভণিত দেশৰ মূল ভূ-খণ্ডৰ লগত সংযোগ স্থাপন হ’ল। অৰ্থাৎ, অসমৰ যাতায়ত ব্যৱস্থাৰ পশ্চিমফালৰ এটা সৰু বাট খোলা বাকী সকলোবোৰ বাট বন্ধ হ’ল। ১৯৪৭ চনৰ স্বাধীনতাই ভাৰতৰ আন সকলো ৰাজ্যৰ বিকাশৰ বাবে ব্যৱসায়-বাণিজ্যৰ বাবে পথ পৰিবহণ, জল পৰিবহণ, আকাশীপথ পৰিবহণক নতুন নতুন পথ খুলি দিলে আৰু অসমৰ বাবে দক্ষিণ-পূৱ এছিয়াৰ লগত যুক্ত হৈ থকা মুক্ত পথবোৰ ৰুদ্ধ কৰি একমাত্ৰ পশ্চিমৰ (chicken neck)চিকেন নেকৰ সামান্য পথ হে খুলি দিলে। যিটো পথেৰেহে একমাত্ৰ আহিব পাৰে ভাৰতীয় সা-সামগ্ৰী আৰু অসম তথা উত্তৰ পূৰ্বাঞ্চল হৈ পৰিল ভাৰতীয় সামগ্ৰীৰ বজাৰ। এইখন বজাৰৰ স্বাৰ্থতেই সম্প্ৰতি অসম তথা উত্তৰ পূৰ্বাঞ্চলৰ পূৱ-পশ্চিম আৰু দক্ষিণৰ পথসমূহ বন্ধ কৰি ৰখা হৈছে।\nLook East Policy, চব্ কা সাথ সবকা বিকাশ বা অষ্টলক্ষ্মী এই সকলোবোৰ হ’ল প্ৰকাশিত তথ্য।অন্তৰ্নিহিত সত্য হ’ল অসম আৰু উত্তৰ পূৰ্বাঞ্চলক যাতায়াত আৰু যোগাযোগৰ মাধ্যমেৰে দক্ষিণ-পূৱ এছিয়াৰ দেশসমূহৰ লগত সংপৃক্ত হ’বলৈ নিদিয়াকৈ ৰখা।যদিহে মালয়েচিয়া, ইণ্ডোনেচিয়া, ম্যানমাৰ, চীন, থাইলেণ্ডৰ লগত যাতায়ত আৰু যোগাযোগ উন্নত হয় তেতিয়াতো উত্তৰ-পূৰ্বাঞ্চল হৈ পৰিব দক্ষিণ-পূৱ এচিয়াৰ হংকং। এনে হ’বলৈ নিদিয়াৰ ৰাজনীতিত এতিয়া সদাব্যস্ত আমাৰ তথাকথিত নেতাসকল। সেয়েহে তেওঁলোকে ধৰ্মক ৰাজনীতিলৈ আনিছে আৰু ধৰ্মীয় মেৰুকৰণেৰে ভাৰতীয় সামগ্ৰীৰ বজাৰখন অক্ষুণ্ণ ৰাখিবলৈ মৰণ পণ চেষ্টা দিছে। তাৰ অৰ্থেই আনিব খুজিছে CAB, তাৰ অৰ্থেই নদীপুস্কৰণ বা নদী পূজন। পিচে মনত ৰখা ভাল এদিন পুঁজিবাদৰ উত্তৰণে যিদৰে সামন্তবাদৰ পুলি পোখা উভালিলে ঠিক সেইদৰে মুক্ত অৰ্থনীতিৰ প্ৰতিযোগিতাই দখলীকৃত বজাৰ ব্যৱস্থাৰ সংকীৰ্ণতাক ধূলিস্যাৎ কৰিব।\nএসময়ত আছাম এছ’চিয়েছনৰ তৰফৰ পৰা মাণিক চন্দ্ৰ বৰুৱা আৰু জগন্নাথ বৰুৱাই চট্টগ্রাম বন্দৰ বিচাৰিছিল চাহ ব্যৱসায়ৰ বাবে।অৱশ্যে সেই ৰামো নাই অযোধ্যাও নাই।তথাকথিত ৰাজনীতিক সকলৰ ক্ষমতাই মূৰত ধৰিছে সেয়ে অসমৰ ভূমি বাংলাদেশক এৰি দিবলৈ, অসমৰ তৈলক্ষেত্ৰ ব্যক্তিগত খণ্ডৰ পুঁজিপতিক গতাবলৈ কুণ্ঠাবোধ নকৰে।এতিয়াৰ ৰাজনীতিক সকলে ক্ষমতাৰ গাদীত নিজকে বাহাল ৰাখিবলৈ অসত্যমেৱ জয়তে আকোঁৱালি ল’বলৈ সংকোচ নকৰে আৰু সভ্যতাৰ সংকট তাতেই।অথচ তেওঁলোকেই ৰামৰ ভাও দিয়ে।ৰাইজে মন নকৰা নহয় – ৰাৱণে সন্ন্যাসীৰ বসনেৰে সীতা হৰণ কৰিছিল কাৰণ সীতাই ৰাৱণৰ বেশভূষাৰ অন্তৰালত থকা অন্তৰ্নিহিত সত্যক ধৰিব পৰা নাছিল। বেচেৰী সীতা!\n« প্ৰতিষ্ঠিত লিখক– হেমন্ত কুমাৰ কাকতি


দেশ বুলিলে নালাগে আদেশ (উৎপল খাটনিয়াৰ) - সাহিত্য ডট অৰ্গ\nজি.ম.চি. ৰ জেনেৰেল ৱাৰ্দত চিকিৎসাধীন হৃদৰোগত আক্রান্ত বৈকুণ্ঠ কাকতি৷ চিকিৎসকৰ মতে বৈকুণ্ঠ আৰু বেছিদিন জীয়াই নাথাকিব ৷গতিকে ঘৰলৈ উভতি যাব লাগে ৷ কিন্তু বৈকুণ্ঠৰ আপোন বুলিবলৈ কোনো নথকাত তেওঁ জীৱনৰ অন্তিম সময়খিনি চিকিৎসালয়তে থাকিবলৈ ইচ্ছা প্রকাশ কৰাত ইয়াতে ৰখা হৈছে ৷ কিছুসময় আগতে অসমৰ প্রাক্তন মুখ্যমন্ত্রী প্রফুল্ল কুমাৰ মহন্ত ডাঙৰীয়াই আহি বৈকুণ্ঠৰ স্বাস্থ্যবুজ লৈ গৈছে, কালি সদৌ অসম ছাত্র সন্থাৰ উপদেষ্টাজনো আহিছিল ফলমুলৰ টোপোলা এটি লৈ, যোৱাৰ সময়ত ২০০০০টকাৰ এককালীন সাহায্য আগবঢ়াই গৈছে৷ এই কেইদিন বহুকেইজন নেতা পালিনেতাই বৈকুণ্ঠৰ খা-খবৰ লবলৈ আহি আছে ,দুই এজন সংবাদকৰ্মী আহিছে ৷ মুঠৰ ওপৰত বৈকুণ্ঠৰ আশে-পাশে বহুত মানুহ এতিয়া ৷\nজীৱনৰ অন্তিম সময়খিনিত তেওঁক লৈ মানুহবোৰ ব্যস্ত হোৱা দেখি বৈকুণ্ঠৰ হাঁহি উঠি গ’ল ৷তেওঁ ভাবিলে এই আনুগত্যখিনি যদি আজিৰ পৰা কিছু বছৰ আগতে পালেহেঁতেন? এৰি থৈ অহা ৬০টা বছৰৰ পোৱা-নোপোৱাখিনি পুনৰ জুকিয়াই চাবলৈ চেষ্টা কৰিলে বৈকুণ্ঠই, জীৱন সংগ্রামখনৰ যোগ-বিয়োগ বোৰ কৰিবলৈ ধৰিলে ৷\nঅভাৱত ডুব গৈ থকা এটি খেতিয়ক পৰিয়ালৰ একমাত্র সন্তান বৈকুণ্ঠ, অভাৱৰ বাবেই অষ্টম শ্ৰেণীতেই পঢ়া বাদ দিলে আৰু দেউতাকৰ কামত সহায় কৰিবলৈ লৈছিল আৰু এনেকৈয়ে পাৰ হৈছিল জীৱনৰ ৩০টা তামৰঙীয়া বসন্ত ৷ আৰু ঠিক সেই সময়তেই ঘটিছিল এক অঘটন ৷ মঙলদৈ লোকসভা সমষ্টিৰ ভোটাৰ তালিকাত সন্দেহজনক নাগৰিকৰ নাম সন্নিবিষ্ট হোৱা দেখি এই কথাখিনি সেই সময়ৰ সীমান্ত আৰক্ষী শাখাৰ অধীক্ষক হিৰণ্য কুমাৰ ভট্টাচাৰ্য আৰু উপ-অধীক্ষক প্ৰেমকান্ত মহন্তদেৱে আছুৰ দৃষ্টিগোচৰ কৰিলে আৰু এয়াই আৰম্ভণি , সমগ্র অসমৰ পৰা অবৈধ নাগৰিক বহিস্কাৰ কৰাৰ বাবে প্রতিবাদ আৰম্ভ হ’ল আৰু এই প্রতিবাদেই পৰ্য্যায়ক্রমে বিশ্ব কঁপোৱা অসম আন্দোলনৰ ৰূপ ল’লে। বৈকুণ্ঠৰ গাওঁখনতো এই আন্দোলনৰ প্রভাৱ পৰিল | গাঁৱৰে মাজমজিয়াত থকা নামঘৰত মেল বহিল | সকলোৱে একেমুখে এই আন্দোলনত অংশগ্ৰহণ কৰাৰ সিদ্ধান্ত ল’লে আৰু এক বৃহৎ ৰেলীৰ আয়োজন কৰিলে ৷ বৈকুণ্ঠই নিজৰ মাতৃভূমি সংকটৰ গৰাহত পৰা দেখি কোনোবাই তেওঁক আদেশ দিয়ালৈ ৰৈ নাথাকি এই আন্দোলনত জঁপিয়াই পৰিল ৷ আহ ঐ আহ ওলাই আহ বুলি ক’লেই ৰাজপথলৈ হেজাৰ-হেজাৰ মানুহ ওলাই অহা হ’ল | ক্রমে এই আন্দোলনে তীব্ৰ ৰূপ ধাৰণকৰিলে | আন্দোলন নিয়ন্ত্রণ কৰিবলৈ চৰকাৰে নিয়োগ কৰিলে ভাৰতীয় সেনা বাহিনী ৷মিলিটেৰী আহিলে গাওঁৰ ডেকাবোৰ পলাই ফুৰিব লগা হ’ল ৷বৈকুণ্ঠই ও পলাই ফুৰিছিল বহু দিন।লাহে লাহে বৈকুণ্ঠৰ সবল নেতৃত্ব দেখি আছুৰ নেতাসকলেও বৈকুণ্ঠৰ ওপৰত গধুৰ দায়িত্ব অৰ্পণ কৰিলে ৷প্রায় ছয়বছৰৰ অন্তত এই আন্দোলনৰ সমাপ্তি ঘটিল, অসম চুক্তি স্বাক্ষৰ হ’ল । অসম চুক্তিৰপিচত আন্দোলনৰ কিছু নেতাই ১৯৮৫ চনৰ ১৪ অক্টোবৰত গোলাঘাটত জন্ম দিলে অসম গণ পৰিষদৰ । চৰকাৰ গঠন কৰিলে কিন্তু লাহে লাহে তল পৰি গ’ল অসম আন্দোলনৰ মূল বিষয়সমূহ ।‘মৰে অসম জীয়ে কোন, জীয়ে অসম মৰে কোন’, ‘অসম মৰিলে আমিও মৰিম’ বুলি ৰাজপথলৈ ওলাই অহা বৈকুণ্ঠই চকুৰ সন্মুখতে দেখিলে নিৰ্মম প্ৰতাৰণা।বিদেশী খেদাৰ পৰিবৰ্তে নেতাসকল ব্যস্ত হৈ পৰিল ক্ষমতাৰ লোভত আৰু চিৰদিনৰ বাবে এলাগী হৈ পৰিল বৈকুণ্ঠৰ নিচিনা নিস্বাৰ্থভাবে আন্দোলনত সহযোগ কৰা বহুতো কৰ্মী ।\nহোজা খেতিয়ক বৈকুণ্ঠৰ শিক্ষা কম আছিল যদিও তেওঁ ভালকৈয়ে বুজি উঠিছিল যে নিজৰ ৰাজ্যখনত বহু বিদেশী সোমাই আছে আৰু সেয়েহে তেওঁ নিজৰ ৰাজ্যখনক বিদেশীমুক্ত কৰিবলৈ অসম আন্দোলনত সক্রিয় সহযোগ আগবঢ়াইছিল । ভাৰতীয় সেনা বাহিনীৰ নিৰ্মম প্রহাৰত বাওঁহাত খন চিৰদিনৰ বাবে কোঙা হৈ গৈছিল । আন্দোলন সমাপ্ত হোৱাৰ কিছু বছৰ পিচতে বৈকুণ্ঠৰ দেউতাক ঢুকাই থাকিল আৰু লাহে লাহে বৈকুণ্ঠৰ জীৱনলৈ নামি আহিল চৰম দীনতা। এখন হাত কোঙা বাবে নিজ হাতেৰে খেতি কৰিব নোৱাৰা হ’ল ৷আনৰ সহায়ত খেতি কৰিলেও উপযুক্ত ধান নাপায়, আনহাতে বানপানীয়ে আধা খেতি মাটিত পলস পেলাই দিলে ৷উপায়বিহীন হৈ বৈকুণ্ঠই দিন হাজিৰা কৰাত লাগিল কিন্তু এখন হাত কোঙা হোৱা বাবে সকলোৱে কাম কৰিবলৈ নামাতে ৷ ফলত বৈকুণ্ঠ বহুদিন আধাপেটেৰে শুই থাকিব লগা হ’ল আৰু আনহাতে অসম আন্দোলনৰ পিছত গঠন হোৱা অসম গন পৰিষদৰ নেতাসকল মন্ত্রী হৈ কৌটি কৌটি টকাৰ কেলেঙ্কাৰী কৰিবলৈ ধৰিলে ।\nসময়বোৰ এনেকৈয়ে অতিক্রম হ’বলৈ ধৰিলে আৰু এদিন বৈকুণ্ঠ হৃদৰোগত আক্রান্ত হ’ল । টকাৰ অভাৱত বাহিৰলৈ চিকিৎসা সেৱা ল’বলৈ যাব নোৱাৰিলে ।এই হেন দুখৰ দিনতো আন্দোলনৰ নেতাসকলে তাৰ ভগা পঁজাটিলৈ গৈ খবৰএটি ল’বলৈ আহৰি নাপালে । বৈকুণ্ঠৰ স্বাস্থ্য দ্রুতগতিত অৱনতি ঘটিব ধৰাত গাওঁৰে দুজন ল’ৰাই গুৱাহাটী মেডিকেল কলেজত ভৰ্ত্তি কৰাই দিলে ৷ এজন দুজন কৈ থকা কথাবোৰ মুখ বাগৰি নিউজ চেনেলৰ সাংবাদিক এজনৰ কাণত পৰিল গৈ ।সাংবাদিকজনে চেনেলটোৰ জৰিয়তে অসমবাসীৰ সমুখত প্রচাৰ কৰিলে বৈকুণ্ঠৰ দুখৰ বাতৰি আৰু তাৰ পিচতেই বৈকুণ্ঠৰ খবৰ লবলৈ বহুটো নেতাৰ সোঁত ববলৈ ধৰিলে আৰ্থিক সাহাৰ্য্য আগবঢ়ালে ৷ বৈকুণ্ঠই ভালকৈয়ে বুজি উঠিছে যে এতিয়া আৰু টকাই তেওঁক বচাব নোৱাৰে । এতিয়াৰ সমবেদনাই তেওঁক উপকৃত নকৰে কিন্তু এইটোও ঠিক যে এই সমবেদনা,সদ্ভাৱ আৰু এই আৰ্থিক সাহায্যবোৰ যদি কিছুবছৰ আগতে পালেহেঁতেন তেতিয়া হ’লে উপকৃত হ’লহেতেন ৷ বৈকুণ্ঠই এইটোও ভালকৈ বুজি উঠিছে যে নেতা সকলে ৰাইজৰ ৰোষত পৰাৰ ভয়ত আহিছে ,কিছু জনতাই অসম আন্দোলনৰ কৰ্মী বুলি জানিব পাৰি এবাৰ চাই যাবলৈ আহিছে আৰু কিছু সংখ্যকে আবেগৰ বশৱৰ্তী হৈআহিছে কিন্তু মৃত্যুৰ পিছত সকলোৱে পাহৰি যাব ৷ কোনেও বৈকুণ্ঠক মনত নাৰাখিব । বৈকুণ্ঠৰ দুচকুৰে পানী ওলাই আহিল , কিন্তু এই চকুপানী মচি দিবলৈ কাষত কোনোনাই ৷\n(বি:দ্র: বৈকুণ্ঠ এটি কাল্পনিক চৰিত্র । গল্পটো প্রস্তুক কৰাৰ সময়ত মোক নানা দিশত সহায় কৰাৰঞ্জিত গোবিন্দ বৰাদাদাক মই আন্তৰিক ধন্যবাদ জ্ঞাপন কৰিলো।)


অমলেট খাব নেকি-কমলা দাস – ফটাঢোল\nঅমলেট খাব নেকি-কমলা দাস\nআমাৰ ঠাইখনত সেই সময়ত কুকুৰা ফাৰ্ম খোলা ট্ৰেণ্ডটো লাহে লাহে আৰম্ভ হৈছিলহে মাত্ৰ। থলুৱা কুকুৰাৰ বাদেও যে কৃত্ৰিম ভাৱে জগোৱা পোৱালি মগাই আনি ডাঙৰ দীঘল কৰি কণী আৰু মাংসৰ ব‍্যৱসায় কৰিব পাৰি, সেইয়া দুই এজন উদ্যোমী যুৱকে বুজি পাই, সেই ব‍্যৱসায়ত মনোযোগ দিবলৈ আৰম্ভ কৰিছিল।\nআমাৰ ঘৰৰে ল’ৰা এজনেও পঢ়া শুনা শেষ কৰি ব‍্যৱসায়ত মন মেলিলে। ঠিৰাং কৰিলে যে সি কুকুৰাৰ ফাৰ্ম খুলিব। উন্নত জাতৰ কুকুৰা পালন কৰি স্বাৱলম্বী হ’ব। ভাল কথা। ঘৰৰ মানুহেও তাক উৎসাহিত কৰিলে। তাৰ শূন্য পাৰ্চেণ্টো অভিজ্ঞতা নথকা ব‍্যৱসায়টো কৰাৰ আগতে তাক অভিজ্ঞ ব‍্যক্তি দুই এজনৰ পৰা পৰামৰ্শ ল’বলৈ দিলে।\nকৈছোঁৱেই নহয়, সেই সময়ত মগাই অনা পোৱালিৰে কুকুৰা পালন কৰা ব‍্যৱসায় আৰম্ভ হ’বলৈ ধৰিছিলহে মাত্ৰ! যি কেইজনে কৰিছিল, অভিজ্ঞতা জানিবলৈ, তেওঁলোককো বিচাৰি পোৱাটো সিমান সহজ নাছিল। মোবাইলৰ প্ৰচলন সেই সময়ত খুব সীমাবদ্ধ আছিল। আৰু ছয় সাত মাইল দূৰ চাইকেল মাৰি গৈ, তেওঁলোকক লগ ধৰিলেও, কেঁকোৰা জাতিৰ মানসিকতাৰেই কোনেও কাকো ভালদৰে বুজাই নকয়। আন এজনক শিকাই বুজাই ব‍্যৱসায়টো কৰিবলৈ উৎসাহ দিলে যেন তেওঁৰ ব‍্যৱসায়টো কোনোবাই কাঢ়িহে লৈ যাব! আমাৰ ল’ৰাটোৱে কষ্ট কৰি গৈ দুই এজনক সুধি পুচি আহিল যদিও বিশেষ জ্ঞান নাপালে।\nএনেতে খবৰ পালোঁ যে আমাৰ বংশৰে এজনে কুকুৰা ফাৰ্ম এখন খুলিছে হেনো কেইমাহমানৰ আগতে! জানিব পাৰি ভালেই হ’ল। সি অন্ততঃ কিছু দিহা পৰামৰ্শ দিব পাৰিব! তাক লগ কৰিবলৈ যাবলৈ গুণাগথা কৰি থাকোতেই হঠাতে এদিন সি আহি হাজিৰ হ’ল আমাৰ ঘৰত। কিবা কামত এইফালে আহোঁতে আমাৰ ঘৰতো সোমাল।\nচাহ পানী খাই উঠাৰ পাছত তাৰ লগত এই বিষয়ে আলোচনা কৰা হ’ল। সি ওঁ একেবাৰে নাক মুখ কোঁচাই ক’লে যে – বেপাৰটোত, তেজে মুতা হোৱা কষ্টৰ তুলনাত, লাভ সিমান নহয়!\nযি নহওক, বহুত কষ্টৰ মূৰত, আমাৰ ঘৰত অৱশেষত কুকুৰা ফাৰ্ম খোলা হ’ল। বাঁহেৰে দুমহলীয়া ঘৰ এটা সাজি তাতে তলৰ অংশত ব্ৰইলাৰ আৰু ওপৰৰ অংশত লেয়াৰৰ মগাই অনা পোৱালিবোৰ ৰখা হ’ল।\nভাল যত্ন আৰু দানা পানী খাই কুকুৰাবোৰ ঠন ধৰি উঠিল। ব্ৰইলাৰবোৰ বিক্ৰী কৰিব পৰা হ’ল। সময়ত লেয়াৰবোৰে কণী দিবলৈ আৰম্ভ কৰিলে। সিহঁতে কণী দিবলৈ আৰম্ভ কৰাৰ পৰা এনেকুৱা হ’ল যে – দানা দিয়াৰ সময় পাঁচ মিনিট দেৰি হ’লেই চিঞৰ বাখৰ কৰি ইফালৰ পৰা সিফাললৈ দৌৰা দৌৰি বেছি হয় আৰু নিজে পৰা কণীবোৰকে খাবলৈ ধৰে। সেই সময়ত দানা দিবলৈ যোৱাটোক খুটিয়াই খাবলৈ হে বাকী এৰে! সেয়ে আমি সিহঁতৰ দানা দিয়া সময়টো লৰচৰ কৰিবলৈ ভয় খাওঁ।\nসিহঁতক দানা খাবলৈ দি, কণীবোৰ বুটলিব লাগে। দানা দিবলৈ নিয়া মস্ত পাচিটোত এক পাচি কণী হয়। কণীৰে ভৰা পাচিটো লৈ ওপৰ মহলাৰ পৰা বাঁহৰ জখলাৰে বৰ সাৱধানে নামি আহিব লাগে। ভৰি পিছল খাই পৰিব লাগিলে গোটেইগালেই শেষ!\nআৰু এদিন ভয় কৰি থকা ঘটনাটোৱেই ঘটিল! কণী লৈ ওপৰৰ পৰা নামি আহি থাকোতে ভাৰসাম্য ৰাখিব নোৱাৰি, কণীৰ মালিকৰ মূৰৰ পৰা কণীৰ পাচি চিধাই তলত!\nতাৰ পিছৰখিনি একেবাৰে উজু! কমেও দেৰশটামান কণীৰ আধামান মাটিত চেপেটা হৈ চাৰিদিন মান গেলা পচা কণীৰ দুৰ্গন্ধৰ সৃষ্টি হ’ল। পানী মাৰি চাফা কৰি তৎ নোপোৱা অৱস্থা! বাকীখিনি ডাঙৰ চৰিয়া এটাত ওপৰে ওপৰে যি পাৰো, উঠালোঁ। ফাটি থকাবিলাক বেলেগে থলোঁ!\nএতিয়া আহিল অমলেট খোৱাৰ পাল! আগতে কণী খাব লাগিলে কণীৰ মালিকৰ অনুমতি ল’ব লাগিছিল! আজি এতিয়া কিমানখিনি কণী খাব পাৰি তাৰে বাজি লগাব পৰা হৈছে। প্ৰথমে বৰ উৎসাহেৰে দহ বাৰটামান পিয়াঁজ কাটি চাৰি গণ্ডামান কণী লৈ অমলেট বনাই পুৱাৰ ভাতৰ লগত খালোঁ। মজা লাগিল। ফাটি যোৱা বাবে কণীবোৰ যিহেতু সাঁচি থ’ব নোৱাৰি, গতিকে দুপৰীয়া পুনৰ ভাতৰ লগত একৰাহী কুৰকুৰি ভাজা! প্ৰথমবাৰ খোৱাৰ দৰে দ্বিতীয়বাৰ সেই সোৱাদ নাপালোঁ! অলপ আমুৱাইছে! ওচৰৰ মানুহকো বিলাইছোঁ। কণী বোলা বস্তু! পেলাবলৈও সত নাযায়! সেই কেইদিনতে আকৌ ফ্ৰিজটোও বেয়া হৈ, ভাল কৰা দোকানত সোমাই আছিল! এতিয়াও বহুত ফটা কণী বাকী আছে! ছয়জনীয়া পৰিয়ালটোৱে দিনটোত কিমাননো কণী খাই শেষ কৰিম! নষ্ট হৈ যোৱাৰ ভয়ত আবেলি বগা অংশখিনি পেলাই দি অকল কুহুমখিনিৰে অমলেট বনাইছোঁ। অকণমান অকণমান খাই পেটলৈ নাযায় আৰু! ওকালি আহিব ধৰিছে। আধা খাই আধা পেলালোঁ। ইতিমধ্যে ঘৰৰ সকলোৰে উগাৰ মাৰোতেও কণী কণী গোন্ধ ওলাব ধৰিছে!\nৰাতিলৈ ৰৈ যোৱা কণীবোৰ চাই বেয়াই লাগিছে। খাবৰো মন যোৱা নাই আৰু কাৰোৱেই। ইফালে আজিয়েই খাই শেষ কৰিব নোৱাৰিলে, কাইলৈ এইসোপা তেনেই পেলাব লাগিব! দিনটো কণী খাই আমনিও লাগিছে! তথাপিও ৰাতিৰ সাজ ভাতৰ লগত অমলেট এখন এখন ভাজি দিম নেকি বুলি লাহেকৈ সোধোতে ঘৰৰ সৰু, ডাঙৰ সকলোৱে একেলগে সমস্বৰে চিঞৰিছে – নাখাওঁ.. নাখাওঁ.. নাখাওঁ..\nআমি আৰু এবছৰমান কণীৰ অমলেট নাখাওঁ!\n« এমুঠি লিমাৰিক-সুৰেন্দ্ৰ মোহন দাস\nজলকেলি- বেদান্ত ফুকন »\nভাল লাগিল পঢ়ি বৰমা\nলেখাটো পঢ়ি চোৱা সকলোকে ধন্যবাদ জনালো


ভূতৰ সন্ত্ৰাস – বৰ্ণালী ফুকন – ফটাঢোল\nDecember 1, 2019 লটিঘটি\tOne comment\nভূতৰ সন্ত্ৰাস – বৰ্ণালী ফুকন\n“ভূত আমাৰ পুত পেত্নী আমাৰ জী ৰা ৰা…”\nযিমান পাৰো সিমান চিঞৰিছোঁ৷ সুজয়াই শিকাইছিল বোলে তেনেকৈ চিঞৰিলে ভুত-প্ৰেত ভয়তে পলায়৷\nঢকুৱাখানাৰ ৰবীন দদাইদেউৰ ঘৰৰপৰা আহি আছোঁ দেউতাহঁতৰ ঘাই ঘৰলৈ৷ মোৰ লগত বৰদেউতাৰ মাজু ল’ৰা মইনা৷ তাৰো মুখত মাত বোল নাই৷ মই তাক কঁপি কঁপি ধমক দিলোঁ –\n– ঐ তই নাই গোৱা কিয়? গা, “ভূত আমাৰ পুত…”\nসিও সমস্বৰে চিঞৰাত লাগিল৷ হঠাৎ সি গাবলৈ এৰি সুধিলে,\n– পুত মানে কি অ’?\n– ধেই তাকে নাজান? পুতেক আক’ আৰু মাইকী ভূতুনী মানে পেত্নী৷\nসি ভয়ে ভয়ে মোলৈ চাই সুধিলে,\n– ঐ মাকন তই ইমানবোৰ জান কেনেকৈ? ইহঁতক চিনি পাৱ হ’বলা!\nসি যেন মোক অলপ সন্দেহ কৰিলে৷\n– নাই নাই মানে, অঁ অঁ অলপ পাওঁ৷\nচিনি নাপাওঁ বুলি ক’লে ভূতে চল পাব বুলি মিছা মাতিলো তাক৷\nসি মোক ভূতৰ ৰিলেটিভ বুলি ভাবি দৌৰিবলৈ উদ্যত হওঁতেই মই এক ধমকি দিলোঁ,\n– হেৰৌ মোৰ ৰিলেটিভ হ’লে তোৰো হ’ব দেখোন৷\nসি যেনিবা অলপ সাহস পাই ৰৈ দিলে৷\n– ঐ আগত সৌ জোপা আঁহত৷\nসি ভয়ে ভয়ে আঙুলিয়াই দেখুৱালে সন্মুখৰ আঁহতজোপালৈ৷\n– হেই হেই আঙুলি কিয় টোঁৱালি? আঙুলি টোঁৱালে ভূতে চল পায়৷\nসি লৰালৰিকৈ হাতখন নমাই মাটিত থু থু কৰিলে৷\nযিমানেই আঁহতজোপাৰ কাষ চাপিছোঁ সিমানেই গছজোপা হালিব জালিব ধৰিলে৷ দুইটাই হাতত ধৰিলোঁ৷ তাৰপিছত কি ক’ত মহটিয়াই নিছোঁ ক’ব নোৱাৰোঁ৷ মুঠতে নঙলা এডাল খুলিয়ে বাকী কেইডালৰ ওপৰেৰে কেনেকৈ যে দুইটাই জপিয়াই বাৰাণ্ডাত উঠিলোগৈ ক’ব নোৱাৰোঁ৷ বাবা দাই যেতিয়া পিছফালৰপৰা আহি, “কি হ’ল অ’ তহঁতৰ? দৌৰাদৌৰি কৰি আহিলি যে গোটেই বাট?” বুলি\nক’বলৈহে পালে, দুয়োটাই গগণ ফালি চিঞৰিবলৈ ধৰিলোঁ,\n– বৰমা বচাওক বচাওক বাবা দা ভূত হৈ গ’ল৷\n– পুৱাৰপৰা গধূলিলৈ পেৰি পেৰি ভূতৰ গল্প কৰিবি এতিয়া ৰাতি হ’লত গগণ বিদৰা চিঞৰ মাৰি থাকিবি৷ ওচৰৰ ঘৰৰ মানুহে কি বুলিব শুনিলে?\n– নাই আজিৰপৰা নুশুনো৷\nএইবুলি হাত মুখ ধুই বিচনাত উঠিলোঁ৷ লাগিল সেই সময়ত বাথৰুম যাবলৈ৷\n– বৰমা টইলেটলৈ যাম৷\nগাঁৱৰ ঘৰ, বাথৰুম অলপ আঁতৰত৷\n– যা অ’ ভনী, এইজনীক মুতুৱাই আন৷\nতাইলৈ সন্দেহেৰে চালোঁ৷ পাৰিব জানো এই টেটেৰী মেমেৰীজনীয়ে ভূত আহিলে খেদিবলৈ৷ বাৰীৰ ভিতৰৰ যেতিয়া ভূতবোৰ চাগে তাইৰ চিনাকিয়েই হ’ব৷ ভূ”ত আমাৰ পুত” গাবলৈ লৈ মই ৰৈ গ’লোঁ৷ নাই নাই এইটো গালে বাৰীৰ ভিতৰৰ ভূতকেইটাৰ চেণ্টিমেণ্টত লাগিবও পাৰে কি ঠিক! ভয় খুৱাব আহিছ আমাক বুলি৷ ইফালে ভয়ত কলিজাটোৱে এই ওলাওঁ এই ওলাওঁকৈ ধপধপাবলৈ ধৰিছে৷ হঠাৎ মনত পৰিল মহাত্মা গান্ধীয়ে ভয় লাগিলে গাবলৈ কোৱা গানটো, “ৰঘুপতি ৰাঘৱ ৰাজা ৰাম পতিত পাৱন ৰাজা ৰাম৷” চিঞৰি চিঞৰি গাবলৈ ধৰিলোঁ৷ যেনে তেনে সাহস গোটাই বাথৰুমৰপৰা ওলাই ইফালে সিফালে নোচোৱাকৈ ভনীৰ হাতত ধৰি দে দৌৰ৷ আৰু দৌৰি থাকোঁতে মুখেৰে ক’ব নোৱাৰাকৈয়ে ওলাই আহিল,\n– পলা পলা, ভূত ভূত!\nযেনে তেনে আহি জুহালৰ কাষত বহিলোহি৷ ভূতে জুইলৈ ভয় কৰে বুলি শুনিছিলো আগতে৷ বৰমাই জুইৰ কাষত বহি ভাত ৰান্ধি আছিল৷ মই বৰমাক কুটুৰিবলৈ ধৰিলোঁ,\n– আপুনি ভুত দেখিছে নেকি বৰমা?\n– অঁ দেখিছোঁতো।\n– আপোনাৰ ভয় লগা নাছিল?\n– তহঁতৰ দৰে অলপ ধদুৱা নে? মই ভূতক খেদি বাজ কৰি পঠিয়াইছিলোঁ৷\n– কওকনা কাহিনীটো বৰমা৷\n– নাই নাই মই নকওঁ দেই৷ আকৌ সেই টেকেলি ফুটাত কৰা দি কৰিবি৷ নেলাগে নেলাগে দেও৷ সেইবোৰ কৈ বৰদেউতাৰৰ ৰোষত পৰিবলৈ নাই৷ যেনে তেনে হেপুটেপুকৈ দেহাটো লৈ ফুৰিছোঁ আই৷\nসঁচাকৈয়ে টেকেলিফুটাৰ ঘটনাটো মনত পৰি হাঁহি উঠিল৷ তেতিয়া নদী পাৰ হওঁ ফেৰীৰে৷ ব্ৰহ্মপুত্ৰৰ বালিত এচোৱা খোজ কাঢ়িব লাগে৷ বাৰিষাৰ সময়ৰ কথা অৱশ্যে বেলেগ৷ ঘটনাটো খৰালি কালৰ৷ নিমাতীঘাট পাৰহৈ ঢকুৱাখানালৈ যাব লাগে৷ আৰু ৰাতিখন নিমাতীঘাটৰ পৰা ঢকুৱাখানালৈ যোগাযোগৰ ব্যৱস্থা নাই৷ অগত্যা তাৰে ডাকবঙ্গলাত থাকি যাব লগা হয়৷ সেইদিনা টেকেলিফুটা পাওঁতে নিশা গভীৰ হৈছিল৷ কণকনীয়া ঠাণ্ডা, তাতে নদীৰ ফালৰ বতাহত সিৰসিৰাই গৈছিল শিৰা উপশিৰা৷ বৰমা, মই আৰু ভনী এটা ৰুমত থাকিলোঁ৷ কাষৰ ৰুমত বাবা দা আৰু বৰদেউতা৷ বাহিৰত জিলিৰ চিঞৰ মাজে মাজে নাম নজনা চৰাই এটাই বিকট চিঞৰ মাৰি পৰিৱেশটো আৰু জয়াল কৰি পেলাইছিল৷ কিবা কথা পাতিলেই বৰমাই ফুচফুচাই যেনেকৈহে চকু কেইটা টেলেকা কৰি কথা কয় যে মোৰ অণ্ঠকণ্ঠ শুকাই যায়৷ এনে লাগে এয়া যেন বৰমাই হাঁহি হাঁহি ক’ব মই তহঁতৰ বৰমা নহয়৷ ভয়তে দুইজনীৰ মাজত শুম বুলি ভাবিছিলো যদিও বৰমালৈ সন্দেহ এটা সোমাই থকাত মই ভনীৰ কাষত শুম বুলি ক’লোঁ৷ সেই ৰাতি প্ৰকৃততে কি হৈছিল আজিও মোৰ দুৰ্বোধ্য হৈ থাকিল৷ মুঠতে মাজৰাতি যেতিয়া সাৰ পাই উঠিছিলোঁ তেতিয়া ৰুমটোৰ ভিতৰত অজস্ৰ বাদুলি৷ মনতে ভাবিলোঁ\n– “ধৈ এইকেইটা মহেই হ’ব৷ ঘৰৰ কাষত যিমানহে হাবি তাৰপৰা বনৰীয়া মহ সোপাকে সোমালে চাগৈ৷ মইহে টোপনিৰ জালত মহকে বাদুলি যেন দেখিছোঁ৷”\nলেপখন মূৰলৈকে ঢাকি আকৌ টোপনি যাবলৈ চেষ্টা কৰিলোঁ৷\nকট কট কট! শব্দটো মোৰ ঠিক ওচৰতে শুনা যেন লাগিল৷ ঠাণ্ডা ঠাণ্ডা বতাহ এচাটিয়ে কাণখন চুই গ’ল৷ মনত পেলাবলৈ যত্ন কৰিলোঁ লেপখনেৰেতো মূৰটো ঢাকি লৈছিলো, তাৰপিছতো লেপৰ ভিতৰতে চেঁচা বতাহ৷ চকুকেইটা জোৰকৈ মুদি দি লেপৰ ভিতৰতে ভুতক থিয় গোৰ গোটাচেৰেক সুধাই দিলোঁ৷ উৱ! শূন্যতে ভৰিকেইটা যেন ঘূৰালোঁ তেনে লাগিল৷ ভয়ত হিতাহিত জ্ঞান হেৰুৱাৰ উপক্ৰম হ’ল৷ তাৰমানে মোৰ শৰীৰৰ আৰু মোৰ শৰীৰ হৈ থকা নাই৷ ভুতে টোটেলি কব্জা কৰিলে৷ তাৰমানে মই মানুহ হৈ থকা নাই ভূত হৈ গ’লোঁ৷ ভয়টো কমা যেন লাগিল৷ এতিয়া আৰু ভূতলৈ কিহৰ ভয়৷ ভূত হ’লোৱেই যেতিয়া৷ ৰহ এতিয়া মোক ভূত বনোৱাটোক দিম মজা বুলি কট্ কট্ আৱাজ কৰি থকা দিশত হাতখন বাই চালোঁ৷ আও ভূত নহয়, এইজনী ভূতুনীহে! ইমান দীঘল চুলি! এটা কথা আগতে শুনিছিলো ভুতক মানুহে স্পৰ্শ কৰিব নোৱাৰে৷ কিন্ত এতিয়াতো মই ভূত ক’ত যাবি সাৰি বুলি হাতত ভূতুনীৰ চুলি পকাই লৈ এক টান মাৰিলো৷ ভূতুনীয়ে মা ঐ মা ঐ কৈ চিঞৰি উঠিল৷ মই বোলো,\n– তই মোক ভূতুনী বনালিয়ে, কিন্তু ভনী আৰু বৰমাক ভূতুনী বনাবলৈ নিদিওঁ৷\nসৰু ভূতুনীৰ চিঞৰত ক’ৰবাৰ চুকত লুকাই থকা মাক ভূতুনীৰ আবিৰ্ভাৱ হৈ “চুঃ চুঃ! যাঃ এৰ মোৰ ছোৱালী” বুলি চিঞৰাত লাগিল৷ মইও আন্ধাৰতে মোৰ নখকেইটাৰে মাক ভূতুনীক বাকুহী পেলালোঁ৷ তেনেকুৱাতে জীয়েক ভূতুনী মোৰ হাতৰপৰা এৰ খাই দৌৰ মাৰিলে৷ হঠাৎ লাইটটো জ্বলি উঠিল৷ তেতিয়াহে দেখোঁ ভনীৰ চুলি একোচা মোৰ হাতত আৰু বৰমাৰ হাতত মোৰ নখৰ আঁচোৰ৷ পিছতহে গম পাই বৰমাই দুইজনীকে মৃদুকৈ বকনি অলপ দিলোঁ৷ বৰমাই যদি সেই ৰাতি নিজৰ ঠাণ্ডাৰ কথা বেছি ভাবি টোপনিত লেপখন নিজৰ গায়ে মূৰে মেৰিয়াই নল’লেহেঁতেন, তেতিয়া না ভনীয়ে দাঁতেৰে কট কট শব্দ কৰিলেহেঁতেন না মই ভূতুনী হ’লোহেঁতেন৷ পিছৰাতি ইজনীয়ে সিজনীক দোষোতে দোষোতে ৰাতিপুৱা হ’লগৈ৷ বাবা দা আৰু বৰদেউতাই সকলো শুনি হাঁহিত থাকিব নোৱাৰা হ’ল৷ গতিকে বৰমাই মোৰ ভয়ত ভূতৰ গল্প কোৱাই বাদ দিলে৷ তথাপি কুটুৰিলত আৰম্ভ কৰিলে – গৰমৰ দিন, বৰমাই ফুট গধূলিতে ভাত বনাবলৈ জুহালত বহি লৈছিল৷ টৌত পানীখিনি বকবকাই উতলি আছিল৷ চাউলকেইটা দি গৰম হৈ থকা ডাইলখিনিত ফুৰণ মাৰিবলৈ কেৰাহিখন পাতি দিলে৷ বৰদেউতাৰ ওপৰত উঠি অহা খংটো তেতিয়াও জামৰা নাই৷ ইফালে কেৰাহিৰ তেল গৰম হৈ ধোঁৱাবলৈ ধৰিছে৷ কটা পিয়াঁজ কেইটুকুৰামান আৰু পাঁচ ফুৰণ তেলখিনত দি ডাইলখন তাতে বাকি দি ভিতৰত বৰদেউতাই শুনাকৈ ভোৰভোৰাই ক’লে,\n– পাচলি অকণ নাই ঘৰখনত৷ এতিয়া ল’ৰা-ছোৱালী কেইটাক কি বনাই দিম?\nভিতৰৰপৰা বৰদেউতাই শুনিলে চাগৈ বৰমাৰ কথা৷ মইনাক মাতি ক’লে,\n– কণীসোপা কি হ’ল? তাকে ভাজক৷ আলুগুটি আছেইচোন, তাকে বনাওক৷\nমইনা আহি পাকঘৰৰ দোৱাৰ মুখ পাইছে আৰু কাষৰ খিৰিকীখনেদি কেঁচুমটা দুটামান আহি বৰমাৰ ভৰিৰ ওচৰত পৰিলহি৷ মইনা, বৰমা দুইটা উচপ খাই উঠিল৷ কেঁচুমটা আহিল ক’ৰপৰা! বৰমাই যেন কিবা বুজি পালে কেঁচুমটাকেইটা খিৰিকীৰে বাহিৰলৈ দলিয়াই দি ক’লে,\n– তোৰে ল’ৰা-ছোৱালীক খোৱাগৈ, মোৰ ল’ৰা ছোৱালীয়ে এইবোৰ নাখায়৷\n-কাক ক’লি তেনেকৈ?\nখিৰিকীৰে বাহিৰলৈ জুমি চাই মইনাই সুধিলে৷\n– দৌতটোক ক’লোঁ৷\nমইনাই বৰমাৰ কথা একো বুজি নাপালে৷\n– দেউতাই কণী পিয়াঁজ দি ভাজিবলৈ কৈছে আৰু আলু ভাজিবলৈ……\nকথা শেষ হ’বলৈ নাপালেই মইনাৰ, বৰমাই আৰু অলপ টানকৈ ক’লে,\n– একো এটা আনি নিদিলে দিনতে, এতিয়া আকৌ ফৰমাইচ দিয়ে!\nএইবাৰ শামুক চাৰিটামান কোনোবাই খিৰিকীৰে দলিয়াই থৈ গ’ল৷ মইনাই ততেই ধৰিব নোৱাৰিলে৷\nবৰমাৰ খং দুগুণ চৰিল৷ শামুককেইটা বুটলি দলিয়াই দি ক’লে,\n– বাপেৰকে শামুক খোৱাগৈ যা৷ খং উঠাই নল’বি৷\nবাপেৰক শব্দটো শুনি মইনা ভিতৰলৈ লৰ লগালে৷\nবৰদেউতাৰ ওচৰ পাই ফোপাই জোপাই ক’লে\n– দেউতা, মায়ে আপোনাক আজি ভাত নিদিবই চাগে৷ শামুককে খাবলৈ কৈছে৷\nবৰদেউতা পিছত ভাত খাবলৈ আহিহে গোটেই ঘটনাটো শুনিবলৈ পালে৷\nমইও কাহিনী শুনি বৰমাৰ কাষ চাপি বহিলোঁ৷ এইবাৰ কিন্তু ভয় নালাগিল৷ মনটোত অলপ আনন্দহে লাগিল। এনেকৈ কিবা নাই বুলি কৈ কিবা কিবি মনৰ পচন্দৰ বস্তু লৈ ল’ব পাৰিচোন৷\n– অ’ বৰমা কোনে দলিয়াইছিল সেইবোৰ? বৰদেউতাই আপুনি বকি থকা দেখি দলিয়াইছিল চাগে?\n– ধেই এইজনী আকৰীজনী৷ এতিয়া ৰাতিখন সেইবোৰৰ নাম ল’ব নাপায়৷.সেইবোৰ আপদীয়া কিবা বস্তু৷ আজি ঘৰত খাবলৈ একো নাই বুলি কোৱা দেখিহে দিছিল৷\n– এটা কাম কৰোঁ৷ মোৰ বৰকৈ মৰ্টন খাবলৈ মন গৈছে৷ আমাৰ ঘৰত নাই যে কৈ দিয়ক না৷ তেতিয়া দলিয়াব নহয় আপদীয়াই৷\nবৰমাই ভিতৰলৈ চাই মইনাক চিঞৰিলে,\n– মইনা এইজনীক নেহিচোন৷ মোৰ আজি এইজনীয়ে ভাত ৰন্ধা নকৰিব৷\nমইনা তৎক্ষণাত হাজিৰ হ’ল৷ মোৰ অলপ সন্দেহ হ’ল\n– মইনা দুৱাৰৰ চুকত আছিলিনে কি? ইমান ফত্কৰে ওলালিহি যে?\nকপি কঁপি বৰমাক ক’লোঁ,\n– বৰমা অ’, ই আপুনি কোৱা আপদীয়াটো ৰূপলৈ অহা নাইতো?\nশেষত যেনিবা মইনাই জুইৰ ওপৰত হাতখন দি মইনা বুলি পৰিচয় দিলতহে ৰক্ষা৷\n– ব’ল, মই তোক আৰু বঢ়িয়া দৌতৰ কাহিনী শুনাম বুলি ফুচুলাই বৰমাৰ কাষৰপৰা আঁতৰাই আনিলে৷\nউঠি আহোঁতে পিছফালৰপৰা বৰমাই কোৱা শুনিলো,\n– হাই ঔ প্ৰভু! কিমান আৰু কাহিনী ক’ম ভাবি ভাবি৷\nমইনাৰ পিছে পিছে ভিতৰলৈ যাওঁতে তাক সুধিলোঁ\n– ঐ মইনা, বৰমাই কোৱা কাহিনীটো সঁচা নে মিছা?\nসি মুখেৰে একো নকৈ ৰহস্যময় হাঁহি এটা মাৰি মোৰ লগত ভিতৰ পালেহি৷\nসাৱধান : লুনা বৰা »\nহাঃ হাঃ মজা লাগিল বৰ্নালী!


বিভিন্ন শিক্ষা পৰিষদ\nআমাৰ দেশৰ শক্তি ইয়াৰ বৈচিত্ৰতাৰ ওপৰত নিৰ্ভৰ কৰে। বিভিন্ন ভাষা-সংস্কৃতি আৰু সামাজিক পটভূমিয়ে শিশুসকলক এক নিৰ্দিষ্ট ৰূপত আৰু এক নিৰ্দিষ্ট সাঁচত গঢ়ি তোলে যি তেওঁলোকৰ পৰিচয়ত পৰিণত হয়। গতিকে প্ৰকৃত বিকাশৰ বাবে ছাত্ৰ-ছাত্ৰীসকলক সেইদৰে সাৰ-পানী দিয়াটো অনিবাৰ্য হৈ পৰে। এই সচেতনতা আগত ৰাখি বিভিন্ন ৰাজ্যৰ চৰকাৰ সমূহে শিক্ষানীতি ৰচনা কৰিবলৈ যত্নপৰ হৈছে। গতিকে ৰাজ্যভেদে নিয়ম আৰু পাঠ্যক্ৰম অনুসৰি বিভিন্ন শিক্ষা পৰিষদৰ সৃষ্টি হৈছে। বিভিন্ন শিক্ষা পৰিষদৰ বিভিন্ন বিষয় আছে আৰু বিভিন্ন বিষয়ত পাঠদানৰ বাবে ভিন-ভিন পদ্ধতি থাকে।\nউদাহৰণস্বৰূপে, পশ্চিমবংগত বিজ্ঞান বিষয়টো জীৱ বিজ্ঞান আৰু ভৌতিক বিজ্ঞান এই দুই ভাগত বিভক্ত কৰা হৈছে। অৰ্থাৎ ছাত্ৰ-ছাত্ৰীসকলে পশ্চিমবংগ পৰিষদৰ বিজ্ঞান বিষয়টোৰ পৰীক্ষাত জীৱ বিজ্ঞান আৰু ভৌতিক বিজ্ঞান এই দুয়োটা ভাগৰ দুখন বেলেগ বেলেগ প্ৰশ্নকাকতৰ উত্তৰ লিখিব লগীয়া হয়। কিন্তু দেশৰ বাকীবোৰ ৰাজ্যত বিজ্ঞান বিষয়টোৰ বাবে ১০০ নম্বৰৰ কেৱল এখন প্ৰশ্নকাকতৰ উত্তৰ লিখিলেই হয়। উৰিষ্যাত ছাত্ৰ-ছাত্ৰীসকলে তিনিটা ভাষা অধ্যয়ন কৰাটো বাধ্যতামূলক। ইংৰাজী বিষয়টো বাধ্যতামূলক, তাৰোপৰি ওৰিয়া, হিন্দী আৰু সংস্কৃত বিষয়ৰ ভিতৰত যিকোনো দুটা বিষয় ছাত্ৰ-ছাত্ৰীসকলে বাছি ল’ব পাৰে। গতিকে আমাৰ বাবে অতিশয় গুৰুত্বপুৰ্ণ প্ৰশ্নটো হৈছে এনে এখন মঞ্চ আছেনে য’ৰ পৰা এই সকলোবোৰ দিশৰ প্ৰতি লক্ষ্য ৰখা হয়? হয় আছে, জ্ঞানস্ৰোতে। ইয়াৰ মূলমন্ত্ৰই হৈছে “সফলতা সকলোৰে হাতত”। প্ৰশ্নটোৰ উত্তৰ সুন্দৰকৈ প্ৰতিফলিত কৰে, নহয়নে?\nসদ্যহতে আমি ১৪ খন শিক্ষা পৰিষদৰ পাঠ্যক্ৰম ৯ টা ভাষাত লৈ অহাৰ ন-চেষ্টা হাতত লৈছো। জ্ঞনস্ৰোতাই এই সকলোবোৰ দিশ পুংখানুপুংখভাৱে ফঁহিয়াই চাই যাতে ই কেৱল প্ৰতিখন ৰাজ্যৰ ছাত্ৰ-ছাত্ৰীৰ উৎকৰ্ষৰ বাবেই নহয় বৰঞ্চ ৰাজ্যখনৰ শিক্ষা প্ৰণালীৰ বাবেও ফলদায়ক আৰু মূল্যবান হয়।\nগতিকে, এজন ছাত্ৰই এবাৰ তেওঁৰ শিক্ষা পৰিষদৰ চয়ন কৰাৰ লগে লগেই জ্ঞানস্ৰোতে ছাত্ৰজনক সেই পৰিষদৰ পাঠ্যক্ৰমৰ সূচী বা তালিকা প্ৰদান কৰে। এই পাঠ্যক্ৰমৰ তালিকা ছাত্ৰজনৰ স্কুলৰ পাঠ্যক্ৰমৰ তালিকাৰ সৈতে একে।\nপূর্ববর্তী: জ্ঞান বনাম বিদ্যালয়\nপৰবৰ্তী: ভিন-ভিন ভাষা


জ্ঞানস্ৰোত | মূলপৃষ্ঠা\n৯ টা ভাষা,\n১৪ খন শিক্ষা পৰিষদ,\n২৩ খন ৰাজ্য আৰু\n৮ খন কেন্দ্ৰীয়শাসিত অঞ্চল\nপৃথিৱীৰ আটাইতকৈ বৈচিত্ৰ্যপূৰ্ণ এডুটেক প্লেটফৰ্ম হ'বলৈ প্ৰতিশ্ৰুতিবদ্ধ\nসফলতা এতিয়া দিঠকত!\nজ্ঞানস্ৰোত হৈছে +২ স্তৰ পৰ্য্যন্ত শিক্ষাৰ্থী সকলৰ কাৰণে এটি অন্যন্য ডিজিটেল শিক্ষাৰ প্লেটফৰ্ম।তিনিটা ভিন্ন ভাষাৰ ২.৪ লাখ ছাত্ৰ-ছাত্ৰীক পৰিৱেশন কৰাৰ উদ্দেশ্যৰে অনান্য অভিজ্ঞতা থকা এটি দল গঠনগত ভাৱে তৈয়াৰ কৰি অনলাইন অফলাইন দুয়োটা স্তৰতে উপলব্ধ হোৱাকৈ তৈয়াৰ কৰা হৈছে।এইটো ১৪খন শিক্ষাবৰ্ডৰ ৯টা ভাষাত ২৩খন ৰাজ্যৰ ৮খন কেন্দ্ৰীয় শাসিত অঞ্চল সৰবৰাহ কৰা অৰ্থ্যাত বিশ্বদৰবাৰত বিচিত্ৰ শিক্ষা ব্যৱস্থাত পৰিণত কৰাৰ বাবে প্ৰস্তুত কৰা হৈছে।\nযি ইয়াক একক আৰু অনন্য কৰি তোলে\nই-গ্ৰন্থসমূহ বিদ্যালয়ৰ পাঠ্যক্ৰম অনুসৰি তৈয়াৰ কৰা হৈছে আৰু যি স্পষ্ট ছবি আৰু এনিমেছনেৰে সমৃদ্ধ।\nশ্ৰেণীকোঠাত এটা সময়ত পোৱা বক্তৃতাৰ বিপৰীতে, অনুচ্ছেদ অনুসৰি, বিষয় ভিত্তিক টিউটৰিয়েল ভিডিঅ যিবোৰ বাৰে বাৰে চলাই সন্দেহ দূৰ কৰিব পাৰি।\nআৰ্হি প্ৰশ্ন আৰু উত্তৰ\nবিশিষ্ট শিক্ষকৰ দ্বাৰা প্ৰস্তুত কৰা পৰীক্ষা কেন্দ্ৰিক উত্তৰৰ চানেকি যি পথ প্ৰদৰ্শকৰ কাম কৰে।\nবহু নিৰ্বাচনী প্ৰশ্ন পৰীক্ষা\nপ্ৰতিটো বিষয়ৰ কাৰণে প্ৰত্যেক খন কিতাপৰ প্ৰতিটো অধ্যায় প্ৰস্তুত কৰা হৈছে এই পৰীক্ষাবোৰ অধ্যয়নৰ অগ্ৰগতি আৰু শিক্ষাৰ্থীৰ জ্ঞান মূল্যায়ন কৰাৰ উদ্দেশ্যৰে কৰা হৈছে।\nঅণুশীলনৰ মাধ্যমেৰে গণিতক সহজ আৰু সৰল কৰি তোলা আৰু পৰীক্ষাত পৰীক্ষাৰ্থীৰ প্ৰদৰ্শন উন্নত কৰি তোলাৰ লক্ষ্য।.\nশিক্ষাৰ্থীৰ লিখাৰ লগতে যোগাযোগৰ দক্ষতা বৃদ্ধি কৰাৰ কাৰণে সাধাৰণতে ব্যৱহৃত ইংৰাজী প্ৰসংগ প্ৰস্তুত।\nএকাডেমীক কেলেণ্ডাৰৰ বা বৰ্ষপঞ্জীৰ ওপৰত ভিত্তি কৰি তৈয়াৰীৰ কাৰণে শিক্ষাৰ্থীসকলৰ দৈনিক, সাপ্তাহিক আৰু মাহেকীয়া সময়সূচী প্ৰস্তুত।\nইংৰাজী ব্যৱহাৰ কৰি শিক্ষাৰ্থীৰ মৌখিক যোগাযোগৰ ক্ষেত্ৰত যাতে সাৱলীল কৰি তোলে তাৰবাবে বিশেষ ভাৱে সামগ্ৰীক পদ্ধতিৰে পাঠ্যক্ৰমটি তৈয়াৰ কৰা হৈছে।\nআঞ্চলিক ভাষাৰ পৰা ইংৰাজী, ইংৰাজী উচ্চাৰণ আৰু বৈজ্ঞানিক ও জটিল পদবোৰৰ ধ্বনিগত প্ৰতিলিপি অনুবাদ।\nজ্ঞানশ্ৰোতৰ দ্বাৰা আগবঢ়োৱা শিক্ষণ সামগ্রী আৰু পদ্ধতিৰ সুউচ্চ মানদণ্ডৰ এটি চমু আভাষ পাবৰ বাবে এই ভিডিঅ' কেইটি চাওক।\nজ্ঞানশ্ৰোতক এনেকৈ প্ৰস্তুত কৰা হৈছে যাতে ভাৰতৰ প্ৰত্যেক বিদ্যাৰ্থীৰ বাবে ই সহজলভ্য হয়। আপোনাৰ পাঠ্যক্ৰম আৰু প্ৰয়োজন অনুসৰি সকলোতকৈ উপযোগী পেকেজটো বাছি লওক।\nপ্ৰাক-বিদ্যালয়ৰ পৰা অষ্টম শ্ৰেণীলৈকে ভাৰতৰ সকলো শিক্ষা পৰিষদৰ অধ্যয়ন সামগ্ৰীসমূহ ডিজিটেল মাধ্যমৰ যোগেদি ২৬ টা ভাষাত উপলব্ধ হ'ব। ইংৰাজী মাধ্যমৰ অধ্যয়ন সামগ্ৰীসমূহ ২০২১ চনৰ নৱেম্বৰ মাহৰ পৰা আৰু আন সকলো ভাষাত ২০২২ চনৰ ভিতৰত উপলব্ধ হ'ব।\nঅতি সোনকালে আহি আছে\nনিম্ন মাধ্যমিক স্তৰ\n১৪ খন শিক্ষা পৰিষদৰ পাঠ্যক্ৰম অনুসৰি প্ৰস্তুত কৰা অধ্যয়ন সামগ্ৰীসমূহ ৯ টা বিভিন্ন ভাষাত বৰ্তমান উপলব্ধ। পৰবৰ্তী পৰ্যায়ত অধ্যয়ন সামগ্ৰীসমূহ ২৬ টা ভাষাত, প্ৰতি তিনি মাহৰ অন্তৰালত যুগুত কৰিবলৈ প্ৰস্তুতি চলোৱা হৈছে।\nএতিয়াই কিনি থওক\nউচ্চতৰ মাধ্যমিক স্তৰ\nপদাৰ্থ বিজ্ঞান, ৰসায়ন বিজ্ঞান, গণিত আৰু জীৱবিজ্ঞানৰ অধ্যয়ন সামগ্ৰীসমূহ ইংৰাজী মাধ্যমত, আৰু NEET পাঠ্যক্ৰমৰ সামগ্ৰীসমূহ ২০২১ চনৰ নৱেম্বৰ মাহৰ পৰা উপলব্ধ হ'ব। এই সামগ্ৰীসমূহ আন ৪ টা ভাষাত অতি সোনকালে আহিব।\nনৱেম্বৰ, ২০২১ৰ ভিতৰত আহি আছে।\nGYANSROTA is an offering from\na complete IT solution provider based in India.\nঅধিক জানিবলৈ ওপৰৰ ASCOSYSৰ ল’গ’ত ক্লিক কৰক।


Komela in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Komela ar byavahar, ppali, parshwakriya, upkaar, kriya-pratikriya aaru satarkatabani\nKomela के प्रकार चुनें\nKomela 250 Mg Tablet\nसदस्य इस दवा को ₹96.9 में ख़रीदे।\nKomela ৰ মূল্য আৰু পেকৰ চাইজ - Komela Price and Pack Size in Assamese\nKomela 250 Mg Tablet ₹102.0 खरीदें\nKomela की जानकारी\nKomela ৰ লাভ আৰু ব্যৱহাৰসমূহ- Komela Benefits & Uses in Assamese\nKomela ৰ পালি আৰু সেয়া কেনেদৰে ল'ব- Komela Dosage & How to Take in Assamese\nKomela-ৰ উপাদানসমূহ- Komela Active Ingredients in Assamese\nKomela ৰ পাৰ্শ্চক্ৰিয়াসমূহ- Komela Side Effects in Assamese\nKomela সংক্ৰান্ত সতৰ্কতাবাণীসমূহ- Komela Related Warnings in Assamese\nঅইন দৰৱৰ সৈতে Komelaৰ গুৰুতৰ ক্ৰিয়া-প্ৰতিক্ৰিয়া- Severe Interaction of Komela with Other Drugs in Assamese\nKomela মতভেদসমূহ- Komela Contraindications in Assamese\nKomela ৰ বিষয়ে সততে সোধা প্ৰশ্নসমূহ- Frequently asked Questions about Komela in Assamese\nখাদ্য আৰু মদৰ সৈতে Komela ক্ৰিয়া-প্ৰতিক্ৰিয়া- Komela Interactions with Food and Alcohol in Assamese\nKomela ৰ লাভ আৰু ব্যৱহাৰসমূহ - Komela Benefits & Uses in Assamese\nKomela তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nKomela ৰ পালি আৰু সেয়া কেনেদৰে ল'ব - Komela Dosage & How to Take in Assamese\nKomela-ৰ উপাদানসমূহ - Komela Active Ingredients in Assamese\nKomela ৰ পাৰ্শ্চক্ৰিয়াসমূহ - Komela Side Effects in Assamese\nগৱেষণাৰ ভিত্তিত, Komela ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nKomela সংক্ৰান্ত সতৰ্কতাবাণীসমূহ - Komela Related Warnings in Assamese\nKomela-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nKomelaৰ গৰ্ভৱতী মহিলাৰ ক্ষেত্ৰত ক্ষতিকৰ প্ৰভাব থাকিব পাৰে। আপোনাৰ যদি এনেকুৱা অনুভৱ হৈছে, তেন্তে Komela নাখাব আৰু আপোনাৰ চিকিতসকৰ পৰামৰ্শ লওক।\nKomela-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nKomela এ স্তনপান কৰোৱাৰ সময়ত কোনো ক্ষতিকৰ প্ৰভাব নেপেলায়।\nবৃক্কত Komela কি প্ৰভাৱ দেখা গৈছে?\nKomelaএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nযকৃতত Komela কি প্ৰভাৱ দেখা গৈছে?\nকলিজা ৰ বাবে Komela কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Komela ৰ কি প্ৰভাৱ দেখা গৈছে?\nহৃদয় can be affected by Komelaৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nঅইন দৰৱৰ সৈতে Komelaৰ গুৰুতৰ ক্ৰিয়া-প্ৰতিক্ৰিয়া - Severe Interaction of Komela with Other Drugs in Assamese\nKomela তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nKomela মতভেদসমূহ - Komela Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Komela লোৱা অনুচিত যাতে -\nKomela ৰ বিষয়ে সততে সোধা প্ৰশ্নসমূহ - Frequently asked Questions about Komela in Assamese\nএই Komela-এ অভ্য়াস বা নিচাৰ সৃষ্টি কৰে নেকি?\nনহয়, আপনি Komelaৰ প্ৰতি আসক্ত নহয়।\nহয়, আপুনি Komela লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, আপুনি ডাক্তৰৰ পৰামৰ্শৰ পিছতহ Komela লোৱাটো নিৰাপদ।\nKomela য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Komela ক্ৰিয়া-প্ৰতিক্ৰিয়া - Komela Interactions with Food and Alcohol in Assamese\nখাদ্য আৰু Komelaৰ ক্ৰিয়া-প্ৰতিক্ৰিয়া\nKomela আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু Komelaৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Komela লোৱাৰ পাৰ্শ্চক্ৰিয়াৰ বিষয়ে তথ্য নাই।\nKomela ৰ অনুকল্প - Substitutes for Komela in Assamese\nKomela के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Komela লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Komela ব্যৱহাৰ কৰিছিল নেকি?\nআপুনি কিমান পৰিমাণে Komela সেৱন কৰিছিল?\nআপুনি Komela ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Komela সেৱন কৰে?


প্ৰশ্নঃ মাল মানে কি ?ছোৱালী সকলক কিয় মাল বুলি কোৱা হয় ? - Freshfunz.Com\nপ্ৰশ্নঃ মাল মানে কি ?ছোৱালী সকলক কিয় মাল বুলি কোৱা হয় ?\nGuwahati Live 08:43\nপ্ৰশ্নঃ মাল মানে কি ?ছোৱালী সকলক কিয় মাল বুলি কোৱা হয় ? (১০ নম্বৰ)\nউত্তৰঃ মাল শব্দটিৰ অৰ্থ এটা শব্দত প্ৰকাশ কৰা কঠিন । মাল মানে সাধৰনতে বয়-বস্তুক কোৱা হয় । সৰু পলিথিনৰ বেগৰ পৰা ডাঙৰ গাড়িৰে অনা বস্তুকো মাল বুলি গণ্য কৰা হয় । আজি কালি 'মাল' বুলিলে আমাৰ মদৰ কথাও মনলৈ আহে। এই শব্দটিয়ে সৰহ ভাগ ল'ৰাৰে মুখ শুৱলা কৰে । কিন্তু বৰ্তমান আমি মাল বুলিলে তেনে মদ, পলিথিনৰ বেগ বা গাড়িত অনা বস্তুক নুবুজি ছোৱালী সকলকহে মাল বুলি জানো । উদাহৰণ হিচাৱেঃ অই নগেন জল্ডি আহ আলপ মাল খাই আহো । অই চা না ভাই কি মষ্টি মাল এটা যায় আছে। "মাল" শব্দটো কৰ পৰা আহিছে ঠাৱৰ কৰা টান যদিও "মাতৃ" ৰ পৰা "মা" আৰু "লক্ষ্মী" ৰ পৰা "ল" লৈ "মাল" শব্দটো সৃষ্টি হোৱা বুলি আমি অনুমান কৰিব পাৰো । সেয়হে আমি ছোৱালীবোৰক সদায় শ্ৰদ্ধাৰ চকুৰে চাও আৰু মাল বুলি কও |\nLabels Guwahati, Ha Ji Won, Jokes\nপ্ৰশ্নঃ মাল মানে কি ?ছোৱালী সকলক কিয় মাল বুলি কোৱা হয় ? Reviewed by Guwahati Live on 08:43 Rating: 5


Home ANALYSIS PRATIM PRATAP BARUA পৰ্যবেক্ষণ প্ৰতিম প্ৰতাপ বৰুৱা পৰ্যবেক্ষণ\nxukhdukh.com November 27, 2016 ANALYSIS, PRATIM PRATAP BARUA, পৰ্যবেক্ষণ, প্ৰতিম প্ৰতাপ বৰুৱা,\nফিডেল কেষ্ট্ৰ, কিউবাৰ পাৰমাণৱিক সংকটাৱস্থা আৰু ভাচিলি আৰ্খিপভ্\nবিশ্বৰ বিপ্লৱী চিন্তাধাৰাৰ অন্যতম যুগপুৰুষ কিউবাৰ প্ৰাক্তন ৰাষ্ট্ৰপতি ফিডেল কেষ্ট্ৰৰ কালি দেহাৱসান ঘটিছে। বিশ্ব ৰাজনীতিৰ ভিন্ন নেতাই শ্ৰদ্ধাঞ্জলি জ্ঞাপন কৰিছে। তাৰ বিপৰীতে আমেৰিকাৰ মিয়ামিলৈ দেশান্তৰিত হৈ বসবাস কৰা কিউবান কল'নীত তেওঁৰ মৃত্যুৰ খবৰৰ পাছত স্ব-দেশলৈ ঘূৰি যোৱাৰ ৰাষ্টা মুকলি হোৱাৰ আশাত আনন্দ প্ৰকাশ কৰাও বতৰা আহিছে। দেশ-বিদেশৰ সংবাদ মাধ্যম, সামাজিক গণ-মাধ্যম, নিউজ পৰ্টেল আদিতো এতিয়া মানুহে বিপ্লৱী নেতাৰ পৰা দীৰ্ঘদিনৰ বাবে শাসক হোৱা কেষ্ট্ৰৰ জীৱন-কৰ্মৰ ওপৰত চাৰ্ছ তথা অধ্যয়ন দ্ৰুততৰ হৈছে। চ'ছিয়েল মেডিয়াটো ভিন্ন আলোচনাত কেষ্ট্ৰৰ সংগ্ৰাম, শাসন শৈলী আৰু তেওঁৰ দিনত সৃষ্টি হোৱা সুদিন-দুৰ্দিনৰ কথাও আলোচিত হৈছে।\nতাৰ মাজতে এঠাইত পঢ়িবলৈ পালো - Fidel’s rule brought the world to its closest point of nuclear war during those fateful 13 days in 1962. সেই দুৰ্ভাগ্যপূৰ্ণ ১৩ দিন কিনো আছিল আচলতে? কিউবান ক্ৰাইছিছ্ কিমানলৈ আগবাঢ়িছিল? পৃথিৱীখন কেনেকৈ এবাৰ ৰক্ষা কৰিছিল? কথাবোৰ জানো আহক।\nভাচিলি আলেক্‌জেণ্ড্ৰ’ভিছ্ আৰ্খিপভ্ (Vasili Alexandrovich Arkhipov)। ১৯৬২ চনত এই সৈনিকজন ৰাছিয়ান নৌসেনাৰ এজন বিষয়া আছিল আৰু এখন বি-৫৯ নিউক্লিয়াৰ টৰ্পেডোযুক্ত ছাব্‌মেৰিনৰ ডেপুটি কামাণ্ডাৰ আছিল। সেই সময়ত শীতল যুদ্ধই তীব্ৰ ৰূপ ধাৰণ কৰিছে। কিউবাত, আমেৰিকাৰ মূল ভূখণ্ডৰ পৰা মাত্ৰ কেইশমান কিলোমিটাৰ দূৰত্বত ৰাছিয়াই নিউক্লিয়াৰ মিছাইল বহুৱাইছে।\nসশস্ত্ৰ বিপ্লৱেৰে অত্যাচাৰী শাসক ইমানুৱেল বাটিষ্টাৰ চৰকাৰক ওফৰাই কিউবাৰ শাসনজৰী লৈছিল ফিডেল কেষ্ট্ৰোৱে। ফিডেলৰ সোঁহাত আছিল ভাতৃ ৰাউল, চে গুৱাভাৰা, কেমিল’ কেন্‌ফুজ, তানিয়া ইত্যাদি বিপ্লবী বীৰসকল। আমেৰিকাই গাতে লাগি থকা কিউবাত নতুনকৈ আৰম্ভ হোৱা কমিউনিষ্ট শাসনক যি কোনো প্ৰকাৰে ওফৰাবলৈ চিআইএক নিৰ্দেশ দিছিল। আনকি ফিডেলক কেইবাবাৰো হত্যা কৰাৰো ষড়যন্ত্ৰ কৰা হৈছিল। অসহ্য হৈ ফিডেলে ৰাছিয়াৰ কাষ চাপিছিল। অৱশেষত ৰাছিয়াৰ সেই সময়ৰ প্ৰিমিয়াৰ নিকিটা খ্ৰুছেভ আৰু ৰাউল কেষ্ট্ৰোৰ মাজত ১৯৬২ চনৰ জুলাই মাহত এখন গোপন চুক্তি হয় আৰু ৰাছিয়াই কিউবাৰ ভূমিত বেলিষ্টিক নিউক্লিয়াৰ মিছাইলৰ ঘাটি বহুৱাৰ কাম আৰম্ভ কৰে। ১৯৬২ চনৰ ১৪ অক্টোৱৰৰ দিনা এখন আমেৰিকান ইউ-২ বিমানে এই মিছাইলৰ ঘাটিসমূহৰ ফটো তোলে আৰু এই ফটোবোৰ ১৫ অক্টোৱৰৰ দিনা আমেৰিকাৰ ৰাষ্ট্ৰপতিৰ ওচৰত দাখিল কৰা হয়। লগে লগে সমগ্ৰ পৃথিৱী জুৰি আৰম্ভ হয় ১৩ দিনীয়া ভয়াবহ “কিউবান ক্ৰাইছিছ্”। সেই ১৩ দিনত সমগ্ৰ বিশ্বই এখন নিউক্লিয়াৰ যুদ্ধৰ একেবাৰে কাষ চাপিছিল।\nআমেৰিকাই কিউবাৰ ওপৰত অৰ্থনৈতিক প্ৰতিবন্ধকতা আৰোপ কৰিলে। আমেৰিকান নৌসেনাৰ যুদ্ধ জাহাজে বিশাল বিমানবাহক যুদ্ধজাহাজ ইউ এচ এচ ৰেন্‌ডল্ফ্‌ৰ নেতৃত্বত কিউবাৰ উপকূলৰ পৰা দূৰত আন্ত:ৰাষ্ট্ৰীয় সীমাৰ বাহিৰত অৱস্থান ল’লে আৰু আমেৰিকান যুদ্ধ বিমানে কিউবাৰ বায়ুসীমাত প্ৰবেশ কৰিবলৈ ধৰিলে।\n২৭ অক্টোৱৰ, ১৯৬২ চন। পৃথিৱীৰ ইতিহাসত আটাইতকৈ ভয়ংকৰ দিন। সেইদিনা কিউবাৰ আকাশত এখন আমেৰিকাৰ চোৰাংচোৱা বিমান গুলীয়াই ভূ-পতিত কৰা হৈছিল আৰু আন এখন আমেৰিকান ইউ-২ বিমান ৰাছিয়ান বায়ুসীমাত প্ৰৱেশ কৰাৰ পিছত হেৰাই গৈছিল। ইতিমধ্যে আৰ্ক্‌টিক চাৰ্কোলৰ পৰা চাৰিখন ৰাছিয়ান নিউক্লিয়াৰ টৰ্পেডোযুক্ত ছাব্‌মেৰিন আহি কিউবাৰ উপকূলৰ কাষ পাইছিলহি। তাৰে এখন ছাব্‌মেৰিনৰ ডেপুটি কামাণ্ডাৰ আছিল ভাচিলি আৰ্খিপভ্। আমেৰিকান নৌ-বাহিনীৰ চকুত ধুলি মাৰি কিউবাৰ উপকূলত উপস্থিত হৈ এক নিউক্লিয়াৰ ছাব্‌মেৰিনৰ ঘাটি তৈয়াৰ কৰিবলৈ আদেশ পাইছিল এই চাৰিখন ছাব্‌মেৰিনে।\nভাচিলিৰ ছাব্‌মেৰিনখনক ইউ এচ এচ ৰেন্‌ডল্ফ্‌ৰ নেতৃত্বত ১১ খন আমেৰিকান ডেষ্ট্ৰয়াৰ যুদ্ধজাহাজে ঘেৰি ধৰিলে আৰু ছাব্‌মেৰিনখনক উদ্দেশ্যি ডেফ্ট চাৰ্জ নিক্ষেপ কৰিবলৈ ধৰিলে। আমেৰিকানসকলৰ এই আক্ৰমণৰ উদ্দেশ্য আছিল ছাব্‌মেৰিনখনক পানীৰ উপৰিভাগলৈ আহিবলৈ বাধ্য কৰোৱা। কিন্তু এই আক্ৰমণৰ তীব্ৰতা ইমানেই বেছি আছিল যে ছাব্‌মেৰিনখনৰ কেপ্তেইন ভেলেন্টিন্ ছভিট্‌স্কিয়ে ধৰি ললে যে ইতিমধ্যে তৃতীয় বিশ্বযুদ্ধ আৰম্ভ হৈছে। সেই সময়ত তেওঁলোকৰ মস্কোৰ লগত ৰেডিঅ’ যোগাযোগ প্ৰায় হেৰাই যোৱাৰ দৰে হৈছিল।\nকেপ্তেইন ভেলেন্টিন্ ছভিট্‌স্কিয়ে প্ৰতিআক্ৰমণৰ নিৰ্দেশ দি ছাব্‌মেৰিনখনৰ ১০ কিলোটন ক্ষমতাৰ নিউক্লিয়াৰ টৰ্পেডোটো নিক্ষেপৰ বাবে সাজু কৰিবলৈ নিৰ্দেশ দিলে। টৰ্পেডোটৰ লক্ষ্য স্থিৰ কৰা হ’ল আমেৰিকান টাস্ক ফৰ্চৰ নেতৃত্ব লোৱা বিশাল বিমানবাহক যুদ্ধজাহাজ ইউ এচ এচ ৰেন্‌ডল্ফ্।\nছোভিয়েট হাই ক’মাণ্ডে নিউক্লিয়াৰ টৰ্পেডো নিক্ষেপ কৰিবলৈ সিদ্ধান্ত লোৱাৰ ক্ষমতা ছাব্‌মেৰিনখনৰ কেপ্তেইন আৰু তেওঁৰ ঠিক তলৰ দুজন বিষয়াৰ হাতত অৰ্পণ কৰিছিল। তিনিওজন বিষয়াই একমত হ’লে নিউক্লিয়াৰ টৰ্পেডো নিক্ষেপ কৰিব পাৰে। ছাব্‌মেৰিনখনৰ কেপ্তেইন ভেলেন্টিন্ ছভিট্‌স্কি আৰু পলিটিকেল অফিচাৰজনে নিউক্লিয়াৰ টৰ্পেডোটো নিক্ষেপৰ সপক্ষে মত দিলে, কিন্তু এক্‌জিকিউটিভ অফিচাৰ ভাচিলি আৰ্খিপভে টৰ্পেডোটো নিক্ষেপৰ সপক্ষে মত নিদিলে আৰু তেওঁ নিজৰ মতত অলৰ-অচৰ হৈ থাকিল। অৱশেষত এলানি ভয়ানক তৰ্ক-বিতৰ্কৰ পিছত ভাচিলিয়ে ছাব্‌মেৰিনখনৰ কেপ্তেইন আৰু পলিটিকেল অফিচাৰজনক টৰ্পেডোটো নিক্ষেপ কৰাৰ পৰা বাৰণ কৰি মস্কোৰ পৰা আদেশ অহালৈ বাট চাবলৈ সন্মত কৰাবলৈ সক্ষম হ’ল।\nসেইদিনা যদি ভাচিলি আৰ্খিপভে আন দুজন অফিচাৰৰ সৈতে একমত হ’লহেঁতেন, তেন্তে কি হ’লহেঁতেন? ইউ এচ এচ ৰেন্‌ডল্ফৰ নেতৃত্বৰ আমেৰিকান টাস্ক ফৰ্চ নিমিষতে ধ্বংস হ’লহেঁতেন। পাৰমানবিক ডাৱৰে সাগৰৰ পৰা মাটিলৈ গতি কৰিলেহেঁতেন। মুহূৰ্ততে আমেৰিকাই নিউক্লিয়াৰ মিছাইলেৰে প্ৰতিআক্ৰমণ কৰিলেহেঁতেন। আৰম্ভনিৰ আক্ৰমণ-প্ৰতিআক্ৰমণত মস্কো, লণ্ডন আৰু জাৰ্মানি ধ্বংস হ’লহেঁতেন। পেণ্টাগনে SIOP (Single Integrated Operational Plan) ৰ মতে ১০০০ লক্ষ্যলৈ প্ৰায় ৫৫০০ নিউক্লিয়াৰ মিছাইল নিক্ষেপ কৰিলেহেঁতেন। আনকি আলবেনিয়া, চীন আদি দেশতো নিউক্লিয়াৰ মিছাইলে আঘাত হানিলেহেঁতেন। ক্ষয়-ক্ষতিৰ পৰিমান কিমান হ’লহেঁতেন সেয়া কল্পনাও কৰিব নোৱাৰি।\nভাচিলি আৰ্খিপভে সেইদিনা পৃথিৱীক ধ্বংসৰ মুখৰপৰা ৰক্ষা কৰিছিল। পিছলৈ তেওঁ ৰাছিয়ান নৌবাহিনীৰ ভাইছ্ এড্‌মিৰেল হৈছিলগৈ আৰু ৮০ ৰ দশকৰ মাজভাগত তেওঁ অৱসৰ গ্ৰহণ কৰিছিল। ১৯৯৮ চনৰ ১৯ আগষ্টত তেওঁৰ মৃত্যু হৈছিল। সেয়ে যুদ্ধ আৰু অস্ত্ৰ হাতত থকাৰ সময়ত বিবেচনাৰ দিশটোৰ গুৰুত্ব কিন্তু এই ঘটনাৰ বিশ্লেষণ কৰিয়ে কৰিব পাৰি। যিটোৰ পৰা সামৰিক দায়িত্ব তথা সামৰিক বাহিনী প্ৰয়োগৰ যিকোনো সিদ্ধান্ত লোৱাৰ ক্ষমতা থকা সকলে শিকনি লোৱা উচিত। কাৰণ এনে সময়ত স্থিতপ্ৰজ্ঞতাইহে আজিৰ পৃথিৱীখনক আজিৰ ৰূপত পোৱাটো সম্ভৱ পৰ কৰি তুলিছিল।\n(এই প্ৰৱন্ধটো যুগুতাওতে ৱিকিপেডীয়াকে ধৰি কেইবাটাও উৎসৰ সহায় লোৱা হৈছে।)\nTags # ANALYSIS # PRATIM PRATAP BARUA # পৰ্যবেক্ষণ # প্ৰতিম প্ৰতাপ বৰুৱা


‘দুয়োৰে এজনীকো এৰিব নোৱাৰো’, দুই প্ৰেমিকাক একেলগে সেন্দূৰ পিন্ধালে সন্দীপে | Asom Live 24\n‘দুয়োৰে এজনীকো এৰিব নোৱাৰো’, দুই প্ৰেমিকাক একেলগে সেন্দূৰ পিন্ধালে সন্দীপে\nin জীৱনশৈলী, বিবিধ\nপ্ৰেমত ঘূৰে ভূমণ্ডল, প্ৰেমত ফুলে শতদল। প্ৰেম হেনো কৰা নাযায়, প্ৰেম হৈ যায় নিজে নিজে। প্ৰকৃত প্ৰেম দুৰন্ত, ইয়াৰ নিজস্ব গতিক বাধা দিয়াৰ ক্ষমতা কাৰো হাতত নাথাকে। প্ৰেমৰ অনন্য শক্তিৰ জৰিয়তে অসম্ভৱ কামো সম্ভৱ হৈ উঠিছে।\nসেই প্ৰেমত হাবুডাবু খায়েই এজন যুৱকে একেলগে দুই প্ৰেমিকাৰ শিৰত পিন্ধালে সেন্দূৰ। ভাৰতত হিন্দু বিবাহ আইন অনুসৰি একে সময়তে এখন বিবাহৰহে অনুমতি দিয়া হৈছে। প্ৰথম সংগী থকাৰ পিছত দ্বিতীয় বিবাহ কৰাটো অবৈধ গণ্য কৰা হয়। কিন্তু ঝাৰখণ্ডৰ সন্দীপ নামৰ এজন যুৱকে দুই প্ৰেমিকাক একেলগে সামাজিকভাৱে পিন্ধালে সেন্দূৰ।\nঘটনা অনুসৰি ঝাৰখণ্ডৰ লোহৰদগাৰ এখন গাঁৱৰ বাসিন্দা সন্দীপ ওৰাং নামৰ এজন লোকে তেওঁৰ দুই প্ৰেমিকাৰ সৈতে একেলগে বিবাহপাশত আবদ্ধ হয়। সন্দীপে দুয়োগৰাকী প্ৰেমিকাৰ পৰা গোপনে এই বিবাহ কৰা নাই, গোটেই পৰিয়াল আৰু গাঁৱৰ সন্মুখত দুয়োজনী প্ৰেমিকা একেলগে বিয়া কৰাইছে।\nলগতে পঢ়ক আজিৰ পৰা অম্বুবাচী পূজা, ষাঁঠৰ উপলক্ষ্যে কি কি নিয়ম মানি চলিব?\nদুয়োজনী প্ৰেয়সীক বিয়া কৰাই সন্দীপে কয় যে তেওঁ আইনৰ প্ৰতি কোনো গুৰুত্ব নিদিয়ে, তেওঁ মাত্ৰ জানে যে তেওঁ দুয়োজনীকৈ ভাল পাইছে আৰু এতিয়া দুয়োৰে কোনো এজনীকে এৰিব নোৱাৰে।\nসন্দীপে বিগত তিনি বছৰ ধৰি প্ৰথম প্ৰেমিকাৰ সৈতে লিভ-ইন সম্পৰ্কত বাস কৰি আছিল। কুসুম আৰু সন্দীপৰ এটি সন্তানো আছে। সকলো ঠিকেই চলি আছিল। কিন্তু এবছৰৰ আগতে পশ্চিমবংগৰ এটা ইটাভাটাত কাম কৰিবলৈ যায় সন্দীপ। তাতে এগৰাকী যুৱতীৰ সৈতে চিনাকি হয়। যুৱতীগৰাকীও ইটাভাটত কাম কৰিছিল। পিছৰ পৰ্যায়ত গঢ়ি উঠিছিল দুয়োৰে প্ৰেমৰ সম্পৰ্ক।\nকেইমাহমান কাম কৰি সন্দীপ পুনৰ নিজৰ গাঁৱলৈ ঘূৰি আহে। কিন্তু ঘৰলৈ অহাৰ পিছতো যুৱতীগৰাকীৰ লগত কথা পাতি থাকিল। আনকি প্ৰেমিকাক লগ কৰিবলৈও ধৰিলে। সন্দীপৰ প্ৰথম প্ৰেমিকাৰ বিষয়ে পৰিয়ালৰ সকলোৱে জানিছিল। কিন্তু সন্দীপৰ দ্বিতীয় প্ৰেমিকাৰ কথা জানিব পাৰি সকলো খঙাল হৈ উঠে।\nলগতে পঢ়ক ব্লেক টিয়ে ওজন হ্ৰাস কৰে নে? শৰীৰৰ বাবে ই কিমান উপকাৰী? জানিবলৈ চাওক…\nপৰিয়াল তথা গাঁৱৰ মানুহে সন্দীপৰ দ্বিতীয় প্ৰেমৰ বিৰোধিতা কৰিলে। তেওঁক এই দ্বিতীয় প্ৰেয়সীক এৰিবলৈ ক’লে। কিন্তু সন্দীপ নিজৰ মতত অটল। তেওঁ প্ৰথম প্ৰেমিকাকো নেৰে আৰু দ্বিতীয়া প্ৰেমিকাকো নেৰে।\nঅৱশেষত বহু কাজিয়া আৰু বিতৰ্কৰ অন্তত গাঁৱত পঞ্চায়ত সভাৰ আহ্বান কৰিলে। সভাত সিদ্ধান্ত লোৱা হ’ল যে সন্দীপে দুয়োগৰাকী যুৱতীকে বিয়া কৰাব লাগে। পঞ্চায়তৰ এই সিদ্ধান্তৰ বিৰোধিতা নকৰিলে দুই প্ৰেমিকা তথা তেওঁলোকৰ পৰিয়ালে।\nতাৰ পিছত সন্দীপে সকলোৰে সন্মুখত দুই প্ৰেমিকাক একলগে পিন্ধালে সেন্দূৰ। এতিয়া দুই প্ৰেমিকা আৰু সন্দীপ একেলগে বাস কৰি আছে। সন্দীপৰ এই ঘটনাৰ পৰা এইটো কথা আকৌ এবাৰ প্ৰমাণিত হ’ল যে নিজস্ব গতিক বাধা দিয়াৰ ক্ষমতা কাৰো হাতত নাথাকে।\nTags: asom live 24assam ka tazza khabarassam live 24axom live 24axom live 24 digitalBest news channel of assamBest News Portal in Assamjharkhand man marriages two gf\nযৌনতা নিষিদ্ধ! নিৰ্দেশ অমান্য কৰিলে ৭ বছৰ কাৰাদণ্ড, ক’ত দিয়া হৈছে এই কঠোৰ নিৰ্দেশ?\nআমাজনৰ পৰা ডিৰাকলৈ সম্পদ লুণ্ঠনৰ একেই কাহিনী...


জৈৱ-প্ৰযুক্তিবিদ্যাৰ পাঠ্যক্রম — Vikaspedia\nজৈৱ-প্ৰযুক্তিবিদ্যা বা ‘বায়োটেকন’লজি’ (Biotechnology) পঢ়ি ছাত্র-ছাত্রীসকলে উন্নত কেৰিয়াৰ গঢ়িব পাৰে। ইয়াৰ বাবে ছাত্র-ছাত্রীসকলে উচ্চতৰ মাধ্যমিকৰ বিজ্ঞান শাখাৰ চূড়ান্ত পৰীক্ষাত উত্তীৰ্ণ হোৱা পিছত ‘বায়োটেকন’লজি’’ৰ স্নাতক পাঠ্যক্রমত নাম ভৰ্তি কৰিব পাৰে। ‘বায়োটেকন’লজি’ত স্নাতক, স্নাতকোত্তৰ, এম.ফিল. আৰু পি.এইচ.ডি. পাঠ্যক্রম কৰিব পাৰি। এইখিনিতে এটা কথা উল্লেখ কৰা ভাল হ’ব যে– আমাৰ অসমত স্নাতক পৰ্যায়ত ‘বায়োটেকন’লজি’ পাঠ্যক্রম থকা শিক্ষানুষ্ঠানৰ সংখ্যা কম।\n‘বায়োটেকন’লজি’ৰ স্নাতকোত্তৰ পাঠ্যক্রমত নাম ভৰ্ত্তিৰ বাবে বেছিভাগ শিক্ষানুষ্ঠানত বাছনি পৰীক্ষা অনুষ্ঠিত হয়। এটা উল্লেখযোগ্য বাছনি পৰীক্ষা (Combined Biotechnology entrance Examination) জৱাহৰলাল নেহৰু বিশ্ববিদ্যালয়ে পৰিচালনা কৰে। এই পৰীক্ষাৰ সবিশেষ ৱেবছাইটত (http://www.jnu.ac.in) চাব পাৰে।\nদেশৰ বিভিন্ন স্থানৰ লগতে অসমতো ‘বায়োটেকন’লজি’ত শিক্ষা গ্রহণ কৰিব পৰা শিক্ষানুষ্ঠান আছে। অসমৰ ‘গুৱাহাটী বিশ্ববিদ্যালয় (http://www.gauhati.ac.in)’ত ‘বায়োটেকন’লজি’ বিষয়ৰ স্নাতকোত্তৰ পাঠ্যক্রমত আসনৰ সংখ্যা মাত্ৰ ১৮ খন। এই পাঠ্যক্রমত নামভৰ্তিৰ বাবে শিক্ষাগত অৰ্হতা হ’ল – বিজ্ঞানৰ স্নাতক সকলে ৰসায়ন বিজ্ঞান/প্রাণী বিজ্ঞান/উদ্ভিদ বিজ্ঞান/ মাইক্ৰ’বায়’লজী / বায়’কেমিষ্ট্ৰি / বায়টেকনলজি মেজৰ হিচাপে লৈ ৫০% নম্বৰ সৈতে উত্তীৰ্ণ হ’ব লাগে (অনসূচিত জাতি, জনজাতি প্রাৰ্থীৰ বাবে ৪৫% নম্বৰ )। এই পাঠ্যক্রমত নাম ভৰ্ত্তিৰ বাবে এটা বাছনি পৰীক্ষা হয়।\n‘গুৱাহাটী বিশ্ববিদ্যালয়’তো ‘বায়োটেকন’লজি’ বিষয়ত পি.এইচ.ডি. পাঠ্যক্রম অধ্যয়ন কৰিব পৰা সুবিধা আছে। তেজপুৰ বিশ্ববিদ্যালয় (http://www.tezu.ernet.in)ত ‘বায়োটেকন’লজি’ৰ স্নাতকোত্তৰ পাঠ্যক্রমত আসনৰ সংখ্যা ৩০ খন আৰু পি.এইচ.ডি. পাঠ্যক্রম অধ্যয়ন কৰিব পৰা সুবিধা আছে। ডিব্ৰুগড় বিশ্ববিদ্যালয় (http://www.dibru.ac.in ) ত ‘বায়োটেকন’লজি’ৰ বিষয়ৰ স্নাতকোত্তৰ পাঠ্যক্রমত আসনৰ সংখ্যা ২৫ খন আৰু ইয়াত পি.এইচ.ডি. পাঠ্যক্রম অধ্যয়ন কৰিব পৰা সুবিধা আছে।\nঅসম বিশ্ববিদ্যালয়( http://www.aus.ac.in )ত ‘বায়োটেকন’লজি’ৰ বিষয়ৰ স্নাতকোত্তৰ পাঠ্যক্রমত আসনৰ সংখ্যা ২৪ খন। অসম বিশ্ববিদ্যালয়ত ‘বায়োটেকন’লজি’ৰ বিষয়ত এম.ফিল. , পি.এইচ.ডি. আৰু ডি.এচ. পাঠ্যক্রম অধ্যয়ন কৰিব পৰা সুবিধা আছে।\nভাৰতীয় প্রযুক্তিবিদ্যা প্রতিষ্ঠান (আই.আই.টি.) গুৱাহাটী (http://www.iitg.ac.in) ত ‘বায়োটেকন’লজি’ৰ বি.টেক., এম. টেক. আৰু পি.এইচ.ডি. পাঠ্যক্রম অধ্যয়ন কৰিব পৰা সুবিধা আছে।\n‘বায়োটেকন’লজি’ বিষয়ত স্নাতক পাঠ্যক্রম অধ্যয়ন কৰিব পৰা অসমৰ কেইখনমান মহাবিদ্যালয় হ’ল-\nদৰং মহাবিদ্যালয় (http://www.darrangcollege.in),\nপাণ্ডু মহাবিদ্যালয় (http://www.panducollege.org),\nকটন মহাবিদ্যালয় (http://www.cottoncollege.org.in),\nকলিয়াবৰ মহাবিদ্যালয় (http://www.kaliaborcollege.org) ।\n‘বায়োটেকন’লজি’ বিষয়ৰ বিভিন্ন পাঠ্যক্রমত নামভৰ্তি কৰিব পৰা অসমৰ বাহিৰৰ কেইখনমান শিক্ষানুষ্ঠান হ’ল –আন্নামালাই বিশ্ববিদ্যালয় (http://annamalaiuniversity.ac.in ) , উত্তৰ-পূৱ পাৰ্বত্য বিশ্ববিদ্যালয় (http://www.nehu.ac.in/), উত্তৰবঙ্গ বিশ্ববিদ্যালয় (www.nbu.ac.in) , এম. এচ. ইউনিভাৰ্চিটি অৱ বৰ’ডা (www.msubaroda.ac.in), এলাহাবাদ বিশ্ববিদ্যালয় ( www.allduniv.ac.in ), গোৱা বিশ্ববিদ্যালয় (https://www.unigoa.ac.in ), জৱাহৰলাল নেহৰু বিশ্ববিদ্যালয় (http://www.jnu.ac.in), দেৱী অহল্যা বিশ্ববিদ্যালয় ( www.dauniv.ac.in) ,পণ্ডিচেৰী বিশ্ববিদ্যালয় (www.pondiuni.edu.in ) ,বিশ্বভাৰতী বিশ্ববিদ্যালয় (http://www.visvabharati.ac.in ) , বেনাৰস হিন্দু বিশ্ববিদ্যালয় (http://www.bhu.ac.in ) , মাদুৰাই কামৰাজ বিশ্ববিদ্যালয় (www.mkuniversity.org ), মহীশূৰ বিশ্ববিদ্যালয় ( www.uni-mysore.ac.in ) , লক্ষ্নৌ বিশ্ববিদ্যালয় (www.lkouniv.ac.in ) ,হায়দৰাবাদ বিশ্ববিদ্যালয় ( http://www.uohyd.ac.in/), হিমাচল প্ৰদেশ বিশ্ববিদ্যালয় (www.hpuniv.nic.in )।\nশিক্ষাগত অৰ্হতা ওপৰত ভিত্তি কৰি চৰকাৰী-বেচৰকাৰী খণ্ডৰ বিভিন্ন পদত নিযুক্তি লাভ কৰিব পাৰে। জৈৱ প্ৰযুক্তিবিজ্ঞানৰ গৱেষণা প্রতিষ্ঠানবোৰত ‘বায়োটেকন’লজি’ বিষয়ৰ পাৰদৰ্শীসকলক নিযুক্তি দিয়ে। মহাবিদ্যালয়/বিশ্ববিদ্যালয়ত অধ্যাপক হিচাপে কেৰিয়াৰ আৰম্ভ কৰিব পাৰে।\nলেখক: ড° বুলজিৎ বুঢ়াগোহাঁই, সহকাৰী অধ্যাপক,যান্ত্রিক অভিযান্ত্রিক বিভাগ,\nগিৰিজানন্দ চৌধুৰী ইনষ্টিটিউট অৱ মেনেজমেণ্ট এণ্ড টেকন’লজী, গুৱাহাটী-৭৮১০১৭।


Imflamol Zx in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Imflamol Zx ar byavahar, ppali, parshwakriya, upkaar, kriya-pratikriya aaru satarkatabani\nImflamol Zx ৰ লাভ আৰু ব্যৱহাৰসমূহ- Imflamol Zx Benefits & Uses in Assamese- Imflamol Zx ar laabh aaru byavaharsamuh\nImflamol Zx ৰ পালি আৰু সেয়া কেনেদৰে ল'ব- Imflamol Zx Dosage & How to Take in Assamese - Imflamol Zx ar paali aaru xeya kenedore lobo\nImflamol Zx ৰ পাৰ্শ্চক্ৰিয়াসমূহ- Imflamol Zx Side Effects in Assamese- Imflamol Zx ar parshwakriyasamuh\nImflamol Zx সংক্ৰান্ত সতৰ্কতাবাণীসমূহ- Imflamol Zx Related Warnings in Assamese- Imflamol Zx xonkranta xatarkatabanisamuh\nঅইন দৰৱৰ সৈতে Imflamol Zxৰ গুৰুতৰ ক্ৰিয়া-প্ৰতিক্ৰিয়া- Severe Interaction of Imflamol Zx with Other Drugs in Assamese- Oinor xoite Imflamol Zx ar gurutor kriya-pratikriya\nImflamol Zx মতভেদসমূহ- Imflamol Zx Contraindications in Assamese- Imflamol Zx nishedhsamuh\nImflamol Zx ৰ বিষয়ে সততে সোধা প্ৰশ্নসমূহ- Frequently asked Questions about Imflamol Zx in Assamese- Imflamol Zx ar bikhoye satate xodha prashnasamuh\nখাদ্য আৰু মদৰ সৈতে Imflamol Zx ক্ৰিয়া-প্ৰতিক্ৰিয়া- Imflamol Zx Interactions with Food and Alcohol in Assamese- khadya aaru modor xoite Imflamol Zx kriya-pratikriya\nImflamol Zx ৰ লাভ আৰু ব্যৱহাৰসমূহ - Imflamol Zx Benefits & Uses in Assamese - Imflamol Zx ar laabh aaru byavaharsamuh\nImflamol Zx তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nImflamol Zx ৰ পালি আৰু সেয়া কেনেদৰে ল'ব - Imflamol Zx Dosage & How to Take in Assamese - Imflamol Zx ar paali aaru xeya kenedore lobo\nImflamol Zx-ৰ উপাদানসমূহ - Imflamol Zx Active Ingredients in Assamese - Imflamol Zx-ar upadaansamuh\nImflamol Zx ৰ পাৰ্শ্চক্ৰিয়াসমূহ - Imflamol Zx Side Effects in Assamese - Imflamol Zx ar parshwakriyasamuh\nগৱেষণাৰ ভিত্তিত, Imflamol Zx ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nImflamol Zx সংক্ৰান্ত সতৰ্কতাবাণীসমূহ - Imflamol Zx Related Warnings in Assamese - Imflamol Zx xonkranta xatarkatabanisamuh\nImflamol Zx-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nImflamol Zx গৰ্ভাবস্থাৰ সময়ত গ্ৰহণ কৰা সুৰক্ষিত।\nImflamol Zx-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nImflamol Zx স্তন্যপায়ী মহিলাৰ বাবে সম্পূৰ্ণৰূপে সুৰক্ষিত।\nবৃক্কত Imflamol Zx কি প্ৰভাৱ দেখা গৈছে?\nবৃক্ক ৰ বাবে Imflamol Zx কেতিয়াবাহে ক্ষতিকাৰক।\nযকৃতত Imflamol Zx কি প্ৰভাৱ দেখা গৈছে?\nImflamol Zx গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Imflamol Zx ৰ কি প্ৰভাৱ দেখা গৈছে?\nImflamol Zxৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Imflamol Zxৰ গুৰুতৰ ক্ৰিয়া-প্ৰতিক্ৰিয়া - Severe Interaction of Imflamol Zx with Other Drugs in Assamese - Oinor xoite Imflamol Zx ar gurutor kriya-pratikriya\nImflamol Zx তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nImflamol Zx মতভেদসমূহ - Imflamol Zx Contraindications in Assamese - Imflamol Zx nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Imflamol Zx লোৱা অনুচিত যাতে -\nImflamol Zx ৰ বিষয়ে সততে সোধা প্ৰশ্নসমূহ - Frequently asked Questions about Imflamol Zx in Assamese - Imflamol Zx ar bikhoye satate xodha prashnasamuh\nএই Imflamol Zx-এ অভ্য়াস বা নিচাৰ সৃষ্টি কৰে নেকি?\nনহয়, Imflamol Zxয়ে অভ্যাসৰ সৃষ্টি নকৰে।\nহয়, Imflamol Zx লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, আপুনি ডাক্তৰৰ পৰামৰ্শৰ পিছতহ Imflamol Zx লোৱাটো নিৰাপদ।\nImflamol Zx য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Imflamol Zx ক্ৰিয়া-প্ৰতিক্ৰিয়া - Imflamol Zx Interactions with Food and Alcohol in Assamese - khadya aaru modor xoite Imflamol Zx kriya-pratikriya\nখাদ্য আৰু Imflamol Zxৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Imflamol Zx আৰু দৰৱে কেনেদৰে প্ৰভাৱ পেলাব তাৰ বিষয়ে কোৱাটো টান।\nমদ আৰু Imflamol Zxৰ মাজৰ প্ৰতিক্ৰিয়া\nমদৰ সৈতে Imflamol Zx সেৱন কৰাটো বিপজ্জনক হ'ব পাৰে।\nImflamol Zx ৰ অনুকল্প - Substitutes for Imflamol Zx in Assamese\nImflamol Zx ৰ মূল্য আৰু পেকৰ চাইজ - Imflamol Zx Price and Pack Size in Assamese - Imflamol Zx ar mulya aaru pakor size\nআপুনি বা আপোনাৰ পৰিয়ালৰ কোনোবাই Imflamol Zx লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Imflamol Zx ব্যৱহাৰ কৰিছিল নেকি?\nআপুনি কিমান পৰিমাণে Imflamol Zx সেৱন কৰিছিল?\nআপুনি Imflamol Zx ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Imflamol Zx সেৱন কৰে?


১১৩৯ কোটি টকা মূল্য ধাৰ্যৰে কাছাৰ-নগাওঁ কাগজ কল বিক্ৰীৰ চূড়ান্ত সিদ্ধান্ত ? ১৫ জুনত হ’ব নিবিদা – Guwahati Times\n১১৩৯ কোটি টকা মূল্য ধাৰ্যৰে কাছাৰ-নগাওঁ কাগজ কল বিক্ৰীৰ চূড়ান্ত সিদ্ধান্ত ? ১৫ জুনত হ’ব নিবিদা\nJune 2, 2021 June 2, 2021 Desk Editor\nবিজেপি চৰকাৰে কৰিলে চৰম বিশ্বাসঘাতকতা। বিজেপিৰ যোৱাটো কাৰ্যকালৰ সময়ত উদ্যোগ মন্ত্ৰী চন্দ্ৰমোহন পাটোৱাৰীয়ে জাগীৰোডৰ নগাঁও কাগজ কলত উপস্থিত হৈ দীৰ্ঘকাল জুৰি বন্ধ হৈ থকা কলটোৰ কৰ্মচাৰীসকলক প্ৰতিশ্ৰুতি দিছিল তিনি মাহৰ ভিতৰতে কাছাৰ আৰু নগাঁও কাগজ কল পুনৰ চলোৱা হ’ব । ইয়াৰোপৰি, তেতিয়াৰ মুখ্যমন্ত্ৰী সৰ্বানন্দ সোণোৱালো এই বিষয়ত নিশ্চুপ হৈ আছিল ৷\nউল্লেখ্য যে, এইসকল মন্ত্ৰীৰ জ্ঞাতসাৰেই কেন্দ্ৰীয় চৰকাৰে দুয়োটা কাগজ কল নিলাম কৰাৰ বাবে সিদ্ধান্ত গ্ৰহণ কৰিলে। এই সন্দৰ্ভত কেন্দ্ৰীয় চৰকাৰৰ দ্বাৰা নিয়োজিত এল’য় এণ্ড মেটেল প্ৰাইভেট লিমিটেড নামৰ সংস্থাটোৱে লোৱা পদক্ষেপৰ পাছত নেচনেল কোম্পানী ল’ ট্ৰিবিউনেলৰ দিল্লী বেন্সে এই প্ৰস্তাৱ নাকচ কৰি দুয়োটা কলৰ ১৪০০ কৰ্মচাৰীক আশাৰ বতৰা দিছিল ৷ কিন্তু শেহতীয়াকৈ পুনৰ এই নিৰ্দেশনাক অমান্য কৰি কেন্দ্ৰীয় চৰকাৰে কাগজ কল দুটাৰ নিলামৰ চূড়ান্ত সিদ্ধান্ত গ্ৰহণ কৰিছে।\n১৪০০ পৰিয়ালৰ প্ৰায় ৩ হাজাৰ লোকৰ ভৱিষ্যৎ ধ্বংস হৈ যোৱাৰ কথাকো আওকাণ কৰি পূৰ্বৰ সকলো প্ৰতিশ্ৰুতি পাহৰিলে চৰকাৰে ৷ চৰকাৰে নিলামৰ বাবে দুয়োটা কাগজ কলৰ সৰ্বনিম্ন মূল্য ১১৩৯ কোটি টকা ধাৰ্য কৰিছে ৷ কেৱল সেয়াই নহয়, অহা ১৫ জুনৰ ভিতৰত ইয়াৰ বাবে ইচ্ছুক ব্যক্তিক নিবিদা প্ৰদান কৰিবলৈও জাননী জাৰি কৰিছে।\nএফালে ক’ভিড মহামাৰীত ভাৰাক্ৰান্ত জনতা ৷ তাৰ মাজতো দেশৰ ক্ষুদ্ৰ আৰু মজলীয়া বাণিজ্য/উদ্যোগ খণ্ডৰে মুৰ তুলিবলৈ আৰম্ভ কৰিছে অসমৰ জনতাই ৷ ইয়াৰ বিপৰীতে, দীৰ্ঘকাল বন্ধ হৈ থকা এই কাগজ কল দুটাৰ দৰমহা বিহীন কৰ্মচাৰীসকলক প্ৰাণে মৰাৰ সিদ্ধান্ত গ্ৰহণ কৰিছে দিল্লী-দিছপুৰৰ চৰকাৰে ৷\n← মেট্ৰিক পৰীক্ষা সন্দৰ্ভত SEBA কৰ্তৃপক্ষলৈ ১১দফীয়া পৰামৰ্শ ছাত্ৰ মুক্তি সংগ্ৰাম সমিতিৰ\nউচ্চতৰ মাধ্যমিক শিক্ষা সংসদৰ নতুন অধ্যক্ষৰ দায়িত্ব গ্ৰহণ: টাই প্ৰাৰ্থনাৰে পূৰ্ব অধ্যক্ষই এৰিলে দায়িত্ব →


Enidazol in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Enidazol ar byavahar, ppali, parshwakriya, upkaar, kriya-pratikriya aaru satarkatabani\nEnidazol ৰ লাভ আৰু ব্যৱহাৰসমূহ- Enidazol Benefits & Uses in Assamese- Enidazol ar laabh aaru byavaharsamuh\nEnidazol ৰ পালি আৰু সেয়া কেনেদৰে ল'ব- Enidazol Dosage & How to Take in Assamese - Enidazol ar paali aaru xeya kenedore lobo\nEnidazol ৰ পাৰ্শ্চক্ৰিয়াসমূহ- Enidazol Side Effects in Assamese- Enidazol ar parshwakriyasamuh\nEnidazol সংক্ৰান্ত সতৰ্কতাবাণীসমূহ- Enidazol Related Warnings in Assamese- Enidazol xonkranta xatarkatabanisamuh\nঅইন দৰৱৰ সৈতে Enidazolৰ গুৰুতৰ ক্ৰিয়া-প্ৰতিক্ৰিয়া- Severe Interaction of Enidazol with Other Drugs in Assamese- Oinor xoite Enidazol ar gurutor kriya-pratikriya\nEnidazol মতভেদসমূহ- Enidazol Contraindications in Assamese- Enidazol nishedhsamuh\nEnidazol ৰ বিষয়ে সততে সোধা প্ৰশ্নসমূহ- Frequently asked Questions about Enidazol in Assamese- Enidazol ar bikhoye satate xodha prashnasamuh\nখাদ্য আৰু মদৰ সৈতে Enidazol ক্ৰিয়া-প্ৰতিক্ৰিয়া- Enidazol Interactions with Food and Alcohol in Assamese- khadya aaru modor xoite Enidazol kriya-pratikriya\nEnidazol ৰ লাভ আৰু ব্যৱহাৰসমূহ - Enidazol Benefits & Uses in Assamese - Enidazol ar laabh aaru byavaharsamuh\nEnidazol তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nEnidazol ৰ পালি আৰু সেয়া কেনেদৰে ল'ব - Enidazol Dosage & How to Take in Assamese - Enidazol ar paali aaru xeya kenedore lobo\nEnidazol-ৰ উপাদানসমূহ - Enidazol Active Ingredients in Assamese - Enidazol-ar upadaansamuh\nEnidazol ৰ পাৰ্শ্চক্ৰিয়াসমূহ - Enidazol Side Effects in Assamese - Enidazol ar parshwakriyasamuh\nগৱেষণাৰ ভিত্তিত, Enidazol ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nEnidazol সংক্ৰান্ত সতৰ্কতাবাণীসমূহ - Enidazol Related Warnings in Assamese - Enidazol xonkranta xatarkatabanisamuh\nEnidazol-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Enidazolএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Enidazol পুনৰাই গ্ৰহণ নকৰিব।\nEnidazol-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nEnidazol এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Enidazol গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Enidazol কি প্ৰভাৱ দেখা গৈছে?\nবৃক্ক ৰ বাবে Enidazol কেতিয়াবাহে ক্ষতিকাৰক।\nযকৃতত Enidazol কি প্ৰভাৱ দেখা গৈছে?\nEnidazolৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Enidazol ৰ কি প্ৰভাৱ দেখা গৈছে?\nআপুনি হৃদয় ৰ ক্ষতিৰ কোনো আশংকা নকৰাকৈ Enidazol গ্ৰহণ কৰিব পাৰে।\nঅইন দৰৱৰ সৈতে Enidazolৰ গুৰুতৰ ক্ৰিয়া-প্ৰতিক্ৰিয়া - Severe Interaction of Enidazol with Other Drugs in Assamese - Oinor xoite Enidazol ar gurutor kriya-pratikriya\nEnidazol তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nEnidazol মতভেদসমূহ - Enidazol Contraindications in Assamese - Enidazol nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Enidazol লোৱা অনুচিত যাতে -\nEnidazol ৰ বিষয়ে সততে সোধা প্ৰশ্নসমূহ - Frequently asked Questions about Enidazol in Assamese - Enidazol ar bikhoye satate xodha prashnasamuh\nএই Enidazol-এ অভ্য়াস বা নিচাৰ সৃষ্টি কৰে নেকি?\nনহয়, আপনি Enidazolৰ প্ৰতি আসক্ত নহয়।\nEnidazol লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Enidazolয়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Enidazol লোৱা উচিত।\nEnidazol য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Enidazol ক্ৰিয়া-প্ৰতিক্ৰিয়া - Enidazol Interactions with Food and Alcohol in Assamese - khadya aaru modor xoite Enidazol kriya-pratikriya\nখাদ্য আৰু Enidazolৰ ক্ৰিয়া-প্ৰতিক্ৰিয়া\nখাদ্যৰ সৈতে Enidazol লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Enidazolৰ মাজৰ প্ৰতিক্ৰিয়া\nEnidazol আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nEnidazol ৰ অনুকল্প - Substitutes for Enidazol in Assamese\nEnidazol ৰ মূল্য আৰু পেকৰ চাইজ - Enidazol Price and Pack Size in Assamese - Enidazol ar mulya aaru pakor size\nআপুনি বা আপোনাৰ পৰিয়ালৰ কোনোবাই Enidazol লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Enidazol ব্যৱহাৰ কৰিছিল নেকি?\nআপুনি কিমান পৰিমাণে Enidazol সেৱন কৰিছিল?\nআপুনি Enidazol ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Enidazol সেৱন কৰে?


প্ৰশংসা আৰু তোষামোদ (দ্বিজেন্দ্ৰনাথ শৰ্মা) - সাহিত্য ডট অৰ্গ\nপ্ৰশংসা আৰু তোষামোদ\nসকাম-নিকাম হ’লে যিগৰাকী ৰান্ধনী (ঠাকুৰ) মতা যায় তেওঁ ৰন্ধন কাৰ্যৰ সকলো প্ৰণালী, মানে হালধিৰ পৰা মা-মচলা দিয়ালৈ নিজৰ মতে কৰে, কিন্তু এটা কথাত তেওঁলোকে নিজৰ কাৰ্যকুশলতাক সম্পূৰ্ণ বিশ্বাসত নলয়। যিসকল ৰন্ধন কাৰ্যৰ লগত জড়িত তেওঁলোকে নিশ্চয় কথাটো অনুমান কৰিব পাৰিছেই। বেছি অনুসন্ধিৎসা নবঢ়াই কৈ দিছোঁ, সেই প্ৰকৰণটো হ’ল নিমখ। সকলো ৰান্ধনীয়ে নিমখটো জুখি-মাখিয়েই দিয়ে যদিও এবাৰ চাকি চাব দিয়ে। আনকি গৃহিণীবিলাকেও নৈত্য-নৈমত্তিক ৰন্ধন প্ৰক্ৰিয়াত এই চাকি চোৱা ব্যৱস্থাটো সতকাই নকৰে যদিও আলহী-দুলহী থাকিলে আঞ্জা নমোৱাৰ আগতে কাৰোবাক অলপ চাকি চাব দিব পাৰিলে সকাহ পায়। তাৰ মাজতে আকৌ কোনেও নেদেখাকৈ নিজে চাকি চোৱা ৰান্ধনীও ওলাব। সাধাৰণতে দেখা যায় যে মাংসৰ আঞ্জা ৰান্ধিলে মাংস সিজিছে না নাই চাকি চাব যে দিয়ে, আচলতে ৰান্ধনীয়ে নিমখটোহে ঠিক হৈছে নে নাই জানি ল’ব বিচাৰে। এনেকুৱাকৈ চাকি চাব দিওতে আপুনি নিমখৰ বিষয়ে একো নক’বচোন, পাকে-প্ৰকাৰে ৰান্ধনীয়ে আপোনাক নিমখটো ঠিকে আছে নে নাই সুধিবই সুধিব। ৰান্ধনীৰ প্ৰকাৰ বিশ্লেষণ কৰিবলৈ মই এইখিনি কথা কোৱা নাই। ৰন্ধনততো বহুত কথাই থাকে, কিন্তু ৰান্ধনীবিলাকে বাকীবিলাক বাদ দি এই নিমখটোৰ ওপৰত এই বিশেষ সতৰ্কতা কিয় লয়?\nখাদ্যত বেছি নিমখ হ’লে খাদ্য সোৱাদৰ কথাটো বেলেগেই, খাবই নোৱাৰি। কিছুদিন আগলৈ কম হোৱাটোও ভাল বুলি ধৰা নহৈছিল। কিন্তু আজিকালি নিমখ কম হোৱাটোও বেছি বেয়া বুলি ধৰা নহয়। মানুহ স্বাস্থ্য সচেতন হোৱাৰ লগে লগে লগতে বিভিন্ন স্বাস্থ্য বিষয়ক লেখা-মেলা পঢ়ি বা ভিন্নজনৰ মুখত শুনি কম নিমখো গ্ৰহণীয় বুলি ধৰে। কিন্তু বেছি নিমখৰ পৰা আঁতৰি ফুৰে। সৰু ল’ৰা-ছোৱালীৰ কথাটো বেলেগ সিহঁতে নিমখ নিমখ লগা স্নেকচ পেকেটে পেকেটে খাবলৈ সংকোচ নকৰে, কিন্তু বয়স হোৱাৰ লগে লগে নিমখৰ অপকাৰিতাৰ কথা সিহঁতেও গম পাই নিমখ গ্ৰহণৰ পৰিমাণ কমাই আনে।\nএতিয়া প্ৰশংসা কি? কাৰোবাৰ কিবা ভাল দেখিলে বা কিবা ভাল কাম কৰিলে আমাৰ মনত সেই ব্যক্তিৰ প্ৰতি এক সহৃদয়তা জন্মে আৰু তেওঁক সেই ভাল কামৰ বাবে এটা শুভেচ্ছা জনোৱাৰ ইচ্ছা জাগ্ৰত হয় আৰু তেওঁক উৎসাহ যোগাবলৈ শুভেচ্ছা জনোৱাটোকে প্ৰশংসা কোৱা হয়।\nতোষামোদ কি? কাৰোবাক ভালৰি বোলাবলৈ (ভাল লগাবলৈ) সঁচাই-মিচাই প্ৰশংসা বচন মতাটোৱে তোষেমোদ। দেখাত প্ৰশংসা আৰু তোষামোদ একে যেন লাগিলেও প্ৰশংসা আৰু তোষামোদৰ মাজত পাৰ্থক্য আছে। প্ৰশংসা কৰোবাৰ কামত অনুপ্ৰাণিত হৈ স্বতঃস্ফুৰ্তভাবে ওলাই অহা শুভেচ্ছা বাৰ্তা। ই নিৰ্ভেজাল। ইয়াৰ আঁৰত একো স্বাৰ্থ নাথাকে। কিন্তু তোষামোদ স্বাৰ্থনিহিত এক অস্ত্ৰ। তোষামোদক মানুহে আনক ভালৰি লগাই নিজৰ স্বাৰ্থ পূৰণ কৰাৰ আহিলা হিচাপে ব্যৱহাৰ কৰে। গতিকে তোষামোদকাৰীৰ বাবে মানুহজনৰ কৰ্ম গৌণ, মানুহজনৰ প্ৰতিস্থাহে মুখ্য হৈ পৰে। এনেকুৱা মানুহকে তোষামোদৰ বাবে বাচি লোৱা হয় যিসকল লোক আনক কৃপা কৰাৰ সক্ষমতা থকা ধৰণৰ হয়। তোষামোদকাৰীয়ে কেতিয়াও আনক একো দিব নোৱাৰা মানুহক তোষামোদৰ বাবে বাচি নলয়। সাধাৰণতে প্ৰতিষ্ঠালব্ধ ব্যক্তিসকলক তোষামোদকাৰীয়ে আগুৰি থাকে। তোষামোদৰ এক সন্মোহিনী শক্তিও আছে। মানুহ প্ৰশংসাপিয়াসু। প্ৰতিস্থালব্ধ ব্যক্তিসকলৰ মাজত তোষামোদ ভালপোৱা মানুহো কিন্তু কম নাই। আগৰ দিনত ৰজা-মহাৰজাসকলে আনকি বেতনভোগী তোষামোদকাৰীৰ সৃষ্টি কৰি লৈছিল। এই তোষামোদকাৰীসকলৰ এটাই কাম আছিল যে ৰজাই যিয়েই নকৰক প্ৰশংসাৰে ওপোচাই দিয়া।\nপ্ৰশংসা কৰোঁতেও আঞ্জাত নিমখ দিওঁতে হোৱাৰ দৰে সাৱধান হ’ব লাগে। কাৰণ কেতিয়াবা আমি মানুহক প্ৰয়োজনাধিক প্ৰশংসা কৰি মানুহজনক আনন্দ দিয়াতকৈ অস্বস্তিতহে পেলোৱা দেখা যায়। মানুহজনে কৰা কামতকৈ প্ৰশংসাৰ পৰিমাণটো বেছি হ’লে বেছি নিমখ দিয়া আঞ্জা যেন হয়। তোষামোদ ভাল পোৱা কিছুমানে সৰু ল’ৰা-ছোৱালীয়ে বেছি নিমখ থকা চিপচৰ পেকেট ভাল পোৱাৰ দৰে তোষামোদৰ পৰ্যায় পোৱা প্ৰশংসাও ভাল পাব পাৰে কিন্তু বেছিভাগৰে এনেকুৱা প্ৰশংসাকাৰীৰ ওপৰত শংকা জাগে। কাৰণ নোহোৱাকৈ কৰা প্ৰশংসা বা সৰু কথাত বেছি প্ৰশংসাই তেওঁক শংকাগ্ৰস্থ কৰি তুলিব পাৰে যে এই অতি প্ৰশংসাৰে প্ৰশংসাকাৰীয়ে কি হাচিল কৰিব বিচাৰিছে।\nতদুপৰি এটা কথা থাকে অপ্ৰয়োজনীয় প্ৰশংসাই মানুহৰ সক্ষমতাতো আঘাত হানে। প্ৰশংসাৰ পৰিমাণটো কামৰ সমানুপতিক নহ’লে সেই প্ৰশংসাই মানুহজনৰ মনত মইবৰ ভাব এটা জগাত সহায় কৰে। অত্যাধিক প্ৰশংসাই এজন মানুহক প্ৰয়োজনাধিক আত্মবিশ্বাসী কৰি তোলে লগতে তেওঁ এনেকুৱা মনোবৃত্তি এটা গঢ়াত সহায় কৰে যে তেওঁ যিয়েই নকৰক কিয় সেইটো ভালেই হ’ব। এইটোৱে তেওঁৰ মনত এটা স্বেচ্ছাচাৰী মনোবৃত্তি গঢ় লৈ উঠাত সহায় কৰে। এইটো অত্যাধিক প্ৰশংসাৰ নঞাৰ্থক দিশ। শত্ৰুক অত্যাধিক প্ৰশংসা কৰি যুদ্ধ জিকাৰো উদাহৰণো আছে। তদুপৰি এজন মানুহৰ এটা কিবা ভাল কাম দেখি মোহগ্ৰস্থ হৈ তেওঁৰ প্ৰতিটো কামকে ভাল দেখা মানে তেওঁৰ অন্ধসমৰ্থক হৈ পৰা। ফলত মোহাবিষ্ট হৈ তেওঁৰ বেয়া কামকো ভাল দেখা যায়। গতিকে অন্ধসমৰ্থনো অতি বেয়া বস্তু। আমি খুব ভাল পোৱা মানুহৰো কামখিনি তন্ন তন্নকৈ বিচাৰ কৰিহে তাত ভাল কিবা দেখিলে প্ৰশংসা কৰা উচিত। কাৰণ কেইটামান ভাল কাম কৰিলেই যে তেওঁ কৰা প্ৰতিটো কামেই ভাল হ’ব তেনে নহয় আৰু আমি ভালপোৱা ব্যক্তিয়েহে যে অকল ভাল কাম কৰিব পাৰে তেনেকুৱাও নহয়। আনকি শত্ৰুৱে কৰা ভাল কামৰো প্ৰশংসা কৰাৰ মানসিকতা থাকিব লাগে আৰু মিত্ৰৰ বেয়া কামৰো সমালোচনা কৰিব পৰাকৈ মানসিক প্ৰস্তুতি লাগে। প্ৰশংসাৰ ক্ষেত্ৰত কোনে কৰিছেতকৈ কি কৰিছে সেইটোহে মুখ্য কথা হ’ব লাগে। কামতকৈ যদি ব্যক্তি মুখ্য হৈ পৰে তেতিয়া প্ৰশংসা লাহে লাহে তোষামোদলৈ গৈ থকাৰ অৱকাশ থাকে। গতিকে আঞ্জাত নিমখৰ ক্ষেত্ৰত লোৱাৰ দৰে প্ৰশংসা কৰোতেও সৱধানতা ল’ব লাগে।\nতলা পুৰাণ – লক্ষ্য জ্যোতি নাথ


স্বাস্থ্য বাৰ্তা Archives - Page 32 of 46 - Dainandin Barta- দৈনন্দিন বাৰ্তা\nযোৰহাটত নহয় সম্পূৰ্ণ লকডাউন। কিছুদিন জিলাখনত অভাৱনীয় হাৰত কোভিড আক্ৰান্তৰ সংখ্যা বাঢ়িছিল যদিও সম্প্ৰতি পুনৰ কিছু হ্ৰাস পাইছে। এই মন্তব্য কৰিছে স্বাস্থ্য মন্ত্ৰী কেশৱ মহন্তই। আজি টীয়ক আৰু মৰিয়নী সমষ্টিৰ একাধিক কোভিড ভেকচিন প্ৰদান…\nকানপুৰৰ হেলেট চিকিৎসালয়ত ভাৰতৰ প্ৰথম অপ্টিক নিউৰাইটিছ ৰোগী চিনাক্ত\nকানপুৰ চহৰৰ হেলেট চিকিৎসালয়ত ভাৰতৰ প্ৰথম ক’লা ভেঁকুৰৰ পৰা হোৱা অপ্টিক নিউৰাইটিছ ৰোগী চিনাক্ত হৈছে। ৰোগী জনৰ নাম আশীষ। বয়স ৩০ বছৰ। ৰোগীজন বিগত ১৫ দিন ধৰি চিকিৎসালয়ত ভৰ্তি হৈ হৈছে। চকু বিশেষজ্ঞ ডাঃ শালিনী মোহনে কয় এতিয়ালৈকে এনে কোনো ৰোগী…\nদেশৰ কাৰণে নতুন আতংকৰ কাৰণ কৰ’নাৰ ‘ডেল্টা প্লাছ’\nকৰ’নাৰ দ্বিতীয় ঢৌৰ পৰা দেশে সাময়িক সকাহ লাভ কৰিছে যদিও সংকট আঁতৰা নাই। উৎপৰিৱৰ্তনেৰে নতুন নতুন ৰূপ লাভ কৰা কৰ’নাৰ নতুন এক প্ৰকাৰ এতিয়া দেশৰ কাৰণে আশংকাৰ কাৰণ হৈ পৰিছে। এই প্ৰকাৰবিধক চিনাক্ত কৰা হৈছে ডেল্টা প্লাছ হিচাপে। কেন্দ্ৰীয়…\nক’ভিড ভেকচিন ল’লে সন্তান জন্ম নহব,দুই বছৰৰ পিছত মৃত্যু হব,কিডনী উলিয়াই লব আদি ব্যাপক হাৰত…\nমাজবাটৰ ধনশ্ৰী চাহ বাগিছাত কভিড পজিটিভ-৬৮,কভিড পৰীক্ষা কৰিলে স্বাস্থ্য কৰ্মী ভাবুকি,শ্ৰমিক সকলে কভিড টেষ্ট নকৰে,ভেকচিন নলয় ওদালগুৰি জিলাৰ অৰুণাচল সীমান্তৰ ঊনৈছ দশকতে ব্ৰিটিছে প্ৰতিষ্ঠা কৰা মাজবাট বিধানসভা সমষ্টি,মাজবাট ৰাজহ চক্ৰৰ …\nআলোপতি ক্ষুদ্ৰ প্ৰাথমিক স্বাস্থ্য কেন্দ্ৰত আন্তৰ্জাতিক যোগ দিৱস পালন\nআজি ২১ জুন, বিশ্ব যোগ দিৱস। শাৰীৰিক মানসিক আৰু আধ্যাত্মিক উৎকৰ্ষ সাধনৰ বাহন স্বৰূপ পৌৰাণিক ভাৰতীয় পৰম্পৰা যোগাভ্যাসৰ জয়গানেৰে আজি সমগ্ৰ বিশ্বৰ লগতে দক্ষিণ বৰপেটা জিলাৰ বাঘবৰ সমষ্টিৰ অন্তৰ্গত আলোপতি ক্ষুদ্ৰ প্ৰাথমিক স্বাস্থ্য কেন্দ্ৰতো…\nকানাডাৰ পৰা বিশেষ বিমানেৰে বৰঝাৰ বিমান বন্দৰলৈ আহিল ৫,২৭৪ কেজি অক্সিজেন\nদৈনন্দিন বাৰ্তা\t Jun 20, 2021 0\nক'ভিড কেন্দ্ৰীক পৰিস্থিতিত আক্ৰান্ত লোকসকল চিকিৎসালয়ত যাতে অক্সিজেনৰ নাটনীত ভুগিব লগা নহয় তাৰ বাবে ইণ্ডিয়ান ৰেডক্ৰছ ছচাইটিয়েও বিশেষ ব্যৱস্থা গ্ৰহণ কৰিছে । এই ব্যৱস্থাৰ অধীনত ইণ্ডিয়ান ৰেডক্ৰছ ছচাইটিয়ে চিকিৎসালয় সমূহত ৰোগীৰ বাবে …\nদৈনন্দিন বাৰ্তা\t Jun 8, 2021 0\nক’ভিড–১৯ৰ দ্বিতীয় জোৱাৰৰ সংক্রমণৰ তীব্রতা ধীৰে ধীৰে স্তিমিত হোৱাৰ দিশে৷ এদিনত চাৰি লক্ষাধিক লোক ক’ভিডত আক্রান্ত হোৱাৰ পাছত এতিয়া এদিনত আক্রান্তৰ সংখ্যা ১ লাখলৈ নামিল৷ যোৱা ২৪ ঘণ্টাত দেশত ক’ভিডত আক্রান্ত হৈছে ১,০০,৬৩৬জন৷ ৬১ দিনৰ…\nমাজুলী শালমৰাৰ শিল্পীয়ে নিৰ্মাণ কৰিলে ভ্ৰাম্যমাণ চিকিৎসালয়\nদৈনন্দিন বাৰ্তা\t Jun 3, 2021 0\nমাজুলীত নিৰ্মাণ হৈছে এখন ভ্ৰাম্যমাণ চিকিৎসালয়। গহপুৰ আৰু মাজুলীৰ সীমামুৰীয়া দুৰ্গম চৰ-চপৰি অঞ্চলত চলিব এই নৌকা চিকিৎসালয় খন। এখন চৰকাৰী চিকিৎসালয়ৰ সকলো সুবিধা থাকিব নৌকা চিকিৎসালয়ত। ৩৬ লক্ষ্য টকা ব্যয় সাপেক্ষে নিৰ্মাণ কৰা নৌকা…\nপোষ্ট কোভিড জটিলতাসমুহৰ পৰা মুক্তি লাভৰ উপায় কি? নিগেটিভ হোৱাৰ পিছতো কি কি হ’ব পাৰে আপোনাৰ?…\nপোষ্ট কোভিড জটিলতাসমুহৰ পৰা মুক্তি লাভৰ উপায় কি? নিগেটিভ হোৱাৰ পিছতো কি কি হ'ব পাৰে আপোনাৰ? সবিশেষ চাওক এই প্ৰতিবেদনত। https://youtu.be/YDOVlqHMx8k\nগোলাঘাটত দুই ক’ভিড প্ৰসূতিক সন্তান প্ৰসৱ কৰাই অনন্য নিৰ্দশন দাঙি ধৰিলে তিনি চিকিৎসকে\nগোলাঘাটৰ বাবে এটা ভাল খবৰ। যিটো সময়ত ক'ভিড ৰোগীক চিকিৎসকে হেমাহি কৰাৰ খবৰ প্ৰায়েই সংবাদ মাধ্যমত স্থান পাই আহিছে তেনেসময়তে গোলাঘাটৰ তিনি চিকিৎসকে নিজৰ কৰ্তব্য সুচাৰুৰূপে পালন কৰি চিকিৎসা সেৱাক আৰু এঢাপ ওপৰলৈ তুলিলে। গোলাঘাটৰ শ্বহীদ …


দেউতাৰ শাওণ, মোৰ শাওণ | নয়নজ্যোতি শইকীয়া | নীলা চৰাই: অনলাইন অসমীয়া সাহিত্য, কবিতা, গল্প, প্ৰবন্ধ\nদেউতাৰ শাওণ, মোৰ শাওণ\nJuly 27, 2018 July 27, 2018 নয়নজ্যোতি শইকীয়া0Comments খেতি, নয়নজ্যোতি শইকীয়া, পথাৰ, শাওণ\nনিশা দুই কি আঢ়ৈমান বজাতেই দেউতা হালোৱাটোৰ সৈতে পথাৰলৈ ওলাই যায় দুহাল গৰু লৈ৷ মোৰ বয়স তেতিয়া ৬/৭ বছৰ৷ ঘৰৰ পৰা পথাৰৰ দূৰত্ব ৮/৯ কিলোমিটাৰমান হ’ব৷ মথৌখাট পথাৰ। নামটো আছিল মোৰ এক আকৰ্ষণ৷ দেউতাৰ মুখৰ পৰা শুনিছিলো, পথাৰৰ ওচৰৰ গাঁওকেইখন সৎনামী, কাৰ্বি আদি জনগোষ্ঠীৰ লোকৰ বসতিস্থল৷\nগৰমৰ বন্ধৰ দিনকেইটাত দূৰৰ পথাৰলৈ যোৱা দেউতাৰ সাময়িক অনুপস্থিতি আমাৰ বাবে আছিল আনন্দদায়ক আৰু অধীৰ প্ৰত্যাশাৰ। কিয়নো পথাৰৰ পৰা উলটি আহোঁতে প্ৰায় দুপৰীয়া ১১ মান বাজিছিল৷ পুৱা ৯ মান বজাৰ পৰা সেয়ে মুকলিমূৰীয়াকৈ খেলিব পাৰিছিলো লগৰীয়াৰ সৈতে৷ খেলাবোৰনো কি? কেতিয়াবা ৰবাব টেঙাৰ ফুটবল, ফটাকানি মেৰিয়াই মেৰিয়াই ৰূপ দিয়া ফুটবল। কেতিয়াবা শিলাদিত্যৰ পানীৰ বেজীৰে সীব পৰা শিলৰ চোলাৰ নাটক নাটক খেল৷ মাহঁতৰ চাদৰ একোখন চিনকাপোৰ কৰি জেওৰা এডালেৰে বান্ধি তল-ওপৰ কৰাৰ দায়িত্ব কোনোবা এটা নিমাখিত লগৰীয়াৰ গাত পৰে৷ মই হওঁ শিলাদিত্য৷ নাটক চলি থাকে,— কেতিয়াবা ঢেঁকীঘৰত, কেতিয়াবা গোহালিঘৰত৷\nআমাৰ ঘৰৰ পদূলিৰ পৰা পথাৰলৈ যোৱা ৰাস্তাটো আকৌ প্ৰায় এক কিলোমিটাৰমান পোন৷ ক’তো কেঁকুৰি নাই৷ য’ত কেকুঁৰি আৰম্ভ হৈছে, সেইকণ ঠাইৰ নামেই কেঁকুৰি মেচ৷ নাটকৰ মাজে মাজে কোনোবা এটাৰ দায়িত্ব পৰে, বাটলৈ গৈ দেউতাহঁত আহিছে নেকি চোৱাৰ৷ দুহাল গৰু লৈ কোনোবা আহি থকা দেখিলেই তৎক্ষণাত আমাৰ নাট্য নিবেদনৰ সমাপ্তি ঘটে৷ য’ৰ বস্তু ত’তে ততাতৈয়াকৈ সামৰি-সুতৰি কোবাকুবিকৈ ঘৰমূৱা হওঁ আটাইবোৰ৷ দেউতা আহি পাই পিছপিনৰ বাৰান্দাত টুল এখনত বহি মস্ত ডাঙৰ পিতলৰ ঘটিটোৰে এঘটি পানী খায়৷ পানীঘটি গোটাই দিয়াৰ কামফেৰা কৰিবলৈ হঠাৎ ঘৰলৈ আহি ভদ্ৰ ল’ৰাৰ দৰে সাজু হৈ থাকোঁ৷ পানীৰ ঘটিটো লৈ বীৰদৰ্পে আগবাঢ়ি যাওঁতেই প্ৰমাণ হৈ যায় যে মই পুৱাৰে পৰা পঢ়া-শুনা কৰি ঘৰতেই আছোঁ৷ তাৰ পাছত দেউতাই গা-পা ধুই জিৰণি লওঁতে মোৰ কাম হ’ল, পকা চুলি উঠোৱা। শাওণৰ বোকাৰে লুতুৰিপুতুৰি দেউতাৰ দেহাটো আছিল মোৰ বাবে জীৱনৰ উত্তাপ সনা প্ৰেৰণা৷\nছবি: নয়নজ্যোতি শইকীয়া\nলাহে লাহে ডাঙৰ হ’লো৷ মোৰ ডেকা বয়সলৈকে দেউতাৰ পথাৰখনৰ লগত সম্পৰ্ক আছিল৷ আঘোণমহীয়া লখিমী আনিবলৈ যোৱা দিনবোৰ আজিও মিঠা সোঁৱৰণি হৈ মনত ৰৈ আছে৷ পথাৰখনেই আছিল আমাৰ জীৱন আৰু জীৱিকা৷\nআজি সময় সলনি হ’ল৷ গাঁওবোৰ সলনি হ’ল৷ মানুহবোৰ সলনি হ’ল৷ জীৱন ধাৰণৰ প্ৰক্ৰিয়া উন্নত হ’ল৷ ঘৰবোৰ খেৰৰ সলনি পকী হ’ল৷ বেৰবোৰ ইকৰাৰ সলনি ইটাৰ হ’ল৷ গাঁৱৰ ল’ৰাবোৰ পথাৰলৈ নোযোৱা হ’ল৷ মাটিবোৰ আধিত গ’ল। সুন্দৰ-সুঠাম ল’ৰাবোৰ কাম বিচাৰি হায়দৰাবাদ, চেন্নাইৰ কোম্পানীৰ বহতীয়া হ’ল৷ শস্য হৰিল, মৎস্য হৰিল৷ গাঁওবোৰ যেন হেৰাই গ’ল! ককা-আইতাৰ কাষত নাতি-নাতিনীবোৰ নোহোৱা হ’ল৷ ইঘৰৰ চোতালৰ পৰা সিঘৰৰ চোতাললৈ দৌৰা-ঢপৰা কৰা ল’ৰাহঁতৰ দুভৰিৰ ‘দুপ দুপ দুপ দুপ’ শব্দবোৰ নগৰীয়া সভ্যতাই কাঢ়ি লৈ গ’ল৷ সকলো সলনি হ’ল; কিন্ত সলনি নহ’ল পথাৰখন৷ সলনি নহ’ল শাওণ৷ সলনি নহ’ল বৰষুণজাক৷ সলনি নহ’ল কঠীয়া পৰাৰ বতৰ৷ সলনি নহ’ল দেউতাৰ নিশাৰ চিন্তা-ভাৱনা— ‘বৰষুণ হ’বনে ঔ? কঠীয়া পৰাৰ সময়’, ‘বৰষুণ আৰু দুদিনমান নেলাগে গোসাঁই, কঠীয়া কেইডাল ওলাবলৈ দিয়া আৰু’, ‘এইবাৰ খৰাং হ’ব নেকি ঔ?’…\nছবি: বিৰাজ ভূষণ বৰা\n| আৰু পঢ়ক: স্নেহে আমাৰ শত শ্রাৱণৰ: এটি পুনর্নির্মাণ\nবৰষুণো হ’ব, কঠীয়াও গজিব৷ ধানে সঁজাল ধৰিব৷ পথাৰ সেউজীয়া হ’ব৷ সোণালীও হ’ব৷ কিন্তু মানুহবোৰৰ মনবোৰহে খৰাং হৈ পৰিব নেকি? ডেকাটো ঘূৰি আহি খেতিত ধৰিবনে? নে সিও খৰাং হৈয়ে কটাব জীৱনটো?\nদেউতাৰ শাওণবোৰ মোৰ শাওণ হৈ থাকিবনে?\nফিচাৰড্ ইমেজ: এম ইব্ৰাহিম আলী\n← জুই লৈ নেখেলিবি ডেকা ফুকন\nথিয়েটাৰ সূৰ্য্যলৈ যুৱ অভিনেতা অমৰেন্দ্ৰ অলম্যান →


১৫ জুলাই, ১৯৮৬ (৩৫ বছৰ)\n2.2 পঞ্জাবী সংগীত উদ্যোগ\nচৰদাৰা সিঙে ২০০৩-০৪ চনত প্ৰথমবাৰৰ বাবে ভাৰতৰ হৈ পোলেণ্ডৰ বিৰুদ্ধে জুনিয়ৰ দলত খেলাৰ সুযোগ লাভ কৰিছিল। ২০০৬ চনত তেওঁ পাকিস্তানৰ বিৰুদ্ধে প্ৰথমবাৰৰ বাবে চিনিয়ৰ দলত খেলিছিল। তদুপৰি তেওঁ হাৰিয়ানা ৰাজ্যৰ হৈ বিভিন্ন আন্তঃৰাজ্যিক খেলত নিজৰ ৰাজ্যক প্ৰতিনিধিত্ব কৰিছিল। তেওঁ হাৰিয়ানা আৰক্ষীৰ উপ অধীক্ষক হিচাপে হাৰিয়ানা আৰক্ষীৰ দলৰ হৈও বিভিন্ন প্ৰতিযোগিতাত অংশগ্ৰহণ কৰিছে। ২০০৫ চনৰ প্ৰিমীয়াৰ হকী লীগৰ প্ৰথম সংস্কৰণত তেওঁ চণ্ডীগড় ডাইনাম' দলৰ হৈ খেলিছিল। ইয়াৰ বাকী তিনি সংস্কৰণত তেওঁ ২০০৮ চনলৈ হায়দৰাবাদ চুলতানছ দলৰ হৈ খেলিছিল।\nপঞ্জাবী সংগীত উদ্যোগ[সম্পাদনা কৰক]\nতেওঁ পোনপ্ৰথম বাৰৰ বাবে পঞ্জাবী গায়ক হৰদীপ সিঙৰ গীত "গলান কৰিয়ে"ৰ ৰ জৰিয়তে পঞ্জাবী সংগীত জগতত প্ৰৱেশ কৰিছিল। এই গীতটি সুখ ৱাদালিয়ে ৰচনা কৰিছিল আৰু সুৰকাৰ আছিল জয়দেৱ কুমাৰ।\n↑ "Glasgow 2014 – Sardar Singh Profile". g2014results.thecgf.com. http://g2014results.thecgf.com/athlete/hockey/1008199/sardar_singh.html। আহৰণ কৰা হৈছে: 10 March 2016.\n"https://as.wikipedia.org/w/index.php?title=চৰদাৰা_সিং&oldid=292512"ৰ পৰা অনা হৈছে\nএই পৃষ্ঠাখন ২৬ আগষ্ট, ২০২১ তাৰিখে ২০:১৩ বজাত অন্তিম সংশোধন কৰা হৈছিল।


সমাজ ব্যৱস্থা...!! (দেৱব্ৰত গগৈ) - সাহিত্য ডট অৰ্গ\nসমাজ ব্যৱস্থা…!! (দেৱব্ৰত গগৈ)\nএই কেইদিন ব্যস্ততাৰ কোবত মৰিবলৈও সময় নোহোৱা হৈছে। পৰহি যম দেৱতা আহি লাজ পাই গুচি গৈছে। যাওতে কৈ গ’ল – “ কামখিনি শেষ কৰি ল’ , তাৰ পাছত মই আহিম”। এনে ব্যস্ততাৰ মাজতো সিদিনা সন্মুখীন হোৱা এটা অভিজ্ঞতাৰ কথা আপোনালোকৰ মাজত ভগাই দিবলৈ বিচাৰিলো।\nএখন বৃহৎ শিক্ষানুষ্ঠান। অসমৰ জাতীয় জীৱনত অপৰিসীম প্ৰভাৱ। তাৰ ছাত্ৰ , শিক্ষক সকলোৱেই যেন একোজন বৃহত প্ৰজ্ঞাৰ বাহক। বাহিৰৰ পৰা দেখিলে তেনে যেনেই লাগে। তাৰে এজন ডেকা শিক্ষকৰ ওচৰলৈ সিদিনা গৈছিলো। বেপাৰৰ কামত। শিক্ষকজন উৎসাহী হৈ আছিল। কাৰণ চৰকাৰৰ ঘৰৰ পৰা তেওঁলৈ এক বৃহৎ পুঁজি আহিছে , গৱেষণাৰ বাবে। কিছুমান দামী যন্ত্ৰ- পাতি কিনাৰ কথা আছে। সেইবাবে গ’লো তেখেতৰ তালৈ। কথা-পাতি আছো, তেনেতে এজন জেষ্ঠ্য অধ্যাপক সেই ডেকা শিক্ষকজনৰ তালৈ সোমাই আহিল। মোক চিনি পায়। মই সন্মান জনাই চকীৰ পৰা উঠি দিলোঁ। কথা পাতিলোঁ। বেপাৰ কেনে সুধিলে। অসমীয়া ল’ৰাই যে আজিকালি বেপাৰ কৰিবলৈ লৈছে সেই কথাটোত হেনো তেখেতে খুব ভাল পাইছে। তেখেতৰ কোনোবা ছাত্ৰই হেনো এটা যন্ত্ৰ মনে মনে ভাঙি পেলালে, সেয়ে খুব দুখ কৰি ক’লে – “ আজিকালি সমাজ ব্যৱস্থাই ল’ৰাবোৰক বেয়া কৰি পেলাইছে, দহহাজাৰ টকীয়া মবাইল কিনিব পাৰে, কিন্ত ক’ৰ্চৰ কিতাপ এখন কিনিব নোৱাৰে”।\nমই হয় বুলি ক’লো। ইয়াৰ পাছতে জেষ্ঠ্য অধ্যাপকজনে ডেকা শিক্ষকজনক বাহিৰলৈ মাতি লৈ গ’ল। অলপ পাছত ডেকা শিক্ষকজন ৰুমলৈ ঘুৰি আহি মোক বিদায় দিবলৈ বিচাৰিলে। কিবা হেনো জৰুৰী কাম আছে। ৰাতিলৈ ফোন কৰিব। মই গুচি আহিলো।\nৰাতিলৈ তেখেতে ফোন কৰিলে আৰু ক’লে – “মই আধা কথা পাতি আপোনাক বিদায় দিয়াৰ বাবে আপুনি বেয়া নাপাব, আচলতে ছাৰে (সেই জেষ্ঠ্য অধ্যাপকজন) মোক আপোনাৰ বিষয়ে কিছু ক’লে বাবেই তেনেকুৱা কৰিলো।“\nমই ইমানদিনে সন্মান জনাই অহা সেই জেষ্ঠ্য অধ্যাপকজনৰ মনোভাব জানি মই আচৰিত হ’লো। তেখেতৰ মতে আমাৰ দৰে বেপাৰীবোৰৰ সকলো ব্যৱসায়তে লাভ এশ শতাংশ থাকে, সেয়ে যিমান পাৰি সিমানে কম দামত দৰদাম কৰিব লাগে। মানে আমি যদি একলাখ টকাৰ বস্ত বিক্ৰী কৰো, তেন্তে আমাৰ লাভো এক লাখেই হয় (এনে লাভজনক ব্যৱসায়ৰ কথা মই হ’লে নাজানো)। আমাৰ দৰে অসমীয়া ল’ৰাই সেই একলাখত আৰু বেছি লাভ যোগ দিয়ে কাৰণ আমাৰ মূলধন কম আৰু ‘ইজিমানি’ বেছিকৈ বিচাৰো আৰু সেয়ে তেখেতে সেই ডেকা অধ্যাপকজনক আন এজন অনা-অসমীয়া ব্যৱসায়ীৰ ফোন নম্বৰটো দি তেখেতৰ পৰা যন্ত্ৰ-পাতি কিনিবলৈ উপদেশ দিলে, লগতে তেখেতে যে ফোন নম্বৰটো দিছে সেই কথাটোও সেই অনা-অসমীয়া ব্যৱসায়ীজনক কবলৈ ক’লে। সেই অনা-অসমীয়া ব্যৱসায়ীজনে হেনো বাওঁহাতৰ লেনেদেনও কৰে। নতুনকৈ চাকৰিত যোগ দিয়া সেই কৰ্মী, উত্সাহী ডেকা অধ্যাপকজনক মোৰ একো ক’বলৈ মন নগ’ল। মাথো কলো – “ ছাৰ, আমি কথা নকওঁ, কামহে কৰো”।\nজেষ্ঠ্য অধ্যাপকজনে কোৱা সেই সমাজ-ব্যৱস্থাটোক সচাঁয়ে সলনি কৰিবলগীয়া হৈছে!\n← এটা কৰুণ বাস্তৱৰ লগত মুখামুখি (দেবাংগ পল্লৱ শইকীয়া)\nপ্ৰিয় বন্ধু তোমালৈ (–পৰশমণি বৰা) →\nভূতৰ সৈতে এনিশা (কল্লোল কুমাৰ বৰুৱা)


বিপৰ্যয়ৰ পৰা কেনেকৈ আপুনি আকৌ জীৱনটো সুন্দৰ কৰিব – Jeevan Britta (জীৱন বৃত্ত)\nঅকল আপোনাৰে ক্ষেত্ৰত নহয়, সকলো মানুহৰে ক্ষেত্ৰত এনে হয়। জীৱনৰ বিভিন্ন সময়ত আপোনাৰ জীৱনৰ বিভিন্ন বিপৰ্যয়ে দেখা দিব পাৰে। অসুখ, মৃত্যু, সম্পৰ্কৰ অৱনতি, চাকৰি হেৰুওৱা আদি নানা ধৰণৰ বিপৰ্যয়ৰ আপুনি সন্মুখীন হ’ব লাগিব পাৰে। কিন্তু এনে হোৱাটোৱে নুবুজায় যে আপুনি হাৰি গ’ল। যিকোনো বিপৰ্যয়কে সলনি কৰি আপোনাৰ জীৱনটো পুনৰ সুন্দৰ কৰাৰ শক্তি আপোনাৰ হাততে আছে। ভবিষ্যতে আপোনাৰ স্থান আৰু পথ নিৰ্ণয় কৰিব এনে বিপৰ্যয়ৰ প্ৰতি আপোনাৰ ব্যৱহাৰে।\n১) নিজকে অৱস্থাটোৰ পৰা আঁতৰ কৰি আনক\nকিবা এটা কৰাৰ আগতে আপুনি নিজকে অৱস্থাটোৰ পৰা আঁতৰাই আনিব লাগিব। সেয়া কেনেকৈ কৰিব? আপোনাৰ দৰকাৰ অনুসৰি ১৫ মিনিট বা কেইঘন্টামানৰ বাবে জিৰণি লওঁক। নিজকে ঘটনাটোৰ পৰা পৃথক কৰিবলৈ আপোনাক কি লাগিব? পৰিবেশ, পৰিস্থিতি বা বিপৰ্যয়টোৱে আপুনি কি বা কোন তাক নুবুজায়। আপুনি ঘটনাটোৰ পৰা নিজকে পৃথক কৰিব লাগিব কাৰণ তেতিয়াহে আপুনি শান্ৰ মগজুৰে এনে বিপৰ্যয়ৰ সময়ত কি কৰিব লাগিব তাক ভাবিব পাৰিব। ই আপোনাক এখোজ পিছলৈ দি সমস্যাটোক ভালদৰে লক্ষ্য কৰাত সহায় কৰিব, আৰু এয়া কৰিলে আপুনি এটা উপায়ো বিচাৰি পাব। যদি আপুনি বিচাৰে সমস্যাটোৰ পৰা নিজকে পৃথক কৰিবলৈ আপুনি পাৰ্ক এখনত গৈ বহিব পাৰে বা অলপ খোজ কাঢ়িবলৈও যাব পাৰে।\n২) যি ঘটিলে তাক মানি লওঁক\nযদিও ইয়াক শুনাত অলপ নিৰাশাবাদী (Pessimistic) যেন লাগিব পাৰে কিন্তু ই তেনে নহয়। ইতিমধ্যে যি ঘটিল সেয়া অতীতৰ কথা আৰু আপুনি ইচ্ছা কৰিলেও তাক সলনি কৰিব নোৱাৰে। গতিকে বাস্তৱত যি ঘটিছে তাক আপুনি মানি ল’ব লাগিব। যেতিয়া আপুনি দুৰ্ভাগ্যটো মানি ল’ব, তেতিয়া ই আপোনাৰ চিন্তাত গধূৰ হৈ থকা মনটোক পাতল কৰিব আৰু তেতিয়া আপুনি এটা সঠিক সিদ্ধান্ত ল’ব পাৰিব। যদি আপুনি যি ঘটিলে তাক মানি ল’ব নোৱাৰে, তেন্তে দোষী, পুতৌ বা হতাশাৰ ভাবে আপোনাক আমনি কৰি থাকিব।\n৩) সকলো বস্তুতে ভাল কিবা এটা বিচাৰিবলৈ চেষ্টা কৰক\nএইটো এটা বৰ টান কাম কিন্তু চেষ্টা কৰি চাওঁকচোন। চেষ্টা কৰিলে আপুনি বেয়া ঘটনা এটাৰ মাজতো কিবা নহয় কিবা এটা ভাল দেখিবই- এটা সুবিধা, এটা অভিজ্ঞতা বা আন কিবা। অকৃতকাৰ্যতা আচলতে এটা সমস্যা নহয় কাৰণ সফল হ’বলৈ হ’লে আপুনি অসফল বা অকৃতকাৰ্য হ’বই লাগিব। এই ক্ষেত্ৰত গুৰুত্বপূৰ্ণ কথাটো হ’ল আপুনি তেনে পৰিস্থিতিতো কিবা এটা ভাল বিচাৰি উলিওৱা। আপুনি এইটও এটা অভিজ্ঞতা লাভ কৰাৰ পথ বুলি ধৰি ল’ব পাৰে।\n(৪) কঠিন পৰিস্থিতিৰ পৰা বাহিৰ ওলোৱাৰ এক দৃঢ় ইচ্ছা পালন কৰক\nযদি বিপৰ্যয়ৰ পৰা বাহিৰ ওলাই এটা সুন্দৰ জীৱনৰ কল্পনা কৰে, তেন্তে আপুনি তেনে কৰিবলৈ এক দৃঢ় সংকল্প লাগিব। এই দৃঢ় সংকল্প থাকিব আপোনাৰ মগজুত আৰু আপুনি তাক লক্ষ্য হিচাপে লৈ কাম কৰিব লাগিব। আপোনাৰ যদি সেয়া আছে, তেন্তে আপোনাৰ বিপৰ্যস্ত জীৱনটো আকৌ সুন্দৰ হৈ উঠিব। দৃঢ় ইচ্ছা আৰু এক সঠিক পৰিকল্পনাই থাকিলে কোনেও আাপোনাক বিপদ অতিক্ৰম কৰাত বাধা দিব নোৱাৰে।\nনিজৰ সতে কথা পাতক আৰু নিজৰ মনত বিশ্বাস জন্মাওক যে আপুনি যি বিচাৰিছে তাক কৰিব পাৰে। বিপৰ্যয়ৰ পৰা কেনেদৰে ওলাই আহিব পাৰে তাক কল্পনা কৰিবলৈ চেষ্টা কৰক আৰু ইয়ে আপোনাক তেনে কৰিবলৈ উপায় উলিওৱাত সহায় কৰিব। যদি আপুনি বিচৰা লক্ষ্যৰ এখন পৰিষ্কাৰ ছবি মনত ভাবি ল’ব পাৰিছে, তেন্তে আপোনাৰ মনটোৱে ইয়াক লাভ কৰাৰ উপায় বিচাৰি উলিয়াবই।\n(৫) লক্ষ্য নিৰ্ধাৰণ কৰক আৰু কাম কৰক\nজীৱনটো বিপৰ্যয়ৰ পৰা উদ্ধাৰ কৰি ভাল কৰাৰ বাবে আপুনি দৃঢ়তাৰে এটা পৰিকল্পনা কৰি লোৱাৰ পিছত আপুনি এই লক্ষ্য লাভৰ বাবে পৰিকল্পনা আৰু কাম কৰিব লাগিব। বিপদৰ পৰা বাহিৰ হোৱাৰ পৰিকল্পনাৰ ওপৰত নিৰ্ভৰ কৰি লক্ষ্যবোৰ আৰু কৰিবলগীয়া কামবোৰ ঠিক কৰি লওঁক। এয়া কৰাৰ পিছত আপুনি কৰিবলগীয়া কামবোৰ কৰা আাৰম্ভ কৰিলেই আপুনি বিপৰ্যয়ৰ পৰা বাহিৰ ওলাব পাৰিব।\nমই কেনেকৈ বিপৰ্যয়ৰ পৰা নিজকে বাহিৰ কৰিলোঁ\nমই ডিগ্ৰী পঢ়ি থকাৰ সময়তে এবাৰ দুৰ্ঘটনা এটা হৈ মোৰ ভৰি ভাগিছিল। তাৰ দুদিন পিছতে মোৰ বাচনি পৰীক্ষা এটা আছিল। তেনে অৱস্থাত আপোনাৰ পঢ়াৰ মন বা পৰিস্থিতি নাথাকে। তাতে মই আছিলোঁ ঘৰৰ পৰা আঁতৰত নতুন এখন বিশ্ববিদ্যালয়ত। তথাপি মই পৰীক্ষা দিলোঁ। মোৰ ভৰিত লগোৱা প্লাষ্টাৰ ৪৫ দিন পিছত কটা হৈছিল। মোৰ ভৰিখন ৪৫ দিনৰ বাবে চিধাকৈ ৰাখিবলগীয়া হৈছিল। ৪৫ দিনৰ পিছত যেতিয়া প্লাষ্টাৰ খোলা হ’ল, তেতিয়া মই মোৰ ভৰিখন চিধা কৰিব নোৱাৰো। ডক্টৰে মোক ক’লে একমাত্ৰ উপায় হ’ল ভৰিত গৰম বাক্স (মম) লগোৱা আৰু ফিজিঅ’থেৰাপী। ইতিমধ্যে লিখিত পৰীক্ষাৰ ৰিজাল্ট দিলে যত মই পাছ কৰিলোঁ আৰু মোক ইন্টাৰভিউৰ বাবে মাতিলে। এটা ডাঙৰ বিপৰ্যয়। তাতোকৈ ডাঙৰ কথা হ’ল মই ভৰিখন জীৱনত চিধা কৰিব নোৱাৰিমেই নেকি?\nমোৰ কিছুমান লক্ষ্য বান্ধি ল’লোঁ- মই ভৰিখন চিধা কৰিবই লাগিব। ইন্টাৰভিউ দিয়াতকৈও গোটেই জীৱন যাতে মই সাৱধান হৈ মই ভালপোৱা কামবোৰ (কাৰাটে, দৌৰা, খেলা) বাদ দিব ল’গা নহয় সেইকাৰণেহে মই ঠিক হোৱাতো বেছি জৰুৰী আছিল। সদায় দুবাৰকৈ জইন্টটোত গৰম মম লগাও আৰু দুবাৰকৈ ফিজিঅ’থেৰাপীত শিকোৱা ব্যায়ামবোৰ কৰোঁ। খোজ কঢ়াও আাৰম্ভ কৰিলোঁ সেই সময়তে। মোৰ কামবোৰে লাহে লাহে ফল দেখুবাবলৈ আৰম্ভ কৰিলে। এইবোৰ কৰাটো টান আাছিল কিন্তু মই বিচৰা কামবোৰ কৰাৰ বাবে এইবোৰ দৰকাৰী আছিল। এমাহ মানৰ পিছত মই ভালদৰে খোজ কাঢ়িব পৰা হ’লোঁ। কেইমাহমানৰ লাহে লাহে কৰা সৰু সুৰা এক্সাৰচাইজৰ পিছত মই আকৌ কাৰাটে প্ৰেকটিচ কৰিব পৰা হ’লোঁ আৰু দৌৰিব পৰা হ’লোঁ।\nবিপৰ্যয়ৰ পৰা বাহিৰ ওলোৱাটো টান হ’ব পাৰে, কিন্তু আপুনি ইয়াক কৰিব পাৰে। তাৰ বাবে আাপোনাক লাগিব দৃঢ়তা, পৰিকল্পনা, লক্ষ্য আৰু কাম কৰাৰ ইচ্ছা। এয়া থাকিলে কোনেও আপোনাক বাধা দি ৰাখিব নোৱাৰে।


শইকীয়া বেকাৰী আৰু পঞ্চাশটকাটো (- দেৱীকা ফুকন ) - সাহিত্য ডট অৰ্গ\nকমবয়সতে হাতত বজাৰৰ মোনা লৈ আলু-পিয়াঁজ কিনিবলৈ শিকিছিলোঁ । তৃতীয় শ্রেণীত থাকোতেই দেউতাক অকালতে হেৰুৱাবলগীয়া হোৱাৰ বাবে মাছৰ বজাৰৰ পৰা আৰম্ভ কৰি সকলোবোৰ নিজেই কৰি খাবলৈ মায়ে সৰুৰে পৰা শিকালে । বজাৰৰ সংগী আছিল ডাঙৰ বাইদেউৰ পুৰণা BSA SLR চাইকেলখন । চাইকেলৰ হেণ্ডেলত গধুৰ আলু-দাইল-চাউলৰ মোনা বেলেঞ্চ কৰি চলাবলৈ শিকি শিকি দশম শ্রেণী পালোহি ।\nএকাদশ শ্রেণীত অসমীয়া মাধ্যম এৰি ইংৰাজী মাধ্যমত পঢ়িবলৈ সৰু বাইদেউৱে বাধ্য কৰালে । মানে, মই বুৰঞ্জী , অৰ্থনীতি –এই সকলোবোৰ ইংৰাজীত পঢ়িব লাগিব ! “কেনেবাকৈ ফাৰ্ষ্ট ইয়েৰতে ফেইল কৰিলে তয়েই জগৰীয়া হ’বি “ বুলি সৰুবাইদেউক কৈ নতুন কলেজলৈ গ’লো । লগতে আৰম্ভ কৰিলো ইংৰাজী গ্রামাৰৰ টিউশ্বন । এইবাৰ সংগী এখন নতুন লেডী বাৰ্ড, মোৰ নিজৰ ।\nপঢ়াৰ মাধ্যম সলনি হ’ল, চাইকেলো সলনি হ’ল । একেই থাকিল কেৱল বজাৰ কৰা কামটো । সন্ধিয়া টিউশ্বন ছুটিৰ পাছত বৰ্ডিং ফিল্ডৰ কাষৰ শইকীয়া বেকাৰীত সোমাই পিছদিনা পুৱাৰ বাবে ব্রেড কিনাটো একেবাৰে ৰুটিনৰ নিচিনা সেইসময়ত ।\nএনেকুৱা এটা দিনতে মায়ে বজাৰৰ দীঘল লিষ্ট এখন লিখি টিউশ্বনৰ বেগতে টকাৰে সৈতে ভৰাই দিলে । টিউশ্বনৰ পৰা ওলাই অহাৰ আগতে লিষ্ট খন পঢ়ি চালো । কুছিয়াৰ পৰা আৰম্ভ কৰি চেণ্ট্রেল মাৰ্কেটৰ চাহাদোকানৰ পৰা সৰু মচুৰ দাইল, চাহপাত, কাবেলী বুট, চাৰ্ফ আদি কৰি পোন্ধৰটামান বস্তু । লিষ্টত টিউশ্বনৰপৰা ওলাই পোনেই পোৱাবিধ হৈছে শইকীয়া বেকাৰীৰ ব্রেড-বাটাৰ । মায়ে দি পঠিওৱা পইছাৰ পৰা পঞ্চাশটকা এটা সোঁহাতে আৰু বজাৰৰ লিষ্টখন বাঁওহাতত লৈ বাকীখিনি পইছা পেঞ্চিল বক্সৰ তলীত ভৰাই থলো । তেতিয়া আমাৰ মানত সেইটোৱেই টকা লুকুৱাই ৰখাৰ বাবে সুৰক্ষিত স্থান । নহ’লে য’তে-ত’তে অকল চোৰকেই পাওঁ ।\nচাইকেলখন ছাৰৰ পদূলি পাৰ হোৱাৰ লগে লগেই হেণ্ডেলৰ পৰা হাত এৰি দিওঁ । মোৰ লগত টিউশ্বনলৈ যোৱা লগৰী আৰু মই হাত এৰি চাইকেল চলাবলৈ প্রেক্টিছ কৰোঁ সদায় । ফুকননগৰৰ মথাউৰীৰ কাষৰ টিউশ্বনৰ ঠাইখিনি স্ট্রিট লাইটৰ পোহৰত মায়াবী হৈ পৰে । আৰু সেইটো সময়ত হাত এৰি পেডেল মাৰি যেন বিশ্ব জয় কৰোঁ । হঠাৎ সন্মুখৰ ফালৰ আন্ধাৰ গলি এটাৰ পৰা একেবাৰে ঢিমা পোহৰৰ লাইট জ্বলাই পুৰণা বাজাজ চুপাৰ এখন ওলাই আহিল । লগৰজনীৰ ব্রেকে কাম নকৰাত কোনোমতে ভৰি চোঁচোৰাই খালত নপৰাকৈ ৰ’লগৈ । মোৰ নতুন চাইকেল । ক্রিছ্ শব্দ কৰি ৰাজকীয়ভাৱে ৰৈ গ’লো । হ’লে কি হ’ব , ভয় অলপ খালো ! হেণ্ডেল এৰি নচলাওঁ বুলি হাত দুখন হেণ্ডেলত থ’লো । হাতত লৈ থকা বজাৰৰ লিষ্ট আৰু পঞ্চাশটকাটোৱে জটৰ-পটৰ লগালে । লিষ্টৰ বস্তু কেইটা যিহেতু মুখস্হই হৈছিল, সেয়ে লিষ্টখন মেলাচকৰ তিনিআলিৰ কেকুঁৰীটোতেই দলিয়াই দিলো ।\nবৰ্ডিংফিল্ড পাৰ হওঁতেই কাৰেণ্টটো গ’ল । Govt. boys ৰ কাষত ঘূগুনী বিকা মানুহজনেহে যেন কেৱল তেওঁৰ লেম্পটোৰে শিৱসাগৰখন পোহৰাই আছে ।কাষেদি পাৰহৈ যাওঁতে ঘূগুনীৰ ফুৰফুৰিয়া গোন্ধ নাকত লাগিলহি । লগৰজনীক ক’লো- “আজি লাজ নকৰোঁ দেই, শইকীয়াৰ পৰা ওলাই লৈ খামেই । চিনাকী মানুহে দেখিলেও দেখিব ।” মনতে ভাবিলো, ব্রেডত দহ টকা, বাটাৰত ওঠৰ টকা । হৈ যাব , পাঁচ টকাকে দুজনীলৈ দুই প্লেট ।\nবেকাৰীখনত চানাৰ বৈয়ামৰ ওপৰতে মম জ্বলাই লৈছে । কি কি লাগে কৈ দাম সুধিলো । আঠাইছ টকা । “ দুটকাৰ এক্লেয়াৰছ্ দি দিয়ক ।“ চেলছ্ মেন জনক ক’লো । এই যে দুটকা এটাৰ কাৰণে মানুহবোৰে কেৰ্-জেৰ্ কৰি থাকে আৰু দোকানীয়েও যে দহমিনিটমান খুচুৰা নাই বুলি ৰখাই থয় , মোৰ বৰ খং উঠে । সেয়ে নিজেই মৰ্টন, ছেফটি পিন, জুইশলা আদি কিনি পইছাটো মিলাই দিওঁ । ভাল লাগে ।\nহাতৰ মুঠিৰ পৰা পঞ্চাশ টকাটো মানুহজনলৈ আগবঢ়াই দিওঁ । হাৰে ! মমৰ পোহৰত মই কিবা কিবি দেখা নাইতো ! এইখন দেখোন বজাৰৰ লিষ্টখন । তেন্তে পঞ্চাশটকাটো?? মেলাচকৰ তিনিআলিৰ আন্ধাৰত কি দলিয়ালো তেন্তে ?\nবেকাৰীত ভীৰ কৰি থকা মানুহবোৰে লিষ্টখন আগবঢ়াই দিয়া দেখে বুলি খপ্-জপ্ কৈ হাতখন কোঁচাই আনিলো । বিস্কুটৰ চেল্ফকেইটাৰ আঁৰলৈ বেগটো খুলি পেঞ্চিল বক্সটো উলিয়াই ল’লো ।\nভাগ্য ভাল , সেইদিনা কাৰেণ্ট নাছিল !!\nবজাৰ কৰি উভটি যাওঁতে পুনৰ মেলাচকৰহৈ এপাক গ’লো । কিজানি ….! ঠাণ্ডা দিন, মানুহো বেছি নাছিল; সেয়ে আশা এটা আছিল । চাইকেলৰ ছেইন পৰা যেন দেখুৱাই ইফালে-সিফালে চালোঁ , নাই ! কাষেদি চুলাই খাই হালি-জালি গাই গাই পাৰ হৈ গ’ল- ‘ চল গ’ৰী লেই যাব তোকে মোৰ….’ । লগৰজনী অলপ বেঙী আছিল । মোক ক’লে –‘ইয়াকে সুধি চাওঁ নি, পঞ্চাশটকা এটা পাইছিলিনি বুলি ?’ মই চাইকেলৰ পেডেলত ভৰি থৈ তাইক ক’লো- “ চল গ’ৰী লেই যাব তোকে মোৰ গাৱঁ….” ।\n← গৰখীয়া গোসাঁইৰ থান ……..(- আবিদ আজাদ)\nঅসমত পশু চিকিৎসা বিজ্ঞানঃ অতীত আৰু ভবিষ্যত (-ডাঃ বিৰাজ কুমাৰ শৰ্মা ) →\nএটা নিশাৰ কাহিনী- দেত টুৱেল্‌ভ আৱাৰ্ছ: মনোজ মন কলিতা\nসোঁৱৰণিৰ বঁকিয়াৰে (নিপুল ভট্টাচাৰ্য্য)\nek minitor ata hompurno golpo…xundor\nKhub bhal lagil.sivasagar khon sakur agot jiliki uthil…..


ভগৱানৰ ভেলাঘৰ ! – NewsFile Online (Oxomiya)\nHome / Region / Assam / ভগৱানৰ ভেলাঘৰ !\nভগৱানৰ ভেলাঘৰ !\nকৰ'না বিভিষীকাক প্ৰতিকী ৰূপত লৈ আমনিশালীত ভেলাঘৰ\nনগাঁও,২৯ ডিচেম্বৰ: পদূলিমুখত অসমীয়াৰ চেনেহৰ ভোগালী বিহু। ভোগালী বিহুক আদৰিবলৈ ইতিমধ্যে ঠায়ে ঠায়ে আৰম্ভ হৈছে প্ৰস্তুতি। সমগ্ৰ বিশ্বজুৰি ত্ৰাসৰ সৃষ্টি কৰাকৰ’নাৰ বিভীষিকাৰ বাবেই এইবাৰ অসমীয়াই উদযাপন কৰিব নোৱাৰিলে চেনেহৰ ৰঙালী বিহুৰ লগতে বিভিন্ন উৎসৱ ,পাৰ্বন । শেহতীয়াকৈ কৰ’না আতংক কিছু হ্ৰাস পাইছে। সেয়ে এইবাৰ অসমীয়া ৰাইজ সাজু হৈছে হেঁপাহৰ ভোগালী বিহুটিক আদৰিবলৈ।\nচেনেহৰ ভোগালী বিহুক আদৰিবলৈ সাজু হৈছে ৰহাৰ আমনিশালীৰ ভগৱান সেনাপতিও। ৰহাৰ আমনিশালীৰ থলুৱা শিল্পী ভগৱান সেনাপতিৰ এক সুকীয়া পৰিচয় আছে । প্ৰতি বছৰে অভিনৱ ভেলাঘৰ নিৰ্মাণ কৰি চমক সৃষ্টি কৰাৰ লগতে ৰাইজৰ দৃষ্টি আকৰ্ষণৰে বিভিন্ন পুৰস্কাৰ আৰু প্ৰশংসা বুটলিবলৈ সক্ষম হোৱা ভগৱান সেনাপতিয়ে এইবাৰো পুনৰ আৰম্ভ কৰিছে ভেলাঘৰ নিৰ্মাণৰ কাম।\nবিগত বছৰবোৰত প্ৰকৃতি সুৰক্ষা, গঁড় সুৰক্ষা, শান্তি ৰক্ষা আদি বিভিন্ন আৰ্হি তথা বাৰ্তাৰে ভেলাঘৰ নিৰ্মাণ কৰি ৰাইজৰ পৰা প্ৰশংসা বুটলিবলৈ সক্ষম হোৱাভগৱান সেনাপতিৰ এইবাৰৰ বিষয়বস্তু হৈছে মহামাৰী কৰ’না। মহামাৰী কৰ’নাক প্ৰতীকি ৰূপত লৈ নিৰ্মাণ কৰিছে ভেলাঘৰ।ভেলাঘৰত প্ৰতিকী ৰূপত থাকিব কৰ’নাৰ বিভীষিকা আৰু ইয়াৰ প্ৰট’কল।\nইতিমধ্যে ডিচেম্বৰৰ প্ৰথম সপ্তাহৰ পৰাই এই অভিনৱ ভেলাঘৰ নিৰ্মাণৰ কাম আৰম্ভ কৰিছে ভগৱানে। কেৱল নৰা আৰু বাঁহেৰে নিৰ্মাণ কৰি থকা এই ভেলাঘৰটো সম্পূৰ্ণ কৰোতে প্ৰায় পঞ্চাশ হাজাৰ টকা ব্যয় হ’ব বুলি ভগৱান সেনাপতিয়ে জানিবলৈ দিয়ে । লগতে শিল্পী গৰাকীয়ে ভেলাঘৰ নিৰ্মাণ সম্পৰ্কত মন্তব্য প্ৰকাশ কৰি কয় “ হাতত ধন নাই।\nতথাপি মনৰ তাগিদাত পৰি ঘৰৰ হাঁহ, পুখুৰীৰ মাছ বিক্ৰী কৰি ভেলাঘৰৰ নিৰ্মাণ কাৰ্য চলাই গৈছো ৷ ”€ ৩৭ নং ৰাষ্ট্ৰীয় ঘাইপথৰ কাষতে নিৰ্মাণ হৈ থকা এই ভেলাঘৰে বাটৰুৱাৰ দৃষ্টি আকৰ্ষণ কৰিবলৈ সক্ষম হোৱা বুলিও সেনাপতিয়ে উল্লেখ কৰি লগতে কয় যে বিগত বছৰবোৰৰ দৰে এইবাৰো নিশ্চয় এই ভেলাঘৰে ৰাইজৰ দৃষ্টি আকৰ্ষণ কৰিব। ইতিমধ্যে ভগৱান সেনাপতিয়ে ভেলাঘৰ নিৰ্মাণৰ কাম প্ৰায় ৭০ শতাংশ সমাপ্ত কৰিছে ।


শেফালী শ্বাহ - অসমীয়া ৱিকিপিডিয়া\n২০১২ চনত ৰাহুল বসুৰ উদ্যোগত আয়োজিত ক্ৰীড়ামূলক এক অনুষ্ঠানত শ্বেফালি শ্বাহ\n১৯ জুলাই, ১৯৭২ (৪৯ বছৰ)\nহৰ্ষ ছায়া (বি. ১৯৯৭; বিবি. ২০০১)\nবিপুল অম্ৰুতলাল শ্বাহ (বৰ্তমান)\nশ্বেফালি শ্বাহ (ইংৰাজী: Shefali Shah, জন্ম: ১৯ জুলাই ১৯৭২) হৈছে এগৰাকী ভাৰতীয় অভিনেত্ৰী। তেখেতে হিন্দী ছবি জগত বা বলিউডত অভিনয় কৰে। ১৯৯৫ চনত মুক্তি লাভ কৰা 'ৰংগিলা' (১৯৯৫)-ৰ জৰিয়তে তেখেতে ছবিৰ জগতত খোজ পেলায়। ১৯৯৮ চনত তেখেতে অপৰাধমূলক ছবি 'সত্যা'ত এটি সহযোগী চৰিত্ৰত অভিনয় কৰে। ছবিখনত কৰা অভিনয়ৰ বাবে তেখেতে সমালোচকৰ পৰা প্ৰশংসা লাভ কৰে আৰু ৪৪তম ফিল্মফেয়াৰ উৎসৱত শ্ৰেষ্ঠ সহ-অভিনেত্ৰীৰ সমালোচকৰ ফিল্মফেয়াৰ মনোনয়ন লাভ কৰে। ২০০৫ চনত মুক্তিপ্ৰাপ্ত হিন্দী ছবি 'ৱক্ত' আৰু ২০১৫ চনত নিৰ্মিত 'দিল ধড়কনে দো'ত কৰা অভিনয়ৰ বাবে তেখেত পুনৰ সহ-অভিনেত্ৰীৰ ফিল্মফেয়াৰ বঁটাৰ মনোনয়ন লাভ কৰে। ২০০৭ চনত শ্বেফালিয়ে 'দ্য লাষ্ট লিয়েৰ' নামৰ ছবিখনত আগবঢ়োৱা প্ৰদৰ্শনৰ বাবে সমালোচকৰ প্ৰশংসা লাভ কৰে আৰু শ্ৰেষ্ঠ সহ-অভিনেত্ৰীৰ ৰাষ্ট্ৰীয় চলচ্চিত্ৰ বঁটা অৰ্জন কৰে।\n১৯৭২ চনৰ জুলাই মাহত শ্বেফালি শ্বাহে জন্মলাভ কৰে। তেখেত সুধাকৰ ছেট্টি আৰু শোভা ছেট্টিৰ একমাত্ৰ সন্তান।\nদূৰদৰ্শনযোগে সম্প্ৰচাৰিত হোৱা 'আৰোহণ' নামৰ অনুষ্ঠানটোৰ জৰিয়তে শ্বেফালি শ্বাহৰ টিভিৰ জগতত পদাৰ্পণ কৰে। আনহাতে ১৯৯৫ চনত মুক্তিলাভ কৰা 'ৰংগীলা' ছবিখনৰ যোগেদি তেখেতে হিন্দী ছবিৰ জগতত ভৰি থয়, যদিও ছবিখনৰ কেইটামান দৃশ্যাংশতহে তেখেতক দেখা পোৱা গৈছিল। দূৰদৰ্শনত তেখেতে 'কভি কভি' নামৰ ধাৰাবাহিকখনত অভিনয় কৰে।\n১৯৯৮ চনত মুক্তিলাভ কৰা সমালোচকৰ দ্বাৰা বহুল-প্ৰশংসিত ছবি 'সত্যা' আছিল শ্বেফালিৰ জীৱনৰ অন্যতম ছবি। এইখন ছবিৰ জৰিয়তেই তেখেতে সহ-অভিনেত্ৰীৰ ষ্টাৰ স্ক্ৰীন বঁটা আৰু ফিল্মফেয়াৰ বঁটাত সমালোচকৰ পৰা শ্ৰেষ্ঠ সহ-অভিনেত্ৰীৰ বঁটা লাভ কৰে।\n২০০৫ চনত শ্বেফালিয়ে 'ৱক্ত' নামৰ ছবিখনত অমিতাভ বচ্চনৰ পত্নীৰ ভূমিকা ৰূপায়ণ কৰে। ছবিখন তেখেতৰ স্বামী বিপুল অম্ৰুতলালে শ্বাহে পৰিচালনা কৰিছিল। শ্বেফালি শ্বাহৰ আন দুখনমান সফল আৰু সমালোচকৰ দ্বাৰা প্ৰশংসিত ছবি হৈছে- 'মনছুন ৱেডিং', 'গান্ধী, মাই ফাদাৰ', 'ব্লেক এণ্ড হোৱাইট'। ঋতুপৰ্ণ ঘোষৰ দ্বাৰা নিৰ্মিত ছবি 'দ্য লাষ্ট লিয়েৰ'ত আগবঢ়োৱা উৎকৃষ্ট অভিনয়ৰ বাবে তেখেতে শ্ৰেষ্ঠ সহ-অভিনেত্ৰীৰ ফিল্মফেয়াৰ বঁটা লাভ কৰে।\n২০১৯ চনত শ্বেফালি শ্বাহে এখন ৱেব টেলিভিছন ছিৰিজ 'দিল্লী ক্ৰাইম'ত অভিনয় কৰে। ৰিচি মেহতাৰ দ্বাৰা লিখিত আৰু পৰিচালিত এই চিৰিজটো দিল্লীৰ দলবদ্ধ ধৰ্ষণ কাণ্ডৰ ওপৰত আধাৰিত। ছিৰিজটোত আগবঢ়োৱা শক্তিশালী অভিনয়ৰ বাবে শ্বেফালী শ্বাহে দৰ্শক-সমালোচকৰ পৰা প্ৰচুৰ প্ৰশংসা লাভ কৰে। চিৰিজটোৱে ৪৮তম আন্তঃৰাষ্ট্ৰীয় এমি (Emmy) বঁটা-প্ৰদান অনুষ্ঠানত 'শ্ৰেষ্ঠ ড্ৰামা'ৰ সন্মান অৰ্জন কৰে। এমি বঁটা লাভ কৰা এইখনেই হৈছে প্ৰথম ভাৰতীয় ৱেব-ছিৰিজ।\n১৯৯৯ সত্যা ষ্টাৰ স্ক্ৰীণ বঁটা শ্ৰেষ্ঠ সহ অভিনেত্ৰীৰ ষ্টাৰ স্ক্ৰীণ বঁটা বিজয়ী\n১৯৯৯ সত্যা ফিল্মফেয়াৰ বঁটা শ্ৰেষ্ঠ অভিনেত্ৰীৰ সমালোচকৰ ফিল্মফেয়াৰ বঁটা বিজয়ী\n১৯৯৯ সত্যা ফিল্মফেয়াৰ বঁটা শ্ৰেষ্ঠ অভিনেত্ৰীৰ ফিল্মফেয়াৰ বঁটা মনোনীত\n১৯৯৯ সত্যা জি চিনে বঁটা সহ-অভিনেত্ৰীৰ জি চিনে বঁটা মনোনীত\n২০০৬ ৱক্ট: দ্য ৰেচ এগেইনষ্ট টাইম ফিল্মফেয়াৰ বঁটা শ্ৰেষ্ঠ সহ অভিনেত্ৰীৰ ফিল্মফেয়াৰ বঁটা মনোনীত\n২০০৬ ৱক্ট: দ্য ৰেচ এগেইনষ্ট টাইম জি চিনে বঁটা শ্ৰেষ্ঠ সহ অভিনেত্ৰীৰ জি চিনে বঁটা মনোনীত\n২০০৬ ৱক্ট: দ্য ৰেচ এগেইনষ্ট টাইম ষ্টাৰ স্ক্ৰীণ বঁটা শ্ৰেষ্ঠ সহ-অভিনেত্ৰীৰ ষ্টাৰ স্ক্ৰীণ বঁটা মনোনীত\n২০০৭ দ্য লাষ্ট লিয়েৰ ৰাষ্ট্ৰীয় ছবি বঁটা শ্ৰেষ্ঠ সহ-অভিনেত্ৰীৰ ৰাষ্ট্ৰীয় ছবি বঁটা বিজয়ী\n২০০৭ গান্ধী, মাই ফাদাৰ টকিঅ' আন্তঃৰাষ্ট্ৰীয় ছবি মহোৎসৱ শ্ৰেষ্ঠ অভিনেত্ৰী বিজয়ী\n২০০৭ গান্ধী, মাই ফাডাৰ প্ৰডিউছাৰছ গিল্ড ছবি বঁটা শ্ৰেষ্ঠ সহ-অভিনেত্ৰী মনোনীত\n২০১৫ ডিল ধড়কনে ডো ষ্টাৰডাষ্ট বঁটা শ্ৰেষ্ঠ সহ-অভিনেত্ৰীৰ ষ্টাৰডাষ্ট বঁটা বিজয়ী\n২০১৫ ডিল ধড়কনে ডো ফিল্মফেয়াৰ বঁটা শ্ৰেষ্ঠ সহ-অভিনেত্ৰীৰ ফিল্মফেয়াৰ বঁটা মনোনীত\n২০১৫ ডিল ধড়কনে ডো স্ক্ৰীন বঁটা শ্ৰেষ্ঠ অভিনয়-শিল্পীৰ গোট (Best Ensemble Cast) বিজয়ী\n২০১৮ জুইছ (Juice) ফিল্মফেয়াৰ চুটি ছবি বঁটা শ্ৰেষ্ঠ অভিনেত্ৰী বিজয়ী\n২০১৯ দিল্লী ক্ৰাইম আইৰিল বঁটা (iReel Awards) শ্ৰেষ্ঠ অভিনেত্ৰী- ড্ৰামা বিজয়ী\n↑ "Now, I'll play my age in films: Shefali Shah". The Times of India. 24 October 2009. https://timesofindia.indiatimes.com/entertainment/hindi/bollywood/news/Now-Ill-play-my-age-in-films-Shefali-Shah/articleshow/5153446.cms.\n↑ "Revealed: This 'Dil Dhadakne Do' actress will doaspecial cameo in 'Commando 2'" (en ভাষাত). DNA India. 22 January 2017. https://www.dnaindia.com/entertainment/report-revealed-this-dil-dhadakne-do-actress-will-do-a-special-cameo-in-commando-2-2295063.\n↑ Vimla Patil (24 January 1999). "The Tribune...Sunday Reading". The Tribune (Chandigarh). https://www.tribuneindia.com/1999/99jan24/sunday/head9.htm.\n↑ Sadhwani, Bhavya (22 March 2019). "Shefali Shah Has No Qualms About Doing Less Number Of Roles, As Long As They Are Special Ones" (en-IN ভাষাত). IndiaTimes. https://www.indiatimes.com/entertainment/bollywood/shefali-shah-has-no-qualms-about-doing-limited-number-of-roles-as-long-as-they-are-special-ones-364152.html.\n↑ "The Last Lear is my best performance: Shefali Shah". Sify. 16 September 2008.\n↑ "Strong and never silent". Indian Express. 27 April 1998.\n↑ Rinky Kumar (20 August 2010). "Re-livingadream". Indian Express. http://www.expressindia.com/latest-news/RELIVING-a-dream/663213/.\n↑ "Delhi Crimeaturning point in my life: Shefali Shah" (en ভাষাত). The Indian Express. 2020-11-25. https://indianexpress.com/article/entertainment/web-series/delhi-crime-a-turning-point-in-my-life-my-career-shefali-shah-7065710/। আহৰণ কৰা হৈছে: 2020-11-26.\n↑ "Explained: How International Emmy winner ‘Delhi Crime’ came into being". Indian Express. https://indianexpress.com/article/explained/delhi-crime-international-emmy-award-richie-mehta-explained-7064835/। আহৰণ কৰা হৈছে: 12 February 2021.\n"https://as.wikipedia.org/w/index.php?title=শেফালী_শ্বাহ&oldid=291248"ৰ পৰা অনা হৈছে\nএই পৃষ্ঠাখন ১৫ আগষ্ট, ২০২১ তাৰিখে ১০:০৬ বজাত অন্তিম সংশোধন কৰা হৈছিল।


অদম্য শক্তি - অসমীয়া ৱিকিপিডিয়া\nমূল লেখক: এ পি জে আব্দুল কালাম\nশ্ৰী নগেন শৰ্মা, জ্যোতি প্ৰকাশন\nঅদম্য শক্তি ২০১১ বৰ্ষৰ সন্মানীয় সাহিত্য একাডেমী (অনুবাদ) বঁটা বিজয়ী গ্ৰন্থ। ২০০৬ চনত প্ৰকাশিত ড॰ এ পি জে আব্দুল কালামৰ "ইন্‌ডমিটেব্‌ল্ স্পিৰিট" নামৰ গ্ৰন্থখনৰ অনুবাদ হৈছে অদম্য শক্তি। গ্ৰন্থখনৰ অনুবাদক সুৰেশ শৰ্মা। অদম্য শক্তি ভাৰতৰ প্ৰাক্তন ৰাষ্ট্ৰপতি এ পি জে আব্দুল কালামৰ জীৱন দৰ্শন আৰু চিন্তন মননৰ নিৰ্বাস আৰু সাৰবত্তা।\n1 লেখকৰ পৰিচয়\n2 গ্ৰন্থখনৰ বিষয়ে\nলেখকৰ পৰিচয়[সম্পাদনা কৰক]\nসুৰেশ শৰ্মাই ভাৰতবৰ্ষৰ স্বনামধন্য ৰাষ্ট্ৰপতি ড॰ এ পি জে আব্দুল কালামৰ গ্ৰন্থ 'অগ্নিৰ ডেউকা', 'তেজস্বী মন', 'ভাৰতবৰ্ষ ২০২০', 'পথ প্ৰদৰ্শক আত্মা' আৰু 'মিছন ইণ্ডিয়া' অসমীয়া ভাষালৈ অনুবাদ কৰিছে। ১৯৫৫ চনত তেওঁ জন্মগ্ৰহণ কৰিছিল। বৰ্তমান তেওঁ গুৱাহাটী ন্যায়ালয়ত কৰ্মৰত ৰাজপত্ৰিত বিষয়া – মুখ্য অনুবাদক। শিশু আৰু চেমনীয়াৰ উপযোগী কেইবাখনো গ্ৰন্থ তেওঁ প্ৰণয়ন কৰি উলিয়াইছে। 'এড্‌ভান্স্‌দ কম্প্ৰহেন্‌ছিভ এংলো-আছামীজ্ ডিক্সনাৰী' আৰু 'জ্যোতি কনছাইজ এংলো আছামীজ্ ডিক্সনাৰী' নামৰ দুখন অভিধানো তেওঁ প্ৰণয়ন কৰিছে।\nগ্ৰন্থখনৰ বিষয়ে[সম্পাদনা কৰক]\nগ্ৰন্থখনৰ বিষয়ে অনুবাদৰ আগকথাত এনেদৰে কোৱা হৈছে- "পাৰ্থিৱ ভোগবিলাস-ঐহিক সুখ আদিৰ পৰা বহু যোজন নিলগত নূন্যতম প্ৰয়োজনীয়তাৰে ঋষিতুল্য জীৱন-যাপন কৰা কোবিদ বিজ্ঞানী ড॰ এ পি জে আব্দুল কালামৰ ইন্‌ডমিটেব্‌ল্ স্পিৰিট (অদম্য শক্তি) আত্মকথাৰে সমাৰ্থক বুলিব পাৰি। জীৱনৰ শাশ্বত প্ৰমূল্যসমূহক জীৱনৰ ঈপ্সিত অমূল্য বৈভৱ জ্ঞান কৰা ড॰ কালামৰ জীৱনবোধৰ ই এক স্বচ্ছ দাপোণ।  অদম্য শক্তি গ্ৰন্থখনত তেখেতৰ জীৱন-দৰ্শন পৰিস্ফুট হৈছে – যি জীৱন দৰ্শনে মানুহক জীৱন পৰিক্ৰমাৰ সঠিক পথ-নিৰ্দেশনা কৰিব, যি জীৱন দৰ্শনে সকলোকে আশাৰ বাণী শুনাব আৰু সকলোকে সামূহিক কল্যাণবোধত সম্পৃক্ত কৰিব।  অদম্য শক্তি এগৰাকী ৰাষ্ট্ৰপ্ৰধানৰ জীৱন-চয়ন নহয় – এক অনন্য সাধাৰণ লোকৰ ভূমা স্পৃহা। চকুত ৰামধেনুৰ সাতোৰঙী স্বপ্ন লৈ এক নিৰ্মল পৰিচ্ছন্ন জীৱন-যাপন কৰাৰ বাবে নিজে অন্তৰত যি অনমনীয় সংকল্পৰ বীজমন্ত্ৰ, মনত অদম্য শক্তি আৰু আত্মিক মনোবল লৈ সফলতাৰ শীৰ্ষত উঠিল সেই একে আত্মবিশ্বাস, মনোবল আৰু অদম্য শক্তি লৈ দেশ নিৰ্মাণৰ মহান সংকল্প আৰু দেশ সেৱাৰ পৱিত্ৰ ব্ৰত হৃদয়ত ধাৰণ কৰি সকলোকে কামত ব্ৰতী হ'বলৈ তেওঁ আহ্বান জনাইছে।"\nঅদম্য শক্তি জীৱনৰ অনুভৱৰ সৈতে সম্পৃক্ত স্মৃতিচাৰণ, ৰোচক প্ৰসংগ, মৌলিক বিচাৰ আৰু কৰ্ম যোজনাৰ প্ৰেৰণদায়ক চিত্ৰণ।  এজন কল্যাণকামী শুভচিন্তক এজন কোবিদ বিজ্ঞানী এজন মহান শিক্ষক আৰু এজন ৰাষ্ট্ৰপ্ৰধান হিচাপে ড॰ এ পি জে আব্দুল কালামৰ অনুপম অদ্বিতীয় ব্যক্তিত্বৰ অনেক প্ৰেৰণাদায়ক দিশ এই গ্ৰন্থৰ ছত্ৰে ছত্ৰে বাঙ্ময় হৈ উঠিছে যিবোৰ তেখেতৰ মহাৰ্ঘ ভাষণ আৰু লেখাৰ ওপৰত আধাৰিত। \nগ্ৰন্থখনত মুঠ ১৪টা অধ্যায় আছে।\nমোক অনুপ্ৰাণিত কৰা ব্যক্তিসকল\nসৃজনশীলতা আৰু নতুনত্ব\nকলা আৰু সাহিত্য\nবিজ্ঞান আৰু আধ্যাত্মিকতা\nএখন বিজ্ঞ সমাজ অভিমুখে\nবিকশিত ভাৰত নিৰ্মাণ\nঅদম্য শক্তি অনুবাদ গ্ৰন্থখন বৰ্তমানলৈকে তিনিবাৰ প্ৰকাশ পাইছে। প্ৰথম প্ৰকাশ পাইছিল ২০০৭ চনৰ ডিচেম্বৰ মাহত। দ্বিতীয় প্ৰকাশ পাইছিল ২০০৮ চনত আৰু ২০১১ চনত গ্ৰন্থখনৰ তৃতীয় প্ৰকাশ পাইছিল।\n↑ 1.0 1.1 1.2 1.3 এ পি জে আব্দুল কালাম, অনুবাদ: সুৰেশ শৰ্মা (২০১১). অদম্য শক্তিৰ বেটুপাত. শ্ৰী নগেন শৰ্মা, জ্যোতি প্ৰকাশন.\n↑ 2.0 2.1 এ পি জে আব্দুল কালাম, অনুবাদ: সুৰেশ শৰ্মা (২০১১). লিখকৰ বিষয়ে দুআষাৰ. শ্ৰী নগেন শৰ্মা, জ্যোতি প্ৰকাশন.\n↑ 3.0 3.1 3.2 সুৰেশ শৰ্মা (২০১১). অনুবাদকৰ যৎকিঞ্চিত. শ্ৰী নগেন শৰ্মা, জ্যোতি প্ৰকাশন.\n"https://as.wikipedia.org/w/index.php?title=অদম্য_শক্তি&oldid=224024"ৰ পৰা সংকলিত\nএই পৃষ্ঠাখন ৩০ এপ্ৰিল, ২০২০ তাৰিখে ০৯:৩৬ বজাত অন্তিম সংশোধন কৰা হৈছিল।


সাৱধানঃ ছ’চিয়েল মিডিয়া যোগে উৰা বাতৰি প্ৰচাৰ কৰা সকলক অসম আৰক্ষীৰ সকীয়নি – নিয়মীয়া বাৰ্তা\nBy প্ৰণৱ জ্যোতি মহন্ত\t On Apr 3, 2020\nনিয়মীয়া বাৰ্তা, ৩ এপ্ৰিলঃ ক’ৰোনা ভাইৰাছৰ ভয়াৱহ সংক্ৰমণৰ প্ৰতিৰোধৰ বাবে দেশজুৰি চলি থকা ২১ দিনীয়া লকডাউনৰ সময়ছোৱাত বিভিন্ন ভুৱা বাতৰি প্ৰচাৰ হৈ আহিছে । এই ভুৱা বাতৰিসমূহক লৈ আৰক্ষী-প্ৰশাসনে বাৰম্বাৰ সকীয়নি দি আহিছে যদিও বৰ্তমানো একাংশ দুষ্টচক্ৰই ভুৱা আৰু ভিত্তিহীন কিছুমান খবৰ বিয়পাই জনসাধাৰণক আতংকিত কৰি তুলিছে ।\nইপিনে COVID -19 ক লৈ উৰা বাতৰি প্ৰচাৰ কৰা সকলৰ বিৰুদ্ধে আৰক্ষীয়ে কঠোৰ ব্যৱস্থা লোৱাৰ সময়তে ৰাজ্যত আজি পুনৰ এক ভুৱা খবৰ ছ’চিয়েল মিডিয়া যোগে বিয়পি পৰে ।\nএই বাৰ্তাটোত কমিউনিকেচন আৰু ডিজিটেল ইক’নমী দপ্তৰৰ মন্ত্ৰী বুলি এটা অস্তিত্বহীন বিভাগে হোৱাটচ্আপত জনসংযোগৰ নামত এক বাৰ্তা দিয়া বুলি ভুৱা বাতৰি ছ’চিয়েল মিডিয়াত বিয়পোৱা পৰিলক্ষিত হৈছে । এই ভুৱা বাৰ্তাত কোৱা হৈছে যে ৪ এপ্ৰিল ২০২০ৰ পৰা সকলো ফোন কল ৰেকৰ্ড কৰা হ’ব আৰু সকলো ছ’চিয়েল মিডিয়াক নিৰীক্ষণ কৰাৰ লগতে এনড্ৰইড ফোনসমূহ মন্ত্ৰালয়ৰ লগত সংযোগ কৰা হ’ব ।\nঅৱশ্যে পাছত অসম আৰক্ষীয়ে এয়া ভুৱা প্ৰচাৰ বুলি স্পষ্ট কৰে । লগত অসম আৰক্ষীয়ে এনেধৰণৰ ভুৱা বাৰ্তা ফৰৱাৰ্ড নাইবা সম্প্ৰচাৰ কৰাৰ পৰা বিৰত থাকিবলৈও পুনৰবাৰ আহ্বান জনায়।\nImportant #FakeNews alert. pic.twitter.com/BjG2CkJGbJ\n— Assam Police (@assampolice) April 3, 2020\nউল্লেখ্য যে অসম আৰক্ষীয়ে COVID -19ক লৈ ৰাজ্যত উৰা বাতৰি প্ৰচাৰ কৰা সন্দৰ্ভত বৰ্তমানলৈ ৭টা গোচৰ পঞ্জীয়ন কৰিছে আৰু ৪ জনক ইতিমধ্যে গ্ৰেপ্তাৰ কৰিছে।\nCM Sarbananda SonowalDR. HIMANTA BISWA SARMAFeaturedঅসম আৰক্ষী\nজুন মাহৰ প্ৰথম সপ্তাহত ঘোষণা কৰা হ’ব মেট্ৰিকৰ ফলাফল\n৩০ জুনলৈ ৰাজ্যত অব্যাহত থাকিব লকডাউন\nদিহিং পাটকাইত ১৯৩২ চনৰ পৰাই চলি আহিছে কয়লা খননঃ বনমন্ত্রী\nসম্পূর্ণৰূপে আদায় পাব মে’মাহৰ দৰমহা\nবানপানীত মৃত্যু হোৱা গোৱালপাৰাৰ ৪ গৰাকী লোকৰ পৰিয়ালক ৪ লাখ…\nপুনৰ ৩৩ জনৰ দেহত ক’ৰোনা; আক্ৰান্তৰ সংখ্যা ১০৫৭ লৈ…\n১ হাজাৰৰ ঘৰ অতিক্ৰম কৰিলে ৰাজ্যত ক’ৰোনা আক্ৰান্তৰ…\nসনাতনক ন্যায় দিয়াৰ দাবীৰে কামৰূপ উপায়ুক্তক স্মাৰক পত্ৰ…\nছিপাঝাৰৰ গৰুখুটিত চৰকাৰী কৰিশ্মা কৰি সৰ্বস্বান্ত কৃষক\nবানপানীত মৃত্যু হোৱা গোৱালপাৰাৰ ৪ গৰাকী লোকৰ পৰিয়ালক ৪ লাখ টকাকৈ আৰ্থিক সাহায্য প্ৰদান মুখ্যমন্ত্ৰীৰ\nপুনৰ ৩৩ জনৰ দেহত ক’ৰোনা; আক্ৰান্তৰ সংখ্যা ১০৫৭ লৈ বৃদ্ধি\n১ হাজাৰৰ ঘৰ অতিক্ৰম কৰিলে ৰাজ্যত ক’ৰোনা আক্ৰান্তৰ সংখ্যাই; পুনৰ ৮৯ গৰাকী আক্ৰান্ত\nসনাতনক ন্যায় দিয়াৰ দাবীৰে কামৰূপ উপায়ুক্তক স্মাৰক পত্ৰ বেজেৰা মণ্ডল যুৱ মৰ্চাৰ\nশুকুৰবাৰে পুৱতি নিশা ৬১ জনৰ আগমন দৰঙলৈ বহিঃৰাজ্যৰ পৰা\nচামগুৰিৰ বিধ্বস্ত পথ মেৰামতি আৰু ডাম্পাৰ চলাচল বন্ধ কৰাৰ দাবীত বহুকেইটা সংগঠনৰ\nচামগুৰিৰ গটঙাত পথ দুৰ্ঘটনাত এজন লোক থিতাতে নিহত আন এজন গুৰুত্ব ভাবে আহত\nকোৱাৰেণ্টাইন চেণ্টাৰত উচ্চনীচৰ ভেদভাৱঃ অনুসূচীত জাতিৰ লোকে খাদ্য ৰন্ধাৰ বাবেই ৫ ব্ৰাহ্মণে গ্ৰহণ নকৰিলে খাদ্য\nমঙলদৈত স্বাস্থ্য মন্ত্ৰী ড০ হিমন্ত বিশ্ব শৰ্মা


Paracetamol + Oxycodone - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Paracetamol + Oxycodone in Assamese\nParacetamol + Oxycodone ৰ লাভ আৰু ব্যৱহাৰসমূহ- Paracetamol + Oxycodone Benefits & Uses in Assamese- Paracetamol + Oxycodone ar laabh aaru byavaharsamuh\nParacetamol + Oxycodone ৰ পালি আৰু সেয়া কেনেদৰে ল'ব- Paracetamol + Oxycodone Dosage & How to Take in Assamese - Paracetamol + Oxycodone ar paali aaru xeya kenedore lobo\nParacetamol + Oxycodone ৰ পাৰ্শ্চক্ৰিয়াসমূহ- Paracetamol + Oxycodone Side Effects in Assamese- Paracetamol + Oxycodone ar parshwakriyasamuh\nParacetamol + Oxycodone সংক্ৰান্ত সতৰ্কতাবাণীসমূহ- Paracetamol + Oxycodone Related Warnings in Assamese- Paracetamol + Oxycodone xonkranta xatarkatabanisamuh\nঅইন দৰৱৰ সৈতে Paracetamol + Oxycodoneৰ গুৰুতৰ ক্ৰিয়া-প্ৰতিক্ৰিয়া- Severe Interaction of Paracetamol + Oxycodone with Other Drugs in Assamese- Oinor xoite Paracetamol + Oxycodone ar gurutor kriya-pratikriya\nParacetamol + Oxycodone মতভেদসমূহ- Paracetamol + Oxycodone Contraindications in Assamese- Paracetamol + Oxycodone nishedhsamuh\nParacetamol + Oxycodone ৰ বিষয়ে সততে সোধা প্ৰশ্নসমূহ- Frequently asked Questions about Paracetamol + Oxycodone in Assamese- Paracetamol + Oxycodone ar bikhoye satate xodha prashnasamuh\nখাদ্য আৰু মদৰ সৈতে Paracetamol + Oxycodone ক্ৰিয়া-প্ৰতিক্ৰিয়া- Paracetamol + Oxycodone Interactions with Food and Alcohol in Assamese- khadya aaru modor xoite Paracetamol + Oxycodone kriya-pratikriya\nParacetamol + Oxycodone ৰ লাভ আৰু ব্যৱহাৰসমূহ - Paracetamol + Oxycodone Benefits & Uses in Assamese - Paracetamol + Oxycodone ar laabh aaru byavaharsamuh\nParacetamol + Oxycodone তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nParacetamol + Oxycodone ৰ পালি আৰু সেয়া কেনেদৰে ল'ব - Paracetamol + Oxycodone Dosage & How to Take in Assamese - Paracetamol + Oxycodone ar paali aaru xeya kenedore lobo\nParacetamol + Oxycodone-ৰ উপাদানসমূহ - Paracetamol + Oxycodone Active Ingredients in Assamese - Paracetamol + Oxycodone-ar upadaansamuh\nParacetamol + Oxycodone ৰ পাৰ্শ্চক্ৰিয়াসমূহ - Paracetamol + Oxycodone Side Effects in Assamese - Paracetamol + Oxycodone ar parshwakriyasamuh\nগৱেষণাৰ ভিত্তিত, Paracetamol + Oxycodone ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nParacetamol + Oxycodone সংক্ৰান্ত সতৰ্কতাবাণীসমূহ - Paracetamol + Oxycodone Related Warnings in Assamese - Paracetamol + Oxycodone xonkranta xatarkatabanisamuh\nParacetamol + Oxycodone-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Paracetamol + Oxycodone লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nParacetamol + Oxycodone-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nParacetamol + Oxycodone গ্ৰহণ কৰাৰ পিছত স্তন্যপায়ী মহিলাসকলে গম্ভীৰ সমস্যাত ভূগিব পাৰে। গতিকে প্ৰথমে আপোনাৰ চিকিতসকৰ পৰামৰ্শ নোলোৱাকৈ এই ঔষধটো গ্ৰহণ নকৰিব, নহলে এইটো আপোনাৰ বাবে বিপদজনক হব পাৰে।\nবৃক্কত Paracetamol + Oxycodone কি প্ৰভাৱ দেখা গৈছে?\nবৃক্ক ৰ বাবে Paracetamol + Oxycodone কেতিয়াবাহে ক্ষতিকাৰক।\nযকৃতত Paracetamol + Oxycodone কি প্ৰভাৱ দেখা গৈছে?\nParacetamol + Oxycodoneৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Paracetamol + Oxycodone ৰ কি প্ৰভাৱ দেখা গৈছে?\nআপুনি হৃদয় ৰ ক্ষতিৰ কোনো আশংকা নকৰাকৈ Paracetamol + Oxycodone গ্ৰহণ কৰিব পাৰে।\nঅইন দৰৱৰ সৈতে Paracetamol + Oxycodoneৰ গুৰুতৰ ক্ৰিয়া-প্ৰতিক্ৰিয়া - Severe Interaction of Paracetamol + Oxycodone with Other Drugs in Assamese - Oinor xoite Paracetamol + Oxycodone ar gurutor kriya-pratikriya\nParacetamol + Oxycodone তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nParacetamol + Oxycodone মতভেদসমূহ - Paracetamol + Oxycodone Contraindications in Assamese - Paracetamol + Oxycodone nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Paracetamol + Oxycodone লোৱা অনুচিত যাতে -\nParacetamol + Oxycodone ৰ বিষয়ে সততে সোধা প্ৰশ্নসমূহ - Frequently asked Questions about Paracetamol + Oxycodone in Assamese - Paracetamol + Oxycodone ar bikhoye satate xodha prashnasamuh\nএই Paracetamol + Oxycodone-এ অভ্য়াস বা নিচাৰ সৃষ্টি কৰে নেকি?\nহয়, Paracetamol + Oxycodoneসেৱনৰ এটা অভ্যাস গঢ় লৈ উঠিব পাৰে। এয়া লোৱাৰ আগেয়ে ডাক্তৰৰ সৈতে কথা পাতক।\nParacetamol + Oxycodone লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Paracetamol + Oxycodoneয়ে আপোনাক তন্দ্ৰাচ্চন্ন কৰিব পাৰে।\nহয়, আপুনি ডাক্তৰৰ পৰামৰ্শৰ পিছতহ Paracetamol + Oxycodone লোৱাটো নিৰাপদ।\nParacetamol + Oxycodone য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Paracetamol + Oxycodone ক্ৰিয়া-প্ৰতিক্ৰিয়া - Paracetamol + Oxycodone Interactions with Food and Alcohol in Assamese - khadya aaru modor xoite Paracetamol + Oxycodone kriya-pratikriya\nখাদ্য আৰু Paracetamol + Oxycodoneৰ ক্ৰিয়া-প্ৰতিক্ৰিয়া\nParacetamol + Oxycodoneৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Paracetamol + Oxycodoneৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Paracetamol + Oxycodoneৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nUS Food and Drug Administration (FDA) [Internet]. Maryland. USA; Package leaflet information for the user; Oxycontin®(oxycodone hydrochloride)\nApril Hazard Vallerand, Cynthia A. Sanoski. [link]. Sixteenth Edition. Philadelphia, China: F. A. Davis Company; 2019: Page No 962-965


“যদি চৰকাৰে সকলো জানেই, তেন্তে ন্যায়ালয়লৈ কিয় আহিছে”! কেন্দ্ৰক কটাক্ষ উচ্চতম ন্যায়ালয়ৰ\nযদি চৰকাৰে সকলো জানেই, তেন্তে ন্যায়ালয়লৈ কিয় আহিছে? পঞ্জাৱত প্রধানমন্ত্ৰী মোদীয়ে সন্মুখিন হোৱা অনাহুত পৰিস্থিতিৰ বিষয়ে যদি বিজেপিয়ে সকলো জানেই, তেন্তে তদন্তকাৰী সংস্থাসমূহৰ কি কাম? এনেধৰণেই আজি কেন্দ্ৰীয় চৰকাৰ তথা বিজেপিক একপ্ৰকাৰৰ চৰম কটাক্ষ কৰে উচ্চতম ন্যায়ালয়ে।\nপঞ্জাৱত প্ৰধানমন্ত্ৰী নৰেন্দ্ৰ মোদীৰ কনভয় আৱদ্ধ হোৱাৰ সম্পৰ্কত এটা গুৰুত্বপূৰ্ণ ৰায় প্ৰদান কৰিছে উচ্চতম ন্যায়ালয়ে। ন্যায়ালয়ে চাৰিজনীয়া সদস্যৰে গঠিত এখন তদন্তকাৰী সমিতি গঠন কৰিছে।\nসমিতিখনৰ নেতৃত্ব দিব উচ্চতম ন্যায়ালয়ৰ এজন অৱসৰপ্ৰাপ্ত বিচাৰপতিয়ে। বাকীকেইজন সদস্য হিচাপে থাকিব চণ্ডীগড়ৰ ডিৰেক্টৰ জেনেৰেল অৱ পুলিছ, এনআইএৰ আই জী আৰু হাই কোৰ্টৰ ৰেজিষ্ট্ৰাৰ জেনেৰেল। আজি উচ্চতম ন্যায়ায়লৰ প্ৰধান বিচাৰপতিৰ নেতৃত্বত এখন বিচাৰপীঠে এই ৰায় প্ৰদান কৰিছে।\nইয়াৰ লগতে, বিষয়টোৰ সম্পৰ্কত চলি থকা অন্যান্য তদন্তসমূহো বন্ধ কৰিবলৈ আদেশ দিছে উচ্চতম ন্যায়ালয়ে। উল্লেখযোগ্য যে ঘটনাটোৰ পাছতে পঞ্জাৱ চৰকাৰে তিনিজনীয়া সদস্যৰে গঠিত এখন তদন্তকাৰী সমিতি গঠন কৰি দিছিল। কিন্তু এইসমূহ বন্ধ কৰিবলৈ আদেশ দিছে উচ্চতম ন্যায়ালয়ে।\nউল্লেখযোগ্য যে বুধবাৰে বুধবাৰে প্ৰধানমন্ত্ৰী মোদীয়ে পঞ্জাৱ ভ্ৰমণ কৰিছিল। কিন্তু কৃষি আইনৰ প্ৰতিবাদত আন্দোলনৰত কৃষকসকলে মোদীয়ে যাত্ৰা কৰা মোগা-ফিৰোজপুৰ ঘাইপথ অৱৰোধ কৰে। ফলস্বৰূপে প্ৰধানমন্ত্ৰীৰ কনভয় এখন উৰণীয়া সেঁতুৰ ওপৰত ২০ মিনিটৰ বাবে আৱদ্ধ হৈ পৰিছিল।\nইয়াৰ পৰিণতিত ৰাজনৈতিক ৰেলীটো সম্বোধন নকৰাকৈয়ে বাঠিণ্ডা বিমানবন্দৰলৈ উভটিব লগা হৈছিল মোদী। বিমানবণ্ডৰত উপস্থিত হৈ সাংবাদিকক তেওঁ কৈছিল যে কথমপি তেওঁ প্ৰাণ ৰক্ষা কৰি আহিছে।\nঘটনাটোক লৈ দেশৰ ৰাজনীতি তুংগত আছে। তুংগত আছে বিজেপি-কংগ্ৰেছৰ বাকযুদ্ধ। গৃহমন্ত্ৰালয়ে ঘটনাটোৰ বাবে পঞ্জাৱৰ কংগ্ৰেছ নেতৃত্বাধীন চৰকাৰক দোষাৰোপ কৰিছে।\nআনকি প্ৰধানমন্ত্ৰী মোদীক কংগ্ৰেছে হত্যা কৰাৰ ষড়যন্ত্ৰ কৰাৰ দৰে অভিযোগো উত্থাপন কৰি আহিছে বিজেপিয়ে। সেই লৈ দেশজুৰি মহামৃত্যুঞ্জয় যজ্ঞ আয়োজন কৰিছে।\nআনহাতে, পঞ্জাৱ চৰকাৰে কৈছে যে মোদীৰ সভাত জনসমাগম সেৰঙা হোৱাৰ বাবেহে মোদী উভটি গৈছিল। তদুপৰি মোদীৰ আগমণক লৈ হোৱা স্বতঃস্ফূৰ্ত কৃষক আন্দোলনৰ ক্ষেত্ৰত একো কৰিব লগা নাছিল বুলিও কংগ্ৰেছে কয়।\nইফালে, আজি উচ্চতম ন্যায়ালয়ে ৰায়দানটোত বিজেপি চৰকাৰে তোলা এইসমূহ অভিযোগক অগ্ৰাহ্য কৰে। ন্যায়ালয়ত কেন্দ্ৰীয় চৰকাৰৰ হৈ চলিছিটৰ জেনেৰেল তুষাৰ মেহতাই যুক্তি প্ৰদৰ্শন কৰে।\nতেওঁ সমগ্ৰ ঘটনাৰ বাবে পঞ্জাৱ চৰকাৰ আৰু প্ৰশাসনযন্ত্ৰক দোষাৰোপ কৰে। ইয়াৰ প্ৰত্যুত্তৰত ন্যায়াধীশ হিমা কোহলীয়ে কয় যে প্ৰধানমন্ত্ৰীক সুৰক্ষা দিয়াৰ ক্ষেত্ৰত পঞ্জাৱ চৰকাৰৰ যিসমূহ গাফিলতিৰ কথা কোৱা হৈছে, সেইসমূহে এনেধৰণৰ এটা ইংগিত বহন কৰিছে যে ইতিমধ্যে চৰকাৰে সকলো জানে।\nযদি চৰকাৰে সকলো জানেই, তেন্তে ন্যায়ালয়লৈ কিয় আহিছে বুলি তেওঁ চৰকাৰী পক্ষক কটাক্ষ কৰে।\nআনহাতে, পঞ্জাৱ চৰকাৰৰ তৰফৰ পৰা তদন্ত পক্ৰিয়াটো উচ্চতম ন্যায়ালয়ৰ পৰিচালনাত নিৰপেক্ষ আৰু স্বতন্ত্ৰভাৱে সম্পন্ন কৰিবলৈ আহ্বান কৰা হৈছে।\nপঞ্জাৱ চৰকাৰে কয় যে যদি ঘটনাটোত পঞ্জাৱৰ প্ৰশাসনৰ গাফিলতী প্ৰতিপন্ন হয়, তেন্তে সংশ্লিষ্ট প্ৰশাসনিক বিষয়াসমূহক ফাঁচীকাঠত তোলা হ’ব।